
HRVATSKI LITERAT*. 


U dubrovačko-dalmatinskoj perijodi hrvatske knji- 
ževnosti bijahu prilike za hrvatskoga književnika 
mnogo povoljnije, nego za vrijeme Ilirizma, pače 
nego i danas na početku XX. vijeka. Kao danas, tako 
kroz XV., XVI. i XVII. vijek narod naš dijelio se u dvije 
skupine: Na jednoj strani stajali naobraženi, što ih se 
zvalo vlastelom (danas bi odgovaralo inteligenciji), a 
drugo sve bili pučani, što ih se onda i danas zove pukom. 
Vlastela i pučani bijahu sasvim odijeljeni, i svak je 
ostajao onim, što se rodio. Za puk se nije nitko brinuo, 
oko njegove naobrazbe nije nitko nastojao; a onda, kada 
su crkveni krugovi kušali, da nešto za puk učine, bila 
je tu mletačka vladavina, da spriječi svako takovo na- 
stojanje i brigovanje. Od našega puka dobivala ona 
dobre vojnike i mornare, a za drugo joj nije bilo stalo. 
Naobrazba, barem svjetovna, bijaše pristupna samo za 
vlastelu. Jedino Crkva, jer to odgovaraše njezinom vje- 
kovnom demokratskom duhu i evangjeoskoj predaji 
jednakosti, primaše u svoje okrilje i podizaše na naj- 
viša mjesta svakoga i najnižega sina našega puka, koji 
primljen u crkvenjake, pokazivaše kadrosti, da nešto 
više od njega postane. Ta tako do Kačića, (a to je 
XVIII. vijek) nemamo pisca, koji ne samo ne pomisli, 
da piše za puk, nego nijedan nije razumljiv puku. To 
odgovaraše duhu onoga vremena, koji ne vladaše samo 
kod nas, nego u cijeloj Evropi. Ako i nahodimo kod 
nekih ondašnjih naših pjesnika po gdjegdje u pjesmo- 
tvorima ili nešto pučkoga ili nešto uticaja narodne 
pjesme, to se je tek nesvijesno nametnulo, ali nijedan 


* Uz knjigu dra. Branka Dr^chslera: Stanko Vraz. 

oiesnik nikada ne pomisli, da se time približi puku, 
pučkom mišljenju i shvatanju. Sve što se pjeva, to piše 
vlastelin za vlastelu. 

Znamo tko su ta sredovječna vlastela. Imućnici, 
koji se ragjaju kao bogati baštinici. Njima je literatura 
zabava dokolica, razbibriga. Oni čitav život ne rade, 
ne brinu se za svakidašnji kruh: Hrani ih svojim žu- 
ljevima »misera plebs contribuens«. Oni taj puk ne drže 
sebi ravnim, a kamo li da bi za njega knjige pisali. 
Zanajviši posao te vlastele, ako u gradu obnašaju kakvu 
javnu službu, pa i to za koje vrijeme. Zato im je lite- 
ratura skoro čitav životni posao, jer im je življenje 
i to udobno, do smrti obezbijegjeno. Za upravu njihovih 
prostranih imanja brinu se »domaći« (župani, sluge itd.). 
Hanibal Lučić pjeva sonete u slavu i čast mletačkih 
»conta« i »proveditura«, a za prosti puk veli »mnoštvo, 
koje dil razbora ne ima«. 

Jedino ovim možemo da shvatimo dvije zamjerne 
stvari: Rad dubrovačko -dalmatinskih pjesnika je uopće 
tako obilat, a kod nekih pojedinih pjesnika tako opse- 
žan, da se divimo onoj preobilatoj plodovitosii jednoga 
Vetranića, Gundulića, Palmotića itd. Drugo je, što opa- 
žamo, da njihova pjesnička rabota nije plod hitroga 
improvizovanja, nego savijesno i pomnjivo gragjenje i 
izragjivanje stihova, čijoj se konstrukciji, a osobito 
preobilnom rimovanju, moramo diviti. Nema toga na- 
šega pjesnika ni iz preporodnoga ni iz novijega doba, 
koji se toliko trudio oko cizelovanja stihova i rima, jer 
za taj posao oni (naši Lučići, Gundulići, Palmotići i 
družina) imagjahu preobilato vremena. Ne bijaše 
žurbe za štampanje, ni potrebe, da svojim književnim 
radom zasluže komad kruha. Ne brzahu s izradbom, 
da im pjesma što prije ugleda svijet u novinama. A 
pjesmotvor više puta za godine i godine kolaše u ruko- 
pisu od prijatelja do prijatelja, prije nego bi u štampu 
ušao. To kolanje — dašto — pomagaše formalnom do- 
tjerivanju pjesmotvora. Zato se oni mogu okrstiti lite 
ratima u najužem i najstrožem shvatanju te riječi, te 
nama na početku XX. vijeka mogu da budu uzorci lite- 

ratstva, za čijim prilikama mi jedino možemo da čez- 
nemo, ali nikako da stignemo. 

Danas mi Hrvati nemamo i ne možemo imati ljudi 
samo literata, kakovih nam poda starije naše doba kroz 
XV., XVI. i XVII. vijek, jer se naše životne prilike iz- 
mijeniše. Francuska revolucija, koja s lozinkom jedna- 
kosti učini »tabula rasa« sa povlaštenima cijele Evrope, 
ne demokratizova artističku literaturu, jer su artizam i 
demokracija nesljubljivi. Ali ona svojim načelima učini, 
da se uz artističku literaturu za naobražene razvi i lite- 
ratura za niže, za puk. Pučke literature bijaše nešto i 
prije, ali skoro sve u religijoznom duhu. U literaturi 
uloge se izmijeniše: Prije mogaše bili literatom samo 
vlastelin, jer imagjaše za se povoljne prilike, da to po- 
stane; odsada dana je svakome prilika, da se do lite- 
rata popne. Kod velikih naroda, pošto literat može da 
živi od literature, glavno je, da sebi prokrči put i steče 
neko ime. Dalje već ide kao kod naših dubrovačko-dal- 
matinskih literata: živi od literature za literaturu. Kod 
nas naprotiv francuska revolucija, dok s jedne strane 
dade prve povode i poticaje našem narodnom i politič- 
kom osviještenju, s druge strane svojim načelom jedna- 
kosti i novim zakonikom uništi našu vlastelu, a to je 
naše literate, koji mogoše da žive jedino za literaturu. 

Danas je svakome najnižem sinu našega puka omo- 
gućeno, da se okoristi naukom i znanjem, da razvije 
svoje literarne darove. No naše su književne prilike ta- 
kove, da nema toga, koji može da živi jedino od litera- 
ture. Što kažem? Najzadnji općinski poslužnik, može da 
zaradi više od najumnijega i najplodnijega našega pisca. 
Poznam mnogo mladih ljudi, kojima se vrzaše po glavi 
idealna sanja, da sav svoj život, sve svoje sile, sav svoj 
rad posvete literaturi. Ustrajaše dosta godina u toj misli, 
igjahu naprijed tom stazom, ali . . . ali napokon va- 
ljalo je ili primiti se kakve javne službe ili u novinare 
ili u političare, pače i u — trgovce. A onda? Prilike slo- 
miše najbolju volju, uništiše životnu želju. 

Mnogi se bore, nastoje, ne zapuštaju literaturu, ali 
ona i postaje poslom u dokolici. Uostalom uz nesretne 


naše književne prilike čudo da održe pero u ruci, Zato 
tko se u nas bavi literaturom? Po koji profesor, te je 
i onako svojim zvanjem vezan uz knjigu; po koji sve- 
ćenik, te u dokolici traži zabavu i odmorište duhu; po 
koji učitelj, te mu seoska zabit ne ubi volju i vjeru u 
ideale. I to je — sve. Izuzeci ne čine pravilo. Nestalo 
nam literarne vlastele. Na njezino mjesto stupi gragjan/ 
stvo. Ali ovo ne samo da ne gaji literature, a ma i ne 
čita je. Tko je čita? Većinom staleži, koji je stvaraju 
(profesori, svećenici, učitelji i njihovi nasljednici — 
djaci). Ako naš& vlastela ne imagjaše šire čitače pu- 
blike, jer pjesmotvore čitahu ponajviše prijatelji, nije 
joj ni bilo stalo. Ona življaše za literaturu, a ne od nje; 
pače je literatura stajaše ogromnih svota novaca za 
štampanje. Kako pak današnji naš čovjek (jer su to u 
nas izuzeci, da je netko literat i imućan) ne može da živi 
od literature, ne može ni da se njoj čitav podade. Što ne 
može da živi od literature, to je za to, što se u nas 
naših knjiga ne kupuje. Za sve se drugo nahodi no- 
vaca. Kažu, da se u Dalmaciji za zadnjih političkih iz- 
bora na carevinsko vijeće potrošilo oko po milijuna 
kruna. Novac bačen u tutanj. Ni u pedeset godina Dal- 
macija ne će utrošiti toliko za literaturu. Novine, i to 
one, koje su najsenzacionalnije, duševna su hrana naše 
publike. Zato je literat, koji hoće da takovim ostane, 
prisiljen da ide u novinare, a u isto vrijeme da ugje u 
političku stranku, jer u nas novina bez stanovite politike 
nema, ili barem ne mogu da se održe. <t 

Ovakve su prilike za hrvatskoga literata danas, a 
ovakve bijahu kroz preporodno doba. Gajev Ilirizam nije 
samo književna pojava, nego u isto doba narodno-poli- 
tička. Razlika je samo ta, što je onda bilo više, pače 
puno zanosa i ideala; danas toga više nema. Roman- 
tika! — kažu neki. Neka! Ali ta romantika dala nam je 
ljudi, pred čijim zanosom, žarom, pregaranjem moramo 
se mi danas postidjeti. Ali ta romantika okupila je si- 
nove jednoga naroda iz raznih i razdijeljenih pokra- 
jina u jedno duševno kolo, uvela ih u dostojanstvo i po- 
nos jedne narodnosti, na koju se od onda neprestano 
hrušte naši dušmani, jer smo im zapreka daljnjem gra- 

bežnom prodiranju i osvajanju. Romantika! jer nas mo- 
derni egoizam tako zahvatio, da ne možemo ni pomi- 
sliti jednu pojavu kao — Stanko Vraz. 

Kroz vrijeme Ilirizma jedinoga čistog literata naho- 
dimo u Stanku Vrazu. Ljudevit Gaj je i književni pre- 
poroditelj, jer se narodni preporod ne može zamisliti bez 
literature, ali je on u prvom redu narodno-politički agi- 
tator i organizator. Ostali Ilirci su i literati (i to veći- 
nom vrijednošću kojekakovi), ali svi su u glavnome uče- 
nici, djaci Gajevi. Jedini je Stanko Vraz megju njima 
izuzetak. Jedino njega literatura zaokupila svega. Dašto, 
tada se istom zametaše naša literatura novijega shva- 
tanja. Gajev je Ilirizam narodno osviještenje i probugje- 
nje u demokratskom smjeru, pa je takova i njegova li- 
terarna zamisao. Ne misli se više na literaturu za »pri- 
jatelje i vlastelu«, već za knjigu »iz naroda za narod«. 
Kako je Vraz samo literat, a ne i političar, svejedno ga 
to ne smeta, da bude i agitator i organizator — ali da, 
literarni. Zato ne može da se bavi samo kniiževnikova- 
njem, već mora da se brine za sve potrebe jedne lite- 
rature, koja se istom zameće. Njemu je prva briga, da 
označi smjer našoj novoj narodnoj literaturi, pa je od 
nužde prvi njezin kritičar. A mora da obavlja i sve 
druge sitne poslove kao vogjenje korekture, raspačavanje 
i prodaju knjiga itd. To slabi literata, ali svakako u 
glavnom ostaje na području literature. 

No tko hoće i onda i danas u nas da ostane samo 
literatom, prvi je uvjet, da ne upali vatre na domaćem 
ognjištu. Vraz osta neženja do smrti. To je prva, a 
valjda i najveća žrtva, što je ona pjesnička duša, onaj 
lijepi i simpatični Stanko prikaza na oltaru domovinske 
ljubavi. A gledajte ono lijepo i pravilno lice, one crne 
oči, kao da sve to bijaše rogjeno za poeziju i ljubav. 
Stanko Vraz domovini za ljubav, siromah je od mladosti 
do smrti. Ne progje ipak najgore, jer bijaše onda više 
nesebične domovinske ljubavi, više bratskoga pomaga- 
nja, više poštovanja književnih zasluga, više pregaranja 
— te Stanko nagje odmora i zaklona, okrepe i ljubavi 
u zdravlju i bolesti kod mnogih ondašnjih patriota, jer 

držahu svojom prvom rodoljubnom dužnošću, da po- 
mažu mladoj našoj literaturi. Našlo se za pjesnika i 
nježne posestrimske ljubavi. 0 idealno, o sretno doba 
naše prošlosti, dnevi borbe, rada, pregaranja i nesebič- 
nosti, kamo li se đjenuste? Kako sićušno, kako blatavo, 
kako' kukavno ukazuje se ovo naše doba, kad čitamo 
život i rad Stanka Vraza! 

ČEDOMIL JAKŠA. 


x 

V rijeme je, da se stanemo osvrtati na našu književnu 
kritiku, to jest, da bolje kažem, na naše kriti- 
čare. Vidimo da naši književni i politički listovi 
redovito prate naš beletristički rad, bio to roman, no- 
vela, drama ili pjesma. Rijetki je slučaj, da se progovo- 
rilo o kritici i kritičarima. Ali nije kud kamo okrivlji- 
vati za to listove: To je, jer kod nas ne izlaze knjige, 
koje đonašaju kritički rad, osim dvije tri iznimke. Kod 
tih iznimaka povela se riječ o našoj književnoj kritici. 

Češće čitamo po našim listovima (vični da uma- 
njujemo vrijednost onome, što je naše), da mi još ne- 
mamo ni kritike ni kritičara. To je jedna neistina. Mi 
imagjasmo i imamo kritike i kritičara, ali, čini mi se, 
nemamo još književne publike. Jer da imamo književne 
publike, našlo bi se nakladnika za kritička izdanja. Što 
takvih nakladnika nemamo, kriva je mršava prodaja 
naših knjiga kod našega svijeta. Kad bi se samo po- 
krenulo u nas izdavanje kritika raznih boljih starijih 
i mlagjih kritičara u knjigama, moja bi tvrdnja sva- 
kome bjelodanom postala. Ovako leže mnoge vrijedne 
radnje rasijane kroz desetke godina po raznim našim 
listovima, u koje, osim rijetkih literarnih historičara, 
nitko ne zaviruje. To je golema šteta, jer tu ima rada, 
kojim bi se moderni čitatelj osladio i podučio. 

Zametak književnoj kritici našoj možemo da po- 
tražimo već u dobi Ilirizma. Prvi Stanko Vraz uvidi, 
da treba kritike za dobar razvoj književnosti. Pače u 
zadnje se vrijeme dokazivalo, da je Vraz bio veći kri- 
tičar nego liričar, ili bolje, da ima većih zasluga za 
kritiku nego li za poeziju. To ustvrdiše kritičari-filolozi. 


Ja nijesam toga mišljenja i cijenim, da je Stanko odli- 
čan liričar; što nije svoj lirizam poipuno savršeno iska- 
zao, sva je krivnja što, rodom Slovenac, propjeva hrvat- 
ski u vrijeme, kad ni rogjeni Hrvati ne poznavahu dobro 
svoj jezik. Svakako stoji, da je Stanko Vraz osnivač 
hrvatske književne kritike, jer prvi poče kritikovati u 
doba, kad se mislilo, da je književnik svaki onaj, 
te umije pisati narodnim jezikom. 

Nakon Ilirizma, kroz doba apsolutizma, malo bijaše 
prave književnosti, još manje mogaše biti kakve kri- 
tike. Istom s ustavnom dobom započinje književni rad 
(»Književnik«), pa i nešto kritičkoga rada (Veber). 

Pri koncu šezdesetih godina pokrenućem »Vijenca« 
probudio se življe književni život, pa u godišnjacima 
toga lista ima kritičkoga rada. Kako je duša svega rada 
onog doba August Šenoa, tako je i u kritici njegova riječ 
prva. Ali to bijaše tek nuzgredan posao Šenoin, u koliko 
kao urednik moraše u isto vrijeme kritikovati. 

Franjo Marković, pri izmaku sedamdesetih godina, 
prvi poče metodički obragjivati književnu kritiku. Oci 
njega dobismo nekoliko književnih studija (o Gundu- 
liću, Preradoviću, Mažuraniću, Šenoi, Vrazu, Boliću, 
Puciću itd.), koje i danas vrijede kao najbolje o dotič- 
nim piscima. Nego to je sve nesabrano i raštrkano. 
Markovićeva kritika je u načelu čisto estetička pri ocje- 
njivanju pjesničkih umotvora, ali su njegove studije u 
isto vrijeme i biografske, jer je pišući uvode u izdanja 
gornjih pisaca bio prisiljen, da uz estetičku ocjenu do- 
nese piščevu biografiju. Inače svoja načela razvi u »Raz- 
voju i sustavu općenite estetike«, gdje se prislanja po- 
najviše uz načela Zimmermana. Franjo Marković je 
kritičar u višem smislu te riječi, a ne kritičar od za- 
nata, ili nužde, koji mora da u svome listu prikaže sa 
manje ili više riječi knjigu primljenu na ocjenu, kao 
što to činjaše Šenoa. Markovićeve studije jesu potpuni 
i iscrpljivi prikazi književnika; u isto vrijeme to su 
većinom konačni estetički sudovi književne vrijednosti 
pisaca po stalnim estetičkim principima. U svojim stu- 
dijama otkriva Marković neobičnu spremu i visoku kul- 
turu, pa ga ide jedno od prvih mjesta u povijesti hrvat- 

ske književne kritike. Uz to je on odličan lirski i epski 
pjesnik, a jedan od prvih dramskih pisaca; pa tako ni 
Markcvića ne bijaše kritika glavnim poslom. 

Šenoin posao u »Vijencu«, nakon njegove smrti, 
nastavi poglavito Milivoj Šrepel. Za više godina redo- 
vito izvješćuje i prikazuje sve, što se kod nas važnijega 
pojavilo. Šrepelov kritički rad u glavnom više priliči 
književnoj obznani, nego li kritici u pravom značenju 
te riječi. Ali je opet neoboriva činjenica, da je njegova 
kritika, onakva kakva je* sva aktuelna. Šrepel ima ne- 
osporivih zasluga za razvoj beletristike, osobito one pri- 
povjedalačke, koju za više godina svraćaše na stazu 
zdravoga realizma ruskih pisaca. Bilo je drugih rabot- 
nika oko književne kritike u Šrepelovu smjeru: Istak- 
nuše se najviše Josip Pasarić, Nikola Andrić, Jovan Hra- 
nilović i još neki koje ja ovdje ne imenujem, jer ne 
pišem povijest naše kritike, već jedino pripominjem, da 
dokažem, e je kritike u nas bilo. Zadnjih godina svoga 
života javljaše se Dinko Politeo. Ali ga proguta novi- 
narstvo. Svakako ono, što nam u kritici poda, ide u 
najsjajnije, što imamo, poradi blistavosti stila. 

Ovako je bilo do konca osamdesetih godina. Skupi 
li se sve u jedno, do konca osamdesetih godina i po- 
četka devedesetih neimagjasmo još kritičara, te im je 
kritika sve i sva, ili bolje, kako je netko nazva, te im je 
kritika deseta Muza. 

Prvim takvim kritičarom javi se kod nas Čedomil 
Jakša pri koncu osamdesetih godina. Kroz vrijeme od 
preko petnaest godina on je samo kritičar, prvi naš kri- 
tičar, najplodniji naš kritičar. Mogu reći, da je on osni- 
vač naše moderne književne kritike, jer istom s njime 
i nakon njega počinje se kod nas kritika intensivno ga- 
jiti. Time ne kažem, da je on naš najbolji kritičar, ili 
da je ono, što je on napisao, najbolje, što je u toj vrsti 
kod nas uragjeno. Istom s njime i nakon njega postade 
kod nas kritika ono, što je kod drugih naroda već davno 
prije bila. 

Rad započinje Čedomil Jakša u zadarskom »Narod- 
nom Listu« (kroz godine 1887. i 1888.) Prvi mu je kri- 
tički pokušaj »Hrvatska mladež i Zvonimir«. Marin 

Sabić, onda glavni suradnik »Narodnoga Lista«, živim 
zanimanjem pozdravlja mladoga kritičara. Nije se u 
sudu prevario. Već ovaj dosta opširni prikaz almanaka 
»Zvonimir« pruža priliku mladome kritičkome pregaocu 
da razvije neka načela. 

Evo, što na pr. kaže o pjesništvu onog doba- »što se 
uopće opaža u pjesmama naših mladih književnika jest 
to, da se kod nas više gleda na stih i rimu, na formu 
uopće, nego na sadržaj. Malo se misli, a gleda se tomu 
pomoći izvanjštinom. Pročitaš pjesmu, ali malo kad 
nagješ u njoj dah života. A to je sve. Nema onoga žara 
one mtensivnosti čuvstva, onoga pjesničkoga nadah- 
nuća, onoga što čini da ti srce zadrhta ... Ne sastoji 
sve u pukoj lormi . . . Srce i mašta čine pjesnika . . « 

, v, 1 os *? kritike kod pripovjedača: »U pripovjeđa- 
lacknn djelima kritika mora da traži samo je li analiza 
živa, duboka, jesu li dobro ocrtane osobe, tako da se 
žive prikazuju, i da se sve, što te osobe rade, pristoji 
njihovim karakterima, mijenjaju li se u raznim ambi- 
jentima, kako bi se sad reklo, i odgovaraju li dakle 
logici i dosljednosti realnoga čovjeka. Stoga kritika ne 
gleda, je li čin ispripovijedan realan, običan; jer bio 
ovaj umišljen, izvanredan kolikomudrago, uvijek je mo- 
guć; nego pazi i gleda kritika, da li čin pristaje osobama 
koje ga izvagjaju. Svaka osoba mora imati nešto svoga' 
u čemu se zrcali njezina ćud, bilo to dobro ili zlo, iz te 
njezine osebujnosti mora da proklije njezin karakter.« 

Jos je tu govora o Josipu Draženoviću, o kojemu 
iste godine piše čitavu studiju prigodom njegovih »Is- 
krica« i o Franu Mažuraniću, piscu »Lišća«. U Draže- 
novića polagaše Čedomil Jakša velike nade, ali ga 
kasmje (nakon 15 godina) prigodom pripovijesti »Po- 
vjest jednoga vjenčanja« podvrgnu oštroj kritici. Zanim- 
ljiv je sud o sitnoj knjižici »Lišće« Frana Mažuranića 
koju danas ne možeš dobiti nigdje. (»Lišće« i druga 
djela od Frana Mažuranića izašlo je nakladom Društva 
Hrv. književnika u Zagrebu g. 1916.) što je najviše, pisac 
» asca« i danas valjda negdje živi, a da nakon prve 
knjižice ne samo ne poda ništa boljega, već skoro ništa 
ne objelodani. U tom bi on bio nalik na svoga velikoga 

strica pjesnika »Smrti Smail-age čengijića«. Evo Jak- 
šina suda o »Lišću«: »Pravo vam je bisjerje u našoj 
književnosti »Lišće« Frana Mažuranića. Svaka od tih 
malih crtica sadržaje oštrouman, dubok pogled na dušu, 
na svijet. To su vam lirski uzdisaji, opisi, moralni utisci, 
filozofske istine. To vam je život prikazan sa svim nje- 
govim mukama, ogorčenosti, slaboćama, kontrastima. 
Ljubav, grijeh, sram, neharnost, ljepota, okrutnost, ža- 
lost, nehaj, zaborav, sve to daje povoda piscu da svojim 
oštroumnim okom opazi i opiše. Crtice Mažuranićeve 
kratke su; tu je u malo riječi sve izrečeno . . . Opažaš 
baš neku harmoniju izmegju opazaka filozofskih, lir- 
skih idila, smijeha i suza u »Lišću«. Baš vidiš da pisac 
pušta, da ono, što ima opisati, u njemu sazrije da tako 
rečem, pa kad piše, izvire mu bistro, polako, jasno iz 
pameti ko potok zrelih misli. O djetetu ti slatko go- 
lori; milo ti prikazuje nevinu dušu, da te sjeća naj- 
ljepših mjesta u Lamartinea, i idila A. Cheniera. Nije 
Mažuranić pesimista u svom »Lišću« ko Beaudelaire u 
svojim »pjesmicama u prozi«. Gdje bi drugi u nevinu 
djetetu vidio žrtvu svjetskih zloba i nesreća, on uvigja 
raj. Gdje bi drugi vidio namigušu propalu i prevarenu, 
on uvigja dobru plemenitu dušu. »Ne rugaj joj se« kaže. 
Pa i ako ti prikaže zlo, podlu kakvu dušu napojenu ne- 
plemenitim čuvstvima, ti se pred tom slikom ražalošću- 
ješ; ti osjećaš neko sažaljenje za takve stvorove, jer u 
njih opažaš uvijek kakvu dobru stranu. Ovaj kontrast, 
ova antiteza -duboko se u srce uvriježe i rasvijetljuju 
najskrovitije kutove savjesti.« 

Dvije stvari opažam: prvo, da nemam pri ruci 
»Lišća«, da se uvjerim o opravdanosti ovakvoga zanosa 
za Frana Mažuranića; drugo, da nekoliko godina prije 
bijahu ugledale božje svijetlo Turgenevljeve »Senilia«, 
na kojima se nesumnjivo nadahnu Mažuranić. Svakako 
ovo nekoliko do sada navedenih redaka jasno kažu, da u 
Čedomilu Jakši dobivaše hrvatska književnost kritičara 
širokih pogleda, velike kulture i čvrsta sugjenja. 

Poslije ove prve radnje naskoro jednu za drugom 
šlampava ove studije: »Prigodom nove knjige« 
(o Nikoli Šimiću), ivo Vojnović hrv. pripo- 

vjedač, Iskrice Draženo vica, o Romanu, 

0 Kovačećevom romanu: U Registraturi. 
Ovo su odulje i iscrpljive studije o predmetu, kojega 
se laća da prikaže. 

Studija o romanu je opširna, te govori o postanku, 
razvoju i glavnim vrstama romana. Pisac priznaje, da 
sc je poslužio tugjinskim raspravama o predmetu. Svoga 
tu ništa ne poda. 

O Draženoviću progovorio je prvi put u prvoj svojoj 
književnoj radnji, a sada nakon malo vremena piše 
potpun prikaz o njemu. Prikazuje Draženovića kao mi- 
slioca, jer su »Iskrice« više niz razmišljajnih crtica, 
nego li pripovjedalačka knjiga. Poskorupljuje osnovne 
misli, što se vuku ovom knjigom, ili bolje, iznosi piščeve 
nazore o životu. 

Čedomil Jakša davno istaknu vrijednost dvaju pi- 
saca, što će ih istom nakon dvadeset godina mlagji iz- 
nijeti i osvijetlili. To su Nikola Šimić i Ante Kovačić. 

1 kada mi mlagji mišljasmo, da prikazujući našem svi- 
jetu ova dva pisca, iznosimo nešto nova, to Jakša još 
kroz godine 1887. i 1888. bijaše učinio. 

Najvažnija će biti studija o Ivi Vojnoviću, 
kao pripovjedaču. Ta je studija zanimljiva već stoga 
razloga, što je danas Vojnović jedan od najvećih naših 
i najaktuelnijih pisaca. To je, cijenim, prvi odulji pri- 
kaz o Vojnoviću pripovjedaču, a obuhvata Vojnovićeve 
knjige »Perom i olovkom« i »Ksantu«, dakle od prilike 
čitav njegov pripovjedalački rad. Bilježi, što Vojnović 
unosi jedno do tada u nas neobično literarno obilježje, 
a to je netendencijoznost, t. j. čisti artizam. Hvali ga 
kao realistu, koji svoj realizam ne snizuje do blata. 
U Vojnoviću pozdravlja velikoga pisca. Evo pak u glav- 
nim crtama, kako Jakša obilježuje Vojnovićevu umjet- 
nost: »Svaka stvar, svaki predmet Vojnoviću se izmed 
ruku preobrazuje, pa ti prestavlja nešto originalna, što 
nalaziš više puta u slikama. Prepun je života u svojoj 
prozi, što izvire obilno i brzo, podavajući njegovu stilu 
onu živahnost, ono živo titranje, onaj dramatički duh, 
s koga misao odskače kao bas-reliev. Kao da nosi u svom 
srcu vječnu mladost, što mu izvire iz svih žila. Naći ćeš 

u njega i idiličnu zamamnost i tragičnu tjeskobu, tugu, 
suzu, ironiju, finoću mašte, bujnost kolorita. On se 
najragje bavi skrovitim slastima i jadima, kojim ljubav 
prevrće i muči mladenačka srca, a strast uvijek čista 
i vruća izbija mu ispod pera, ko u valu patetične sen- 
timentalnosti ... On ljubi prirodu u svim njenim prizo- 
rima: ima dar opažanja, pa nam je zna vješto prika- 
zati. To kao da odgovara potrebi njegova srca . . . Živim 
bojama opisuje ma bilo koji predjel ili pojav prirode; 
znade naći ono čuvstvo, onaj dah što oživotvoruje stvari, 
tako da mu se priroda prikazuje kao živ organizam . . . 
Što ima opisati, on motri finim motrilačkim okom, i 
prikazuje u harmoniji s čovječjom dušom, i zato čini 
ti se predjel ko spiritualizovan . . . Neka nitko za to ne 
misli, da je Vojnović puno fantastičan, ili da mu fali 
realna reprezentativna moć. On dapače zdravo i živo 
ćuti realnost, i ne će lako predjel dalmatinski pomije- 
šati s bečkim. Svaki ima svoj karakter, svoje osebuj- 
nosti . . . Obožavatelj plastične ljepote sretan je u oda- 
biranju slika, koje ti dozivlju u pamet najmilije fan- 
tazme; može se koji put takmiti sa slikarom glede efekta. 
Ima osim toga i ono što Wordsworth zove »drugim po- 
gledom« poetičnim. Njegove su novele prava »kermesse« 
slika, boja i svakojakih predjela. U crticama iz bečkog 
i talijanskog života, iz sela pri dalmatinskoj obali sve 
je lijepo, živo, gotovo da te uznese. Život se odsijeva 
u njegovim knjigama ko u jezeru ružama zaokruženom, 
u kojem se odrazu je fantastično modrilo neba sa obla- 
cima, a na površini odsjev je sjajan, rekao bih stvar 
živa . . . Njegovi su tipovi modemi, istiniti, ali koji put 
ne uzbugjuju strasti ni sažaljenja, jer individualnost 
piščeva puno odskače i upija individualnost osobe. On 
je na pozornici, on govori u ime drugih, on im nameće 
svoje misli. On se srdi, on plače, on gleda jade svojih 
osoba kao motrilac, koji se puno zauzimlje za nje. I u 
tome je možda tajna što je mnogim omilio . . .« 

Pri koncu svih ovih studija preporuča Jakša jezik, 
pače na jednom mjestu navagja Turgenevljeve riječi: 
»Ljubite i čuvajte naš ruski jezik«. Uistinu je to ono, 
što je kod Čedomila Jakše najslabije. 


2 Petrooić: Treće studije . 


17 


Kroz ovo vrijeme spremi veliku studiju »Talijansko 
pjesništvo u drugoj polovini XIX. vijeka«, koja g. 1889. 
izagje u »Vijencu«. To je potpun prikaz talijanske poe- 
zije od Pratia i Aleardia do D’Annunzia, gdje je sa- 
brano i lijepo sastavljeno sve, što je o tome u Italiji 
boljega napisano — dašto uz piščeva opažanja. 

II. 

Za par godina ne javlja se Čedomil Jakša. Ne va- 
ram li se, kroz to vrijeme boravio je on na naukama 
u Rimu, bolje dozrio i vidike raširio. Već prvi njegov 
rad, kako vidjesmo, očitova njegovo oštroumlje i zrelo 
sugjenje. Ali kao da ne bijaše zadovoljan dotadanjim 
svojim radom, te ga smatraše početničkim; pa zato sada 
hoće, da zrelije obradi sve naše odličnije pisce, te im se 
ime pronosilo po ustima na početku devedesetih godina. 
Prije pak nego li će da to započne, smatra potrebitim 
da razvije svoj program. Taj program izigje u »Iskri« 
(g. 1891. br. 3) pod naslovom »Naše književne nevolje 
i kritika«: 

Prije se prikazivalo pisce po nekim općenitim pra- 
vilima bez obzira na osobu pisca. Sainte-Beuve prvi 
razvi načelo: treba djelo prikazati po piscu, ili kroz 
pisca. Naime red je pisca staviti u prilike, u kojima se 
nalazio, kad je djelo pisao; pa zato treba osvrnuti se 
na obitelj, život, ukus piščev, ako će prikaz biti potpun. 
Jer je umjetničko djelo rezultanta svih tih prilika. Zato 
je od potrebe proučiti ove elemente, koji utiču na umjet- 
ničko djelo. Sainte-Beuve svojom psihološkom kritikom 
uvijek kušaše, da u umjetničkom djelu otkrije pisca, 
koji se krije u svojem umotvoru. Proglasi temeljnom 
istinom, da se jedno umjetničko djelo ne može shvatiti, 
ako se prije ne obazna i razjasni duševne prilike, koje 
su proizvele književni umotvor, pa nam tako u isto 
vrijeme postaje jasnom piščeva slika. Taine usavrši ovu 
metodu do prave znanosti, jer osim na pisca treba se 
osvrnuti na pleme, okolinu i čas, kad je djelo nastalo. 
Tako kritika od čiste estetike prijegje u područje psiho- 

logije, dotično filozofije; dobiva čvršće temelje, i oslanja 
se na povijest i prirodne znanosti. 

Navedavši Taine-a i Bonghi-a umuje dalje Čedomil: 
Zaludu! knjiga koju čovjek napiše, usko je s njime sve- 
zana. Sve individualne osebujnosti čovjeka, koji djelo 
piše, utiču pri sastavljanju njegovoga umotvora. Ka- 
rakter pisca, njegova ćud, njegov odgoj, njegov život, 
njegova prošlost i njegova sadašnjost, njegove želje i 
strasti, njegove krjeposti i mahne, sve česti njegove duše 
ostavljaju trag svojih utisaka u onome što misli i u 
onome što piše. Zato kritičar treba da zna prodrijeti u 
dušu pisca, i prečiniti i ponoviti u sebi proces piščevih 
koncepcija i piščevog fantastičnoga stvaranja. Treba da 
izvrsno pozna psihologiju, na temelju koje je ovaj du- 
ševni proces postao i razvio se. Treba da prouči dobro 
i svestrano promjene i faze kroz koje je prošao duh 
čovječji kroz vjekove, i da uz to upozna povijest raznih 
oblika, kojima se je u raznim vremenima zaodijevalo 
pjesničko nadahnuće. Sve to znanje neka je u kritičara 
slobodno i neodvisno, to jest da ne zavisi od kakvih fi- 
lozofskih sistema. Kritičar mora da bude i teoretičar i 
historičar: Kao teoretičar, da zna načela književne kri- 
tike; kao historičar, da zna povjest i razvoj umjetnosti. 
Napose mora da mu je na dlanu razvitak tijekom vije- 
kova one grane umjetnosti, kojoj pripada djelo, što ga 
prikazuje i prosugjuje. U kratko: pošto je kritičar čuvar 
dobrog književnoga ukusa, mora da je svestrano izučen, 
ako će drobiti o dobrome ukusu. 

Kritičari — opaža dalje — ni jesu dobro gledani: 
jer je katkada kritika kao kabao hladne vode na usi- 
janu glavu. Naime kritičar pri mjerenju i prikazivanju 
pjesnikova rada katkada mora da prigovori onome, što 
ne odgovara ukusu prošle i sadašnje umjetnosti. To boli 
pisca, a nije ugodno ni kritičaru. Kritičar ipak mora 
da savjesno vrši svoju ulogu, jer je velika njegova od- 
govornost pred narodom, osobito onda, kad ima da luči 
gnjilo od zdravoga. Kritika treba da bude bezobzirna: 
Ne smije da slabi i nevaljali rad hvali, ili mladoga po- 
letarca uzvisuje. U jednom i drugom slučaju pisac se 
uzoholi i misli, da je kod njega sve dobro, i da mu nove 

nauke i truda ne treba. Pogotovo, ako ga se ne upozori 
na zle strane i nedostatke, onda proslijedi stranputicom* 
da upadne u gore. Pri tome se kritičar ne ima obazirali, 
da je javno mišljenje simpatijom uz pisca. Ako je ime 
nezasluženo stekao, neka se kritičar ne plaši svesti u 
prave granice piščevu vrijednost, jer za to što mnoštvo 
hvali jednu knjigu, nije knjiga i dobra. Kritiku Hrvati 
trebaju, jer je malo imaju. Ona ima da bude blaga ili 
oštra prama vrijednosti djela. Ako kritičar primjeti i 
u slabom djelu dobrih zametaka za budućnost, neka 
pisca blago prekori, ali neka upozori na dobre njegove 
sirane, neka ga osokoli, i tako odgoji za vrsnija djela. 
Ne smije kritičar propustiti prigodu da iznese uz vrline 
i ono, što umanjuje umjetničku vrsnoću djela, jer se 
pisac inače nikada neće ostresti onih pomanjkanja, što 
mu kvare djelo. Ovakva kritika pomoći će razvoju pisca* 
a i druge će pisce podučiti. 

Ovo i još toga Čedomil Jakša nadrobio je u napome- 
nutome članku. To je bilo prvi put kod nas, da netko 
izlazi pred publiku s programom svoje književne kri- 
tike. Dotada bijaše uobičajeno samo da, ili jedna nova 
politička stranka ili kakav novi politički ili književni 
list razvije program. Ovo pak najavljenje programa knji- 
ževne kritike odmah nekako udarilo u oči. Vidjelo se, 
đa ovaj za onda »homo novus« hoće da učini nešto više 
za našu književnost, nego li se dotada običavalo. Već 
prikazali, što do ovoga članka Jakša štampa iz kritike 
naše književnosti. Ako dodam prikaz o Zmaju Jovanu 
Jovanoviću, onda se može razabrati, da misli istom za- 
početi sistematično obragjivanje hrvatskih književnika, 
osobito onih savremenih. Dotada bijaše poznat i preko 
Velebita svojom velikom studijom »Talijansko pjesništvo 
u drugoj polovini XIX. vijeka« (u »Vijencu« g. 1889.). 
Ta studija uz onu što je malo kasnije štampao u »Iskri« 
(g. 1892 .) o talijanskome romanu ide u najbolje i naj- 
potpunije naše radnje o tugjim književnostima. Dosta je 
znati, da ni do danas sami Talijani nemaju još tako 
potpunih i u^ cjelinu zaobljenih radnja o sličnim pred- 
metima. Jakša u te dvije opširne studije posabra sve 
što je gdje mogao naći o tim predmetima (bilo po novi- 

nama, bilo po knjigama); sve to svrsta kronološkim re- 
dom i zaobli u jednu cjelinu. Makar nije to njegova 
izvorna rabota, opet je rad zaslužan, pa bi se i danas u 
knjigu preštampan ugodno čitao. Jedino opažam pri 
studiji o talijanskom romanu, da prikazujući talijanske 
pripovjedače kroz XIX. vijek i prepričavajući njihove 
pripovijesti i novele mnogo toga (i pravom) hvali, a pri 
koncu nas ostavlja začugjene s zaključnom tvrdnjom, 
da jedini Manzoni vrijedi nešto više. Ova je tvrdnja pro- 
tivna sadržaju studije, te se pri koncu nadaš drugom 
zaključku, koji se opet ne bi kosio s pravom istinom, 
naime da talijanska knjiga ima uz Manzonia i drugih 
dobrih pripovjedača. Još nešto kvari ove dvije studije, 
što pri čitanju silno smeta: to je neprestano navagjanje 
sad talijanskih, sad francuskih citati, bilo iz kritičari, 
bilo iz pjesnika. Što je najgore, sve to većinom nepreve- 
deno, te je nekud čitalac siljen, da prije uči ta dva je- 
zika, ako će da razumije Jakšine navode. 

Tim često neumjesnim i suvišnim navagjanjem u 
izvornim jezicima prenatrpan je i prije prikazani pro- 
gramni članak njegove književne kritike. Tu su u neve- 
likom članku strpani sve u jedno: Sainte-Beuve, Taine, 
Brandes, Bonghi, Caro, Carducci; a svega toga nava- 
gjanja nije trebalo. Dobro se razabire, da je Jakša pro- 
učio talijanske, i poglavito francuske kritičare, te na 
temelju njihovih načela hoće da i u našu književnost 
uvede sistematičku i metodičku književnu kritiku. Ali 
se opaža, da ili nije još bio dobro prokuhao i pročistio 
sam u sebi sve ono, što je proučio, pa nije umio sabrano 
gradivo jasnije i logičnije upotrebiti i poredati, ili je 
članak na brzu ,ruku i nemarno skalupio. Jer uza sav 
materijal pomno sabran i uza sve nove vidike, što ih u 
našoj kritici otvori članak »Naše književne nevolje i kri- 
tika«, još je nejasan, pače s prenatrpanosti navoda i 
pravila mutan i ispremiješan. 

Svakako to bijaše uvod u dalnji, mnogo bolji od 
toga članka, rad; i taj uvod, što ti se u neku pričinja 
kao novo vino, koje ima da se staloži i uzvrije, mogaše 
podnijeti sav onaj natrpani tugjinski materijal. Tek to 
narivavanje tugjinskih citata postaje suvišno, pače za- 

novetno, kad ga Jakša uporavlja na naše pisce. Često 
čine utisak ti česti navodi kao da kritičar hoće da ti 
se s njima ostentativno nametne, i da bjelodano do- 
kaže svoju načitanost i učenost. Taj suvišan običaj za 
koje vrijeme nastavi, ali ga kasnije pametno izostavi. 
Ako mu bijaše pri tome namjera i uvjerenje, da će se 
lime i piscu i publici nametnuti, dalo bi se taj početnički 
običaj donekle i opravdati. Svakako bijaše zlo, što ti 
navodi uopće ostajahu neprevedeni, i što katkada bijahu 
tu »ko s neba pa u rebra«. 

Svojim programnim člankom Čedomil Jakša ne ob- 
javi ništa novoga za ljude upućene u tadanju svjetsku 
(recimo bolje francusku) književnu kritiku, ali taj pro- 
gram bijaše novost za našu književnost, jer se tom 
prvi. put u nas najavljivaše čitav program književne 
kritike, po kojemu se imaju proučavati, prikazivati i 
sudili naši stariij i mlagji pisci. U tome je glavna i ve- 
lika zasluga Čedomila Jakše, te je zavrijedio odlično 
mjesto u povijesti naše književne kritike, ma do kolike 
se ona visine u buduće popela. 

Dašto da se je kasnije u svojim književnim studi- 
jama navraćao na teoriju kritičke metode, ali uvijek 
mimogredce. Pa je prigodom ili pripominjaše, ili popu- 
r.jivaše, ili ispravljaše. Tako pišući o Vladimiru Borothi 
(u »Novom Vijeku« g. 1898.) ističe činjenicu, kako se 
uvijek publika i kritika ne slažu u mišljenju, o jednome 
piscu, pa kritika, kao što je dužna, da odveć hvaljenoga 
pisca svede na pravu vrijednost, tako mora obratno, da 
hvali i uznosi onoga, te je nepravedno zapostavljen. 
Prikazujući pak (u >Vijencu« g. 1900.) Brunetiere-ove 
»Discours de combat«, razlaže vrline i vrsnoću Brune- 
tiere-.ove metode, te očito ne samo simpatijom piše o toj 
knjizi, nego pristaje uz načela Brunetiere-ove kritike, te 
ga drži i najvećim svjetskim kritičarom. 

III. 

Pošto razvi teoriju člankom »Naše književne ne- 
volje i kritika«, započinje odmah radom na temelju 
razvijenih načela. Književni idol onih dana (oko god. 


22 


1890.) bijaše Evgenij Kumičić. Njegov romancijerski 
rad prikazuje u prvoj oduljoj studiji. Kumičića je kod 
nas držala publika najvećim pripovjedačem. To se no- 
vom kritičaru učinilo nepravednim, i ustaje, da zaniječe 
Kumičiću to prvenstvo. Bijaše to smionost za ono doba, 
jer Kumičić ne samo uživaše glas najboljega našega 
romanopisca, nego bijaše prvakom najjače i najpopu- 
larnije hrvatske političke stranke. Ali se Jakša ne obara 
na Kumičića u ime kakve zavisti i zlobe, jer mu objek- 
tivno priznaje i ističe sve dobro, što nalazi u njegovim 
pripovijestima, već to čini u ime umjetnosti, duboko 
uvjeren ob onome što piše. Sve to ne čini sa par na- 
bačenih fraza, nego pomno, oštroumno, potanko raz- 
laže. Iznajprije dokazuje genezu Kumičićevih romana. 
Proglasilo se Kumičića radi par pikantnih romana uče- 
nikom Zole. Jakša obara tu krilaticu. Kumičić je uče- 
nik Šenoe, jer »svaki pisac, koji ljubi umjetnost, pri- 
hvaća se onih, koji su na glasu za njegovih mladih 
dana. Prvi pisci, koje je on s udivljenjem čitao, ostaju 
mu sveti«. Usput prikazuje genezu Šenoina historičkog 
romana: Šenoa piše historijske romane, da nas osvijesti 
sjajnom prošlošću za bolju budućnost. Istranin Kumi- 
čić drži svetom dužnošću da uzbudi naše zanimanje za 
siroticu Istru, nacijonalno najviše od tugjina davljenu. 
Da to jače postigne, sve narodne protivnike prikazuje 
u najcrnijim crtama. To ide jedared, ali se to opetuje 
u čitavom nizu pripovijesti, i Jakša dokazuje stereotip- 
nost Kumičićevih lica, nerealnost nekih njegovih ka- 
raktera, koji i nijesu karakteri, i iznosi neumjetničku 
stranu Kumičićevih romana. Kumičić mu nije ni rea- 
lista ni naturalista, već puki gojenac pripovjedalačkoga 
naivnoga romanticizma; u zapletajima romana i shva- 
ianju ljudi i ljubavi poveo se za Šenoom. 

Makar Čedomil Jakša ne tvrdi samo, već dokazuje, 
reći je priznati, da je preoštar s Kumičićem. Pretjeranu 
ovu strogost lako je shvatiti, ako se osvrnemo na dvije 
činjenice: mladi kritičar, svijestan svoga posla i svoje 
uloge, ima da obori, po njegovom mišljenju, nezaslu- 
ženu slavu. To se ne da tako lako blagim opaskama, 
već da stigne meti, obara se svom silom oružja, što mu 

je pri ruci, jer valjda i sam sumnja, da li će on mlad 
i nepoznat svesti na pravu vrijednost Kumičićevo ro- 
maneijerstvo kod publike. Ali mu se i drugo vrza po 
glavi: Nasuprot Kumičiću ima da istakne jednu novu 
književnu zvijezdu — Ksavera Šandora Gjalskoga. Zato 
nemilosrdno ruši Kumičića, da jače iskoči Gjalski, 
koga odmah za ovom studijom prikazuje opširno. 
Priznajem, da je u mnogočemu Jakša imao pravo, oso- 
bito kad oštro osugjuje neke frivolnosti u Kumičićevim 
romanima, ali nije smio premučati neke vrline Kumiči- 
ćevih pripovijesti, a još se više trebao osvrnuti na Ku- 
mičićeve zasluge za naše književne prilike. Makar što 
tvrdio Jakša o slereolipnosti tipova, književni će svijet 
uvijek rado posizali za nekim svježim stranicama Kumi- 
čićevih istarskih idila, poimence spominjem »Preko 
mora«. K tomu je neosporiva zasluga Kumičićeva, što 
je (pa recimo slobodno i tako) nastavio Šenoin posao, 
da naime pruža našem svijetu štiva u narodnom jeziku, 
i u isto vrijeme tim štivom njeti rodoljubni plam u 
srcima mladih ljudi. Čedomil je tu protivnost Kumiči- 
ćevom pripovjeđalačkom radu ponovio desetak godina 
kasnije, kad se je osvrnuo na zadnji Kumičićev histo- 
rički roman »Kraljicu Lepu«. Da bolje uspije svojim 
nepovoljnim sudom, obara se usput žestoko (u »Glas- 
niku Matice Dalmatinske«) tom prigodom uopće na hi- 
storički roman. Ipak naši »mladi« (to jest g. Ivanov- 
Dežman) pozdraviše simpatično »Kraljicu Lepu«, ipak 
je istina, da taj roman ima krasnih stranica. 

Lto odmah nakon studije o Kumičiću studija o Gjal- 
skome. Gjalski, i nitko drugi do njega, jest za onda i 
do onda najveći naš pripovjedač-umjetnik. Tanko po 
tanko raščinja glavna lica iz romana Gjalskoga, te ga 
proglasuje romancijerom, kojim bi se ponosile velike 
književnosti, kao recimo francuska. Pri koncu ove stu- 
dije veli: »!_’ a r t p o ur 1’ a r t« kod nas nema smisla. 
Mi moramo iziskivati da knjiga bude odgojiteljicom.« 
Dakle književnost s tendencijom potrebita je našem na- 
rodu. Tendencijoznost ne smije da bude neumjetnička, 
to jest, pisac ne smije, da prodiče svoju tendenciju, već 
mora, da tendencija proizlazi iz samoga djela, da se 

nigdje kroz djelo silom ne nameće. Jakša dokazuje, da 
je (osim rijetkih iznimaka) takav Gjalski u svojim pri- 
povijestima, te je sretno spojio tendenciju s umjetnošću, 
a da pri tome nije ništa pretrpjela ova zadnja. Na Gjal- 
skoga se navraća kroz par godina više puta sa više stu- 
dija: Gjalskoga: iz »Varmegjinskih dana«, »Osvit Gjal- 
skoga«, »O Radmiloviću Gjalskoga«. Prikazujući Gjal- 
skoga »Osvit« iznosi zgodne opaske o poteškoćama pri 
obragjivanju historičkoga romana, pri čemu da je po- 
sve teško uspjeti. 

Ove dvije studije (o Kumičiću i Gjalskome) uz čla- 
nak »Naše književne nevolje i kritika« dobivaju još veće 
značenje i vrijednost, ako se obazremo na vrijeme, u 
koje su pisane. Bijaše to zeman, kada, nakon Kačićeva 
slavlja u Makarskoj, stranka prava (čijim prvakom je 
Kumičić) bijaše na vrhuncu svoje popularnosti i raši- 
renosti, ali se teško i ljuto borila s tako zvanom obzo- 
raškom strankom. Prama strankama vladala se kritika, 
u koliko je bilo. Izlazi netko treći, te ne gleda kojoj 
stranci pisac pripada, već kako je on obradio prama 
umjetničkim načelima ono, što hoće da djelom zastupa; 
sudi prama uvjerenju i ne pita za piščevo političko 
mišljenje i pripadanje. Time primjenjuje našoj knji- 
ževnoj kritici moderno i jedino ispravno kritičko na- 
čelo. Da je kritika bila strančarska tih godina, dosta je 
da spomenem ovaj slučaj: Te godine (1891.) izda Tresić 
zbirku pjesama »Glasovi s mora Jadranskoga«, koja 
unašaše u našu poeziju neke nove kajde, i na tu se 
zbirku na pr. »Vijenac« ne osvrnu. 

Jakša, rad ovako započet, nastavlja poglavito u 
»Iskri«. Naskoro piše studije o pripovjedaču Matu Vo- 
dopiću, o prvoj zbirci pjesama Ante Tresića-Pavičića, 

0 epskim pjesmama fra Grge Martića, a najvrednija je 
u tome kolu studija »Nešto o seoskoj noveli«. U uvodu 
te studije raspreda o seoskoj noveli u stranome svijetu, 

1 ponajprije o uzrocima njezinoga postanka, megju koje 
kao najglavniji bilježi francusku revoluciju. Letimice 
se osvrće na njezin razvoj u svijetu, te prikazuje u krat- 
kim, ali karakterističnim potezima ove naše seoske pri- 
povjedače: Ljubišu, Vodopića, Sirnica, Tordinca, Ko- 

zarca, Kumičića i Gjalskoga, u koliko su crtali seoski 
svijet. Glavno je u ovoj raspravi zaglavili dio, te je ono, 
šio tu piše o zadaći naše novelistike, i danas aktualno. 

Kako pripomenuti, pišući o Gjalskome, dotaknu se 
Jakša i pitanja o artizmu (P art pour V art), a sada o 
tom piše posebnu studiju »Važno književno pitanje« 
(»Vijenac« god. 1893.): 

Pitanje je, da li pisac, opisujući svoje vrijeme, ima 
da ostane hladnim motriocem i crtačem, koji gleda i 
bilježi samo za to, jer mu Bog dao oči, ili ima da dobro 
pribere ono, što je opazio, pa uznastoji da svojim djelom 
bude korisnim vodičem svojemu narodu. Općenito uzeto, 
naročito tendencija nije od potrebe: Razuman i naučan 
čovjek sam će razabrati u umjetničkom djelu dobro od 
zla, pa će mu dobro omiliti, da ga slijedi, a nastojat 
će da zlo odbaci. No za to se hoće fin ukus i veća nao- 
brazba, a takve čeljadi na skupove može da bude kod 
velikih kulturnih naroda. Kod njih je čist artizam i 
shvatljiv i opravdan. Ne može to isto načelo da vrijedi 
za male narode, što istom prigrljuju kulturu. Njima je 
hranu pribirati, a pisac ima da im u isto vrijeme bude 
i učiteljem i odgojiteljem, jer je narode podigla knjiga. 
Ta tko nam je narod probudio nego nebrojeni pjes- 
nici, većinom puki stihotvorci, od god. 1835. do 1848.? 
Narodu nam treba puno naobrazbe, pa zato proučavati 
svoje doba i pisati s plemenitim ciljem, to ima da bude 
svrha i zadnji cilj hrvatskom književniku. 

Kad ono pri koncu devedesetih godina mlagji na- 
raštaj razvi borbu proti t. zv. »starima«, razumljivo je, 
što se Čedomil pram predjašnjem shvaćanju pridružio 
»starima«. U to ime objelodani niz studija: »Stari i 
mladi«, »Discours de combat«, »Književno pismo«, 
»Životu«, »Manje programa više djela« (sve lo u »Vi- 
jencu« god. 1900.). Borba bila oštra i pretjerana, pa se 
nije mjerilo riječi: »Mladi« kušali da umanje vrijed- 
nost starijoj našoj književnosti. Jakša nekud htio da 
bude posrednikom: branio »stare«, a htio naputiti 
»mlade« na bolju stazu. Ima u tim studijama zgodnih 
i krasnih misli: o načinu, kako se imaju proučavati tugje 
književnosti; o značenju tradicije u književnosti; o za- 

slugama starijih pisaca za našu književnost i s kojega 
se stanovišta ima prosugjivati njihov rad itd. Najzgod- 
nija je definicija uvjeta za trajnost književnoga djela: 
»Potomstvu prelaze kod naroda samo ona djela, koja 
najbolje odgovaraju najskrovitijim svojstvima i ose- 
bujnostima narodne duše. Knjiga, u kojoj narod vidi 
kao u zrcalu svoju sliku, ta ostaje uza nj uvijek. Narod 
slavi samo pisca, koji mu zna podati vjerni izraz nje- 
gove duše, a kad pisac zna to učiniti djelom zaodjenutim 
umjetničkom ljepotom, tad mu je ime besmrtno, a slava 
vječna«. 

Ipak mi se čini, da je Jakša nekud pretjeravao sa 
zahtjevima tendencijoznosti. Kao da hrvatski književnik 
ne smije nikad da bude čistim umjetnikom, pa da stvara 
djela, kako mu ih momenat inspiracije udahnjuje, već 
bi pri iskazivanju svojih misli i unutarnjih osjećaja, 
morao da uvijek misli na publiku. Dobro je, da pjesni- 
kov umotvor ima svoju svrhu, i to umjetnički prove- 
denu, da mu djelo provejava plemenita misao. Ali je to 
više puta težak posao: htjeti da djelo bude umjetničko, 
i u isto vrijeme prožeto odgojnom tendencijom. Uprav 
zato često najbolji umjetnik nastrada, kada hoće da 
preveć izrazito istakne svoju tendenciju. No ponavljam, 
dobro je, pače bolje je, da umjetnički rad uzdiže ple- 
menit religijozni osjećaj ii njeti žarko domovinsko čuv- 
stvo ili mekša tvrda srca na podvige za ublažen je ljud- 
ske bijede. Ali se ne može zabranjivati, da pjesnik poda 
i djelo, pri pisanju kojega nije mislio na nikakvu po- 
duku, već samo slušao kucaj srca svoga i slijedio ma- 
štanije duha svoga. Ako je umjetnost tu, da nas uz- 
digne iz kala i oplemeni, opeta joj se ne može zanijekati 
pravo, da je ona katkada tu, da nas makar samo za čas 
zanese u ugodne vizije i osjećaje, pri kojima se odma- 
ramo od svakidanjega napora i truda, i zaboravljamo 
za čas brige i nevolje ovoga svijeta. Ne mora pisac, da 
u svakom svome djelu priča savremeni život, nego mo- 
ramo dopustiti, da nas katkad smije prenijeti u svijet 
mašte i legende. Bit će tu artificijalnosti, ali, ako je pisac 
uspio, da svu svoju artificijalnost prekrije, i da nam za 
čas poda iluziju realnosti ili da nas slatkom muzikom 

stihova zanese u san, da zaboravimo sve drugo, on je 
stvorio umjetničko djelo, makar nas nije mislio ni malo 
podučiti. Ta nije li sav smisao pozornice artificijalan? 
Da me se bolje razumije, ili da me se ne bi krivo shva- 
tilo, dodajem još ovo: Branim pravo umjetničkoga djela 
bez tendencije, samo neka je umjetničko djelo, pa bilo 
ono svrha samome sebi. Ono je umjetničko djelo, ako 
odgovara, ne samovoljnim, već vječnim, neprolaznim i 
utvgjenim principima ljepote. Jer čim umjetničko djelo 
prekorači te principe i zagje tamo, da crta ono, što ne 
vodi u slatku zaborav jada životnih, već podžiga besti- 
jalnu stranu čovječje naravi, ono postaje tendencijozno; 
i ne može ga se više ubrojiti u čisto umjetničko djelo. 

Jakša malko pretjeravaše. To je pretjeravanje bilo 
nesumnjivo na ustuk »mladima«, koji obratno zabaci- 
vahu svaku tendenciju u književnim djelima i to u teo- 
riji. U praksi načelom potpune slobode stvaranja, koja 
dopušta najniže bestijalne instinkte podžigati, postajahu 
sami zastupnici tendencijozne književnosti. Inače Jakša 
u praksi, ili bolje prije i poslije borbe »starih« i »mla- 
dih«, znao je da veliča i čistu umjetnost kao što na pr. 
to učini, kad napisa onako lijepu studijicu o Mihovilu 
Nikoliću, liričaru pjesničkih sanja. 

IV. 

God. 1897. (četiri godine nakon prestanka »Iskre« 
u Zadru) pokrenu Tresić u Splitu pomoću nekoliko pri- 
jatelja »Novi Vijek«. Odmah se pridruži svojim radom 
Jakša, te učini »Novi Vijek« najzanimljivijim našim 
listom. Na njegov prijedlog urednik otvara anketu o 
našoj književnosti: nešto do tada u nas neobična. To 
'ij a | ^ e čitav pokret, što ga jedan naš kasniji kritičar 
(Milan Marjanović u »Iza Šenoe«) nazva »romanskim 
pokretom«. Taj iđealističko-romanski pokret, što ga uz 
urednika Tresića u prvim redovima vogjahu Čedomil 
Jaksa i Marin Sabić, imagjaše sve uvjete, da našoj knji- 
ževnosti pridonese nešto nova, južnjačkoga. Pozadina 
* on } e . v P°k retu uistinu bijaše nešto političkoga. Baš ta 
politička pozadina, koliko pokretu dade časovito jači 

značaj toliko svojom nestalnošću doprimje brzoj pro- 
našli pokreta uslijed prestanka organa, u kojemu se po- 
javi Sve ode netragom smrću lista, koji potraj a dvije 
Godine. Taj pokret, što ga protivnici nazvaše »reakcijom« 
romanskom, bio bi valjda preporodio naš idealističko- 
tradicijonalni književni smjer. 

Jakša štampa mnogo toga u »Novome Vijeku«. Pri- 
kaza u nizu studija rad mlagjega naraštaja u francuskoj 
i talijanskoj književnosti, da naskoro prijegje na naš 
mlagji naraštaj u književnosti. Ovaj zadnji članak o 
slanju hrvatske lijepe knjige oko god. 1898. ima i danas 
vrijednost i važnost za literarnoga historičara. U po- 
sebnim prikazima crta pripovjedalački rad Osman- 
Aziza, Vladimira Trešćeca-Borothe. Napose pripomi- 
njem opširnu studiju o Kranjčeviću. To je zapravo prva 
prava studija kod nas o tome velikom našem pjesniku. 
Te godine naime izišle Silvijeve »Izabrane pjesme«, pa 
to izdanje pruži prigodu ovoj studiji. Sve markantne 
crte Kranjčevićeve poezije istaknu prvi čedomil Jakša, 
Iznosi karakteristiku i vrline Kranjčevićeve poezije; ne 
traži u njegovoj poeziji onoga, čega nema, ni na što 
pjesnik nije ni mislio. Kritičar pjesnika ne kritizira, 
već jedino komentira, čini jednu opasku: »Ne ćemo mi 
uvijek dijeliti u svemu njegove nazore, ali će nas ti na- 
zori navesti na razmišljanje o najživotnijim i najvažni- 
jim pitanjima, a to je vrlo dobro, da se misli i na svijet 
i na bol i na tugu i na smrt i na istinu i na pravicu, 
kad i tako veći dio života posvećuje se nasladi, interesu 
i egoizmu.« Osobito proročki pogodi: »Bolna duša na- 
šega naraštaja naći će u njemu svoga čovjeka, pjesnika, 
koji ga je dobro upoznao, i težnje i boli i čežnje mu 
shvatio.« 

Kad se oko god. 1900. razmahnu do nesnosnosti 
borba izmegju »starih« i »mladih« uplete se nešto u 
tu borbu. Kušaše da primiri »stare«, a ublaži »mlade«. 
Tek ostaje uvijek istinom ona stara, da tko se megju 
borce upiete, taj se sam opeče. Uzalud sav ugled stečen 
višegodišnjim radom, uzalud sve razlaganje, ako U se 
njime nekoga kori i u njegovu se borbu miješa. Borci ne 
vide drugo nego jedan drugoga na megdanu, te hoće da 

jedan drugoga obori. Pridruži ii im se netko sa strane 
namjerom da ih miri, oni u njemu ne vide drugo nego 
jednu novu zapreku, koja im je na putu do pobjede, 
pa je gledaju ukloniti. Nikakvo čudo, ako Jakšu malko 
opatrnuše. Ta ga prigoda ponukova, da u više članaka 
(u »Vijencu«, »Prosvjeti« i »Nadi«) raspravi (kako već 
spomenuli) kakvom stazom ima da udari naša sa vre- 
mena beletristika obzirom na naše nacijonalne prilike. 
Tu je rasijano dobrih i zgodnih misli, ali u borbi nitko 
ne uvažuje savjete, pogotovo ako mu nijesu u prilog. 
»Mladima« neke Jakšine teorije nesumnjivo zvučahu 
kao nemoderne, pače reakcijonarne. Svakako je on od 
mlagjih ljudi tražio ne teorije i programe, nego rad i 
rad. Kada se taj rad pokazao, bio je svaki put prvi, da 
ga objektivno prikaže i istakne, kao što to učini uprav 
za gornje borbe s Mihovilom Nikolićem i Jankom Lesko- 
varom. 

Vrijedno je promotriti kod Čedomila Jakše još jednu 
pojavu: Bijaše to čovjek rogjen, da stvara književne 
pokrete i da ih vodi, ali ga naše kukavne prilike zako- 
paše. Čim mu se pruži prigoda, da razvije svoju djelat- 
nost, radi toliko, koliko nitko drugi u nas. Prvu mu pri- 
godu pruži Šimićeva »Iskra« u Zadru kroz tri godine. 
Taj rad, koji bilježi prvi uspješni kritički pokret kod 
nas, prikazasmo. Drugi put čini to, kad ugleda svijetlo 
»Novi Vijek«, u kojemu bijaše uputio čitav južnjački 
pokret romanskoga smjera i ukusa. Prvi i drugi pokret, 
s njime i plodove toga pokreta, ugušiše naše jadne knji- 
ževne prilike. Uslijed tradicionalnoga nehaja naše pu- 
blike prestaju izlaziti pokrenuti listvoi; uginu s njima 
započet pokret. 

Još jedan pokret izvede Gedomil, i to kod »Matice 
Dalmatinske«. God. 1901. prenu se nešto na život naša 
»Matica Dalmatinska«, inače na daleko razglašena sa 
svoga mrtvila. Oživi je novi tajnik — Čedomil Jakša. 
Pokreće tromjesečnu smotru »Glasnik Matice Dalmatin- 
ske«. Uza sve što smotra izlazi istom svaka tri mjeseca, 
nastoji Jakša, da je učini zanimljivom, osobito s kri- 
tičke strane. Prati sve, što ishodi iz štampe kod nas i u 
tugjini, i na sve se osvrće. Ima tu važnih bilježaka o 

našim književnicima, rasijanih kroz dva godišnjaka: 
o Dežman- 1 vanovl j evo j »Kraljici Jeleni«, o Vojnoviće- 
vo j, Trilogiji, o Sirovici, o Jeretovu, o Mihovilu Niko- 
liću, o Marinu Sabiću, o Nazorovoj »Živani«, o Parčiću, 
o Ilijaševiću, o Zvonimiru Devčiću, o Deželićevim »Zvu- 
kovima iz katakomba«, o Kumičićevoj »Kraljici Lepoj« 
itd. Dosta toga u kratko, ali neke karakteristike, kojima 
označuje neke pisce, vrijede i danas. 

Kroz* dvije godine štampava u »Glasniku Matice 
Dalmatinske« čitav niz studija: o Stjepanu Ivičeviću, o 
Tresićevoj »Finiš Reipublicae«, o novim pripovijestima 
Vladimira Borothe, Vjenceslava Novaka i Josipa Draže- 
novića, pa osobite studije: »Nakon 400 godina« i »Novija 
hrvatska lirika«. 

Pri stogodišnjici narogjenja Stjepana Ivičevića pri- 
kazuje u glavnom prilike u Dalmaciji u vrijeme ilir- 
skoga preporoda, i to prikazivanje obuhvata preko po 
studije. Za starca Ivičevića veli: »on ostaje tipičnom po- 
javom u našoj književnosti, kakovu često susretamo, po- 
javom književnika, koga mami neki viši ideal, koji radi 
za slavu i za narod, ali u realnom svijetu nailazi samo 
na sto poteškoća i neprilika, koje mu slome krila, ubiju 
polet i više puta život.« 

Prigodom proslave četiristogodišnjice hrvatske knji- 
ževnosti, to jest otkada Marko Marulić naštampa prvu 
knjigu na hrvatskom jeziku, piše studiju »Nakon 400 
godina«. Studijom ovom otvara neke nove vidike i po- 
glede na našu stariju (dubrovačku) i noviju od (Ili- 
rizma dalje) književnost. 

Slavilo se slavlje u spomen i slavu Marka Marulića, 
a narod je pri tome slavlju ostao hladan, nije razumio 
to slavlje. Drukčije je to bilo pred desetak godina pri 
Kačićevu slavlju u Makarskoj. Tu se narod, pače prosti 
puk, zanio, sudjelovao veselju, jer se slavilo čovjeka, 
koji je u narod proniknuo, narodnu dušu u svojem »Raz- 
govoru« iznio. Marulić je pjevao hrvatskim jezikom, 
ali je tu samo riječ naša, sve je ostalo narodu tugje. 
Kad je skladao svoje pjesmotvore, mislio je jedino da 
sebe proslavi i prijatelje pozabavi. Jezik mu je bio samo 
orugje za tu svrhu, na narod i narodnu književnost nije 

mislio. Tako je kod ostalih dalmatinskih pisaca onih 
vremena. Niti su oni marili za narod, niti je narod 
njih mogao shvatiti. Nije bilo narodnoga žvota, a gdje 
toga nema, ne može da bude ni narodne književnosti. 
Pod narodom ne misli Jakša samo prosti seoski puk, jer 
narod ne sastoji od samih seljaka, već i od bolje ruke, 
od tako zvane inteligencije. Zato pod imenom narodne 
književnosti ne misli na tako zvanu književnost za prosti 
puk, već književnost za srednje staleže, za bolju ruku u 
narodu. Inače je to bilo u Dubrovniku, koji je imao 
svoju državu, pa zato i svoj narodni život. Tu je doista 
književnost, postala narodnom, te je uz vlastelu sudje- 
lovala i srednja ruka u književnosti. Ali je to sve 
ostalo ograničeno na sami Dubrovnik, koji je po neki 
način bio odijeljen kineskim zidom od ostale Dalmacije. 
Naša vlastela izvan Dubrovnika povagjahu se za Du- 
brovčanima u pjevanju na našem jeziku, ali jer su od 
naroda stali daleko i življenjem i mišljenjem, narod nijđ 
nikada (osim rijetkih iznimaka) prigrlio njihova djelam 

Jedinoga Kačića prigrlio narod bez razlke staleža: 
i seljaku i gragjaninu dalmatinskom omilio, jer je shva- 
tio narodnu dušu, pa je taj duh došao u njegovom 
>Razgovoru<* do najjače i najplemenitije manifestacije. 
Bijaše preporoditeljem hrvatske knjige, a nesreća je 
htjela da nitko nije nastavio i usavršio njegov rad. 
Sličnim mislima, prožeti su još Reljković i Vi- 
lezović — i to je sve. Njihov rad ostade bezuspješnim, 
jer za njihov pokret narod ne bijaše pripravljen. Po- 
četkom XIX. vijeka sve je kao mrtvo, ali živi još na- 
rodna duša u narodnom blagu i narodnim predajama. 
Od tri stotine godina naše književnosti postao je nje- 
govim jedino Kačić. 

Poticaj za pravi narodni preporod dolazi iz vana: 
Ideja narodnosti i narodnoga ujedinjenja nije nikla ka- 
kvom domaćom književnom predajom (kao recimo u 
Italiji), već je unesena kao posljedica francuske revo- 
lucije i demokratskoga duha, što je iz nje slijedio. 
Preko Velebita se pravo shvatilo misao narodne književ- 
nosti, i ona je tu čvrsto korijen zahvatila. U Dalmaciji 
se naopako zamislilo narodnu književnost: Naime treba 

pisati knjige u narodnom jeziku samo za one nenaobra- 
žene te ne znadu talijanski, a to je prosti seljački puk. 
Istina, puku nije tada ni trebalo knjiga, jer bez narodnih 
škola većinom nije ni znao čitati. On je opet bio sam 
za se velika knjiga svojim usmenim pjesmama i pri- 
čama, pače vrelo za druge. Nije se pomislilo, kao preko 
Velebita, da nam je veća potreba književnosti za bolju 
ruku, za inteligenciju. To je bila pogrješka, koja se 
osvetila i još se osvećuje. Još danas mnogi u Dalmaciji 
misle, da nam književnost ima biti pučka, to jest pisana 
samo'za prosti puk. Uistinu bolja ruka kod svih naroda 
vodi glavnu riječ, pa je tako i kod nas. Zato ona prva 
ima da bude provigjena narodnom književnošću. Prava 
je pak narodna književnost ona, te je pisana za narod 
kao viši pojam, i prikazuje širi narodni život. Gajevi 
Iliri tako shvatiše zadaću književnosti, i istom s njima 
započinje se prava narodna književnost. Narod pak, 
koji je umio da stvori ilirski pokret u onakvim nevolj- 
nim prilikama, dokazao je rijetku energiju i narodnu 
zrelost. 

Isto tako važna je i prepuna misli i zrelih književnih 
pogleda studija >Novija hrvatska lirika«. Kao ishodnu 
tačku uzimlje smrt Šenoinu, da baci pogled na dvadeset- 
godišnje hrvatsko pjesnikovanje. Prikazuje razvitak naše 
lirike kroz to vrijeme u doticaju s vremenom, ili bolje 
s našim političkim prilikama do konca devetnaestoga 
vijeka. Ne gubi se u tome, da nam iznese rad pojedinih 
pjesnika, već nastoji, da dade sintetičnu sliku razvoja 
lirike onih godina. Jedino se opširno osvrće na nekoliko 
glavnih reprezentanata lirike tih dana. 

Prvih godina nakon smrti Šenoine znamo da je u 
javnom životu prevladala stranka prava. Ona je svoj 
stranački patriotizam nametnula pjesništvu onih dana. 
Raprezentantom toga pjesništva je August Harambašić. 
On nije uznastojao, da svoje lirske izlij eve iskaže prama 
personalnim i individualnim osjećajima, već je svoje 
lijepe lirske sposobnosti ujarmio pod ideje jedne poli- 
tičke stranke, i postao njenim bardom. Jakša podvrgava 
oštroj kritici umjetničku stranu Harambašićeve lirike, 
i svagja njezinu vrijednost skoro na — ništa. Haramba- 

^ Petraoič: Treće studije. ^ 

šić doista idejno stajaše pod uticajem stranke, kojoj pri- 
padaše (on na pr. ljubi dragu, jer je Hrvatica, i jer 
se nada, da će mu ragjati sokolove, koji će poginuti 
za Hrvatsku); formalno — veli Jakša — pjevaše po 
kalupu narodnih pjesama ili po Vrazu ili po Heineu 
(htio bih ovo ili htio bih ono). Valjda ima svega toga 
kod Harambašića; ali ja tvrdim nešto drugo, što Jakša 
nije spomenuo, jer nije opazio: U glavnom (i mislima i 
formom) Harambašić podražavaša najviše Zmaja Jo- 
vana Jovanovića. Ne stoji, da je Harambašić zanemario 
stih i srok; on je u tome puno dotjeraniji i savršeniji, 
nego li mnogi i mnogi kasniji moderni liričari, koje 
Jakša inače hvali. I još više: — Harambašić ima veliku 
zaslugu, što se preko njega naša lirika jezično i for- 
malno razvila i umekšala do novije utančanosti. Pače 

J e glavni utirač puta Kranjčeviću do savršenosti 
forme. Stoji, da se idejama ne diže visoko, ali nije 
uvijek ni prazan. Uopće Harambašić zauzimlje 
odlično mjesto u razvitku naše lirike. 
Zato mu po smrti punim pravom oda dužnu počast 
stilista A. G. Matoš, i to kao dobrom pjesniku, čedu 
svoga vremena i plemenitom sinu svoga naroda. Jer u 
borbama iz naroda za narod s narodom pjevaše, a ne 
imagjaše uvijek vremena da se briguje za umjetnost. 
Došlo je vrijeme, pa Harambašićeva patriotska lirika 
više ne odgovaraše. Javiše se tada Kranjčević i Tresić, 
da unesu novu umjetničku oznaku u patriotsku poeziju.’ 
No to još ne će reci, da Harambašić nema u priboru 
lijepe lirike, koju rese zvonki stihovi i skladne rime. 
Makar ne ćes naći dubine misli u tim pjesmama, taj 
će ti nedostatak donapraviti spontanost inspiracje, me- 
kanost jezika i skladnost kitica. 

Nakon Harambašića prikazuje i označuje karakteri- 
stične crte Kranjčevićeve i Tresićeve poezije, da prijegje 
na genezu najnovije naše lirike, koju ovako izvodi: >što 
karakteri še najnovije doba kod nas, to je neka sveopća 
umornost, slaboća volje i energije, nerad i nezanimanje 
za opće stvari. Nema se više nade, ni vjere u nijednu 
stranku, jer nijedna nije održala svojih obećanja.« 
Ništa već nije zadovoljavalo. Čemu se boriti uzalud? 

'Najbolje je mirno usanjati se u svoju umjetnost, i u 
.njoj, ,s njome i za nju živjeti. Odatle skrajni individua- 
lizam i dekadentstvo, to jest mladi pjesnici odijeliše sa- 
svim umjetnost od života, i ona tako posta svrhom samoj 
sebi. Proti ovakvoj poeziji ustaje Jakša, i čitavim nizom 
argumenata nastoji, da je pobije. Najviše grmi protiv 
nje, što je uzela za načelo apsolutnu slobodu u svemu, 
pa i u biranju i pjevanju blasfemije i nemorala. Na 
koncu savjetuje: Nek se ostave personalnoga individua- 
lizma za narodni individualizam, za patriotizam. 

Ovo su nesumnjivo dvije najbolje studije u čita- 
vom kritičkom radu Čedomila Jakše. Tko ove dvije stu- 
dije uporedi s onima desetak godina prije, opazit će 
ogroman napredak u sabranosti misli, u dotjeranosti iz- 
ražavanja. Nema više natrpanosti tugjinskih citata. Po- 
gledi su na našu književnost novi, zreli, samonikli, i 
sve je lijepo sregjeno na svome mjestu. Književne pri- 
like prikazuje općenitim sintetičnim crtanjem. U jednu 
riječ: dospje do potpune kritičke zrelosti, do pisca ravna 
svjetskim kritičarima. 


V. 

Od god. 1903. kao da umrije Čedomil Jakša, barem 
za hrvatsku književnost, i ako znamo, da još živi. Ne- 
nadano napušta tajništvo »Matice Dalmatinske«, ured- 
ništvo »Glasnika« (koji odmah po njegovom odlasku 
stade venuti, i naskoro uvenu), prestaje pisati na hrvat- 
skom jeziku, a svojim književnim prijateljima javlja, 
da se odsada unaprijed ne će više baviti hrvatskom knji- 
ževnošću. Zašto? Ljudi imagjahu pravo, da pitaju s čega 
ta nagla i nenadana odluka, jer Ceđomil svojim radom 
pripadaše javnosti, narodu. Čulo se i takvih, kao da bi 
tome napuštanju književnosti bio uzrok službeno odli- 
kovanje. Bilo bi to ružno i pomisliti, a kamo li da isti- 
nitim bude. Još ružnije bi bilo, kad bi se našao crkveni 
prelat, te bi svome svećeniku nametnuo zapovijed, da 
se odreče rada za svoj narod i time odriče nauke svoga 
božanstvenoga Rabi, koji plačem nad rasućem svoga 

naroda pruži divan izgled, kako imamo ljubiti svoj 
narod. 

Poznato mi je, da neki naši listovi žestoko napa- 
doše Jakšu, što blagim prikorima, a ne oštrim napada- 
jima pratijaše rad modernog književnoga naraštaja. 
Nesumnjivo to ne činjaše iz kakve zle namjere: On, koji 
toliko toga bijaše ispisao za preporod idealizma, a protiv 
modernog književnoga individualizma i naturalizma, 
koji mladosti toliko propovjedaše o potrebi zdrave na- 
rodne književnosti i njezine moralne sadržine, valjda 
snovaše, kako da je blagom riječi upravi na bolji put. 
Bijaše doista uvjeren, da psovanje i napadaji nikoga 
ne obratiše, nego uvijek u zlu otvrdoglaviše, a većinom 
u gore natjeraše. Neznam, i ne mogu tvrditi, da je bilo 
ovako — to bi istom Jakša mogao da razjasni. Valjda 
je bilo i drugih uzroka i razočaranja. Ovo su sve na- 
gagjanja. Jedno je istinito, da je za hrvatsku književ- 
nost, a napose za zdravi narodni smjer, velik gubitak., 
všto je onijemila kritička riječ Čedomila Jakše. 

DODATAK BIOGRAFSKI I BIBLIOGRAFSKI. 


Čedomil Jakša je pseudonim dra. Jakova Čuke, ro- 
gjena 15. srpnja 1868. u Zaglavi, selu na debelom otoku 
kod Zadra. Izučio je talijansku gimnaziju i bogosloviju 
u Zadru. Zatim proboravi dvije godine na naukama u 
Rimu, te posta rimskim doktorom prava. Služio je ka- 
pelanom i biskupskim tajnikom u Zadru, a onda kate- 
hetom na talijanskoj gimnaziji. Od god. 1903. kanoni- 
kom je stolne crkve u Zadru, i od te godine ne štampava 
ništa na hrvatskom jeziku. Osim hrvatski pisao je i ta- 
lijanski po talijanskim književnim listovima o našoj 
i talijanskoj književnosti. 

Napose ne izigje ni jedna njegova knjiga, već je još 
danas sve razasuto po listovima, osim jednoga puto- 
pisa na talijanskom jeziku »Attraverso la Scandinavia< 
(i to preštampana iz »Smotre Dalmatinske«:). Čuka, ma 
koliko plodan pisac i najuvaženiji naš kritičar, ne bio 
te sreće, da mu tkogod izdade makar izabrane studije. 
Zašto? To je već sudbina hrvatskih pisaca iz provincije^ 
Ja su redovito zabacivani i zapostavljeni, pogotovo, ako 
nemaju lične inicijative da se nametnu, ili da uz velike 
žrtve i poniženja proturaju komegod u nakladu koji 
svezak svoga rada. Je li i ovo odlučilo, da se Čuka osta- 
vio pisanja? 

Megjutim evo popisa njegovih kritičkih radova, u 
koliko mi je uspjelo, da ga sastavim listajući književne 
naše novine, a ne jamčim da je potpun: 

1. Hrvatska mladež i Zvonimir. G. 1887. Narodni List 

br. 13, 14 i 15. 

2. Prigodom nove knjige (o. N. Šimiću). G. 1887. Na- 

rodni List br. 35, 36, 37 i 38. 

3. Ivo Vojnovic, hrvatski pripovjedač. G. 1887. Narodni 

List br. 71, 72 i 73. 

4. »Iskrice« Josipa Draženovića. G. 1887. Narodni List 

br. 91, 92 i 93. 

5. O romanu. G. 1888. Narodni List br. 27, 28, 29, 

30 i 31. 

6. O Kovačićevu romanu »U registraturk. G. 1889. 

Hrvatska (Zadar) br. 4, 5, 6, 7 i 8. 

7. Talijansko pjesništvo u drugoj polovini XIX. vijeka. 

G. 1889. Vijenac br. 26-52. 

8. Zmaj Jovan Jovanović. G. 1891. Iskra (Zadar) br. 1. 

9. Naše književne nevolje i kritika. G. 1891. Iskra 

br. 3. 

10. Evgenij Kumičić. G. 1891. Iskra br. 4, 5 i 6. 

11. Kšaver Šandor Gjalski. G. 1891. Iskra br. 8, 9 i 10. 

12. Mato Vodopić. G. 1891. Iskra br. 13. 

13. A. Tresić-Pavičić. G. 1891. Iskra br. 14 i 15. 

14. Nešto o seoskoj noveli. G. 1891. Iskra br. 18, 19„ 

21 i 22. 

15. Iz Varmegjinskih dana Kš. Šandora Gjalskoga. 

G. 1892. Iskra br. 7 i 8. 

16. Talijanski roman XIX. vijeka. G. 1892. Iskra br. 

7-24. 

17. Pamet i srce. G. 1892. Vijenac br. 23. 

18. Percy Bisshe Shelley. G. 1892. Vijenac br. 35. 

19. Hipolit Taine. G. 1893. Iskra br. 5 i 6. 

20. Osvit Gjalskoga. G. 1893. Iskra br. 7, 8, 9 i 10. 

21. Epske pjesme fra. Grge Martića. G. 18939. Iskra 

br. 15 i 16. 

22. Važno književno pitanje. G. 1893. Vijenac br. 46. 

23. O »Radmiloviću« Gjalskoga. G. 1895. Vijenac br. 10. 

24. Književna djela Lava Tolstoja. G. 1896. Nada. 

25. Vjerska, filozofska i moralna djela L. Tolstoja. G. 

1897. Nada. ( 

26. Gabriele D’Annunzio. G. 1897. Nada. 

27. Kritični rad M. Cara. G. 1897. Novi Vijek br. 12. 

28. Hrvatska narodna književnost G. 1897. Katolička. 

Dalmacija. 

29. Mlagji naraštaj u književnosti. G. 1898. Novi Vijek 

br. 1, 2, 3 i 4. 

30. Osman-Aziz. G. 1898. Novi Vijek br. 7 i 8. 

31. Vladimir Borotha. G. 1898. Novi Vijek br. 9. 

32. Za procvat hrvatske knjige. 1898. Novi Vijek br. 1. 

33. Novi pojavi na književnom obzorju. G. 1898. Kole- 

dar Matice Dalmatinske. 

34. Silvije Strahimir Kranjčević. G. 1899. Novi Vijek 

br. 4, 5, 6 i 7. 

35. Janko Leskovar. G. 1899. Vijenac br. 17 i 18. 

36. Mihovio Nikolić. G. 1899. Vijenac br. 27. 

37. Antonio Fogazzaro. G. 1899. Prosvjeta br. 12 i 13. 

38. Fridrik Nietzsche i njegova nauka. G. 1899. Nada 

br. 1 i 2. 

39. Stari i mladi. G. 1900. Vijenac br. 5. 

40. »Discours de combat«. G. 1900. Vijenac br. 16. 

41. »Životu«:. G. 1900. Vijenac br. 20. 

42. Knjiga Boccadoro i slavenske legende. G. 1900. 

Vijenac br. 38. 

43. Manje programa, više djela. G. 1900. Vijenac br. 44. 

44. Neera. G. 1900. Nada br. 7. 

45. Jovan Hranilović. G. 1900. Nada br. 23 i 24. 

46. Tucić-Nikolić: Knjiga života. G. 1900. Prosvjeta 

br. 4. 

47. Individualizam u književnosti. G. 1900. Prosvjeta 

br. 5. 

48. »Diljem doma« Gjalskoga. G. 1900. Prosvjeta br. 8. 

49. Ante Petravić: Pjesme. G. 1900. Prosvjeta br. 14. 

50. Giovanni Pascoli. G. 1900. Život br. 1. 

51. Vittoria Aganoor. G. 1901. Prosvjeta br. 3. 

52. Novije pjesništvo u Francuskoj. G. 1901. Nada 

br. 4 i 5. 

53. Za stogodišnjicu Stjepana Ivičevića. G. 1901. Glasnik 

Matice Dalmatinske, svezak I. i II. 

54. Prijegled hrv. književnosti. G. 1901. Glasnik Matice 

Dalmatinske, svezak I. 

55. Nakon 400 godina. G. 1902. Glasnik Matice Dalma- 

tinske, svezak IV. 

56. Nove pripovijesti. G. 1902. Glasnik Matice Dalma- 

tinske, svezak I., knjiga II. 

57. Finiš Reipublicae. G. 1902. Glasnik Matice Dalma- 

tinske, svezak II. knjiga II. 

58. Novija hrvastka lirika. G. 1903. Glasnik Matice 

Dalmatinske, svezak IV. knjiga II. 

MILORAD J. MITROVIC. 


I ma jedna općenita karakteristika, koja obilježava 
srpsku poeziju za razliku od hrvatske: Dok su uopće 
hrvatski pjesnici kulturniji, jer bliži Zapadu, pa 
većinom misaoniji, veći mislioci, srpski pjesnici, plići 
mislioci i manje kulturni, ističu se bujnijim i bogati- 
jim narodnim jezikom, dotjeranijom formom, pravilno 
akcentovanim i muzikalnijim stihom — pa su zato 
srpski pjesnici nacijonalniji od hrvatskih. Pače mnogi 
noviji hrvatski pjesnik, te se istaknu dotjeranijom for- 
mom, duguje s te strane svoju savršenost po kojem 
srpskom pjesniku. Avgustu Harambašiću bijaše uzor- 
nikom Zmaj, da samo jednoga spomenem; a nijesu 
manje uticali s te strane na Silvija Kranjčevića Giuro 
Jakšić i Vojislav Ilić. Spomenuta općenita karakteristika 
povlači se kroz čitav preporod: naime kod Srba od 
Branka Radičevića pa do najnovijih, kao recimo Jovana 
Dučića i Milana Rakića; a kod Hrvata od Preradovića 
do Tresića i Nazora. Dašto — ima i u tome iznimaka 
i kod Hrvata i kod Srba. Kod Hrvata je poezija Milana 
Begovića primjer protivan gornjoj općenitosti; nasu- 
prot Svetislav Stefanović bliži je s te strane Hrvatima 
nego li Srbima. 

Što je bolje? Ne bih znao da pravo odsiječem. Ili 
da kažem jasnije: čija je poezija veća? Nije lako suditi. 
Ugo Foscolo reče: >odio ii verso che suona e 
chenoncrea«; t. j. držaše, da poezija nije sva u mu- 
zikalnosti stiha, već da mora u muzikalnim stihovima 
izricati nešto nova, misaona. Onaj bi pjesnik kod nas 
bio velik, koji bi spojio to dvoje: Velebnu, novu, jaku, 
obilnu misaonost sa harmoničnom, muzikalnom i do- 
tjeranom do umjetničke savršenosti formom. To je kod 
nas (t. j. kod Hrvata i Srba — najbolje postigao Silvije 

Kranjčević, jer je on dubok misliac i velik artista for- 
me, pa zauze prvo mjesto u našoj poeziji. Mi Hrvati 
imamo i danas velikih misaonih pjesnika, ali formom 
neđotjeranih artista; a Srbi imaju plićih mislilaca, ali 
većih i dotjeranijih artista forme. 

Noviji srpski liričari (kao Dučić i Rakić) nijesu 
toliko nacijonalni, koliko stariji srpski pjesnici, ali su 
zato istančaniji umjetnici forme i ukusa. No to nije 
došlo tako na jedamput, već polaganim razvojem kroz 
skoro dva decenija, onamo od Vojislava Ilića pa preko 
Milorada Mitrovića. Vojislav Ilić poznat je dobro nama 
Hrvatima (studije Jovana Hranilovića, Milana Bego- 
vića i t. đ ); a ja ću ovdje da prikažem jednoga Ilićevog 
satelita, koji i ako nije pjesnik prvoga reda, ipak 
označuje jednu skalu u razvoju srpske lirike do umjet- 
ničke istančanosti najnovijih srpskih liričara. prvoga 
reda. 

Prije pak nego li prikažem poeziju Milorada Mitro- 
vića, ističem da glavni preokret u razvoju srpske poe- 
zije proizvede Vojislav Ilić. Danas se još uvijek piše 
o tome pjesniku, makar je evo dvadeset godina mitilo 
od njegove smrti. Dok mu jedni osporavaju veličinu i 
prvenstvo u srpskoj poeziji, dotle ga drugi još uvijek 
dižu do zvijezda i stavljaju nad sve druge srpske pjes- 
nike. Neki ga kritičari snizuju čak do pjesnika dru- 
goga reda i ni iz daleke ne dopuštaju, da ga se stavlja 
uspored Jakšiću, Njegošu i Zmaju. Da opravdaju takav 
sud, navagjaju, da je Vojislav oskudijevao mislima i 
pjesničkom invencijom, da je slab filozof u poeziji, da 
nema nimalo svojih misli; da je ne samo nadahnuće, 
nego čitave motive pjesama pozajmljivao kod tugjih 
pjesnika, osobito kod Puškina; pače da nije drugo nego 
imitator Puškina. O tome koliko je zajedničkoga Vo- 
jislavu sa Puškinom, ne mogu da sudim, jer za takvo 
uporegjivanje nemam prilike. Ali da je Vojislav tako 
neznatan pjesnik, kakvim bi ga neki htjeli na silu da 
prikažu, ne bi bio imao toliko uticaja i ostavio toliko 
tragova ne samo u srpskoj nego i u hrvatskoj poeziji. 
Svakako istina bit će po srijedi: To jest, da i ako Vo- 
jislav Ilić nije najveći srpski pjesnik, ipak može da 

stane upored Jakšiću, Njegošu i Zmaju, te tako zauzme 
mjesto uz prvake srpske poezije. Kod Vojislava pličinu 
misli, nestašicu invencije i mašte nadoknagjuju ele- 
gantna i plastična forma, prefinjen i odabran ukus, 
skladan i muzikalan stih. 

Za Vojislava kao pjesnika dosta je znati ovo: Svi 
najmlagji, pa srpski i hrvatski pjesnici, oćutješe 
na sebi uticaj njegove do onda neobične forme, pa ako 
kasnije nastaviše novim putovima, ipak svoj rad na- 
dovezaše na Vojislavovu izdjelanost forme. Neki ka- 
snije se otresoše sasvim Vojislavova potsjećanja; kod 
drugih je taj uticaj potrajao do kraja. U ove zadnje 
ide Milorad J. Mitrović (1864. — 1907.). Oko g. 1900. dr- 
žahu Mitrovića ondašnjim ponajboljim srbijanskim 
pjesnikom. Ja ću da o njemu progvorim, ili bolje da 
iznesem nešto iz njegove poezije, e to bude uzorkom 
napretka u formi naše poezije i u dotjeranosti rimo- 
vanja. 

4c j|c $ 

Čitava Mitrovićeva poezija može se podijeliti u 
dvije perijode: Poezija prve dobi, i ona druge dobi. Ova 
se zadnja opet može da razdijeli u dvoje: u poeziju či- 
ste umjetnosti, koja obuhvata svu »knjigu o ljubavi«, 
i poeziju aktuelnosti, kamo idu većinom »prigodne 
pjesme«. Prama tome je i zbirka podijeljena u troje 
(izdanje »Srpske književne Zadruge«). U prvu se pe- 
rijodu mogu slobodno svrstati skoro sve pjesme što 
ih je priregjivač zbirke stavio pod naslov »Misli i snovi«. 
Na čelu je toga odjelka programna pjesma bez na- 
slova: Pjesnik će da se bori za patnike protiv kumira, 
jer mu to savjest nalaže. 

U istinu u ovom odjelku' »Misli i snovi« nema ništa, 
što odgovara ovoj rogobatnoj programnoj pjesmi. Ona 
imaše da stoji pred odjelkom »Prigodne pjesme«, jer 
se tamo nalazi ono, što pjesnik u ovoj pjesmi izriče. 
Inače, kako već rekoh, nahodim u ovom odjelku dobrog 
učenika Vojislava Ilića, koji, i ako formom i krugom 
misli potpuno sjeća na Vojislava, opet umije mani- 
rom Vojislavove virtuoznosti iznijeti novih pjesama. 


42 


Ove mogu da stoje upored najboljim Vojislavovim pjes- 
mama, te nose na sebi sve vrline njegovog boljega di- 
jela poezije. Evo »Nedelje na selu«: 

Ko angjelska pesma, iP molitve svete, 

Tako rosnim jutrom glasi zvona lete; 

Svečanim je mirom zamirilo cveće, 

A vredni se ratar u hram božji kreće. 

Ustaj, dušo moja! Iz mrtvila preni 
I progoni sumnju i mrak misli njeni; 

Slagjana je nada, u njoj puno čara, 

A iskrena vera dva života stvara. 

Tiho gora šumi . . . Slušaj šapat granja, 

I pogledaj lišće, ko da s’ nekom klanja; 

To sam Gospod slazi sa visina plavi, 

U prirodi čistoj da se zemlji javi. (str. 20). 

Ova i još ovakvih dosta pjesama popunjavaju zbor« 
nik bolje poezije Vojislavovih učenika i nasljedovača. 
Ima već ovdje po koja pjesma, te se odvaja od Voji- 
slavova uticaja, a svojom ga odličnošću i natkriljuje.. 
Takva je svakako »Nenapisana pesma«: \ 

Ona je nikla o ponoći nemoj, 

U času mira i tišine svete, 

I ja je pevah razdragan i srećan, 

Ko tica gorska ii ko malo dete. 

Nju nitko nije ni slušo ni čuo, 

Nju mi je duša sama sebi plela, 

Kliktaše srce iz ranjenih grudi, 

I mračne bore nestajahu s čela. 

Da, ja se bejah izmirio s tugom 
Sa patnjom mojom i sa jadom inim, 

I pesma moja zvezdama se vila 
I gubila se u zracima nj inim. 

I ja joj htedoh da pohvatam zvuke, 

AP zasta ruka, što ih bezbroj spisa, 

To bese pesma ljubavi beskrajne, 

Neznana zemlji, san nebeskog visa. (str.25.) 

Ali ih ima mnogo u ovome odjelku, te su puka imi- 
tacija one blijede, beskrvne i hladne, i ako glatke poe- 
zije, za koje bi se pjesme čovjek zakleo, da su istrgnute 
iz Vojislavovih pjesama, n. pr. »Idol« (str. 8), »Za- 
boravljena pitanja« (str. 6), »Beduin« (str. 14), »Pes- 
nik« (str. 17), i još neke. No ne samo forma i manira, 
nego čitav smjer ove Mitro viceve poezije ide tragom 
elegičnosti Vojislava Ilica. Misao prolaznosti svega, kao 
i kod Vojislava, neprestano se ponavlja: 

Za nju ne zna nitko, i pokrivač travni 
I posljednji spomen polagano ravni. (str. 7). 

Pa i dvore nekad tako hole, 

Silno vreme za tim sruši dole. 

Pusti suzu, nek nad njima kane, 

I tvoje će oplakati dane. (str. 12) 

Sve je prošlo, i ljubav <4 cveće, 

Pustim poljem hladni vetri tuže. (str. 22) 

I sve nesta. Gavran grakno: 

»Sve će proć\« (str. 25) 

To je jauk vetra ... O, ta znam mu tugu. 

Tako srce moje nad prošlošću plače. (str. 27) 

Ima uz to čitavih pjesama, koje nijesu drugo nego 
elegije o prolaznosti i nestalnosti svega na svijetu: 
»Cvetak«, »Uzdahnu zima seda . . .«, »Kucnu zima na 
prozore moje«, »Mojim prošlim danima« i t. d. 

To često ponavljanje iste osnovne misli postaje 
monotono, makar skladno iskazano. Najskladnije i 
najjeđinstvenije proveo je Mitrović tu misao u pjes- 
mici »Dva lista«: 

Sada jesen goru kosi, — 

Dva listića vihor nosi. 

Jedan tužan, žut i veo 
Drugi ljubak ko dan beo. 

Dok ne maknu vihor krili, 

Na jednoj su grani bili. 

Jednom sjala sujnca zraka, 

A u tami drugi plaka. 

I to progje. Sudba ista 
Sad je stigla ta dva lista. 

Tamo dole grob do groba. 

Tu će pasti lista oba. (str. 11) 

Ova pesmica, pod kojom pjesnik simbolizira pro- 
laznost boli i uživanja, svigja mi se više od Leopar- 
dijeve »Imitazione«, za koju dokazah (u prvoj knjigi 
»Studija i portreta«), da joj je podrijetlo u pjesmi 
»List« francuskoga pjesnika Amaulta. 

* * * 

»Knjiga o ljubavi« (izašla iz štampe prvi put g. 
1899.) bilježi Mitrovićev napredak ne samo u dotje- 
ranosti forme, nego i u tome, što je zamislio jedan či- 
tav i jedinstven ciklus, pa u toj zamisli donekle se otre- 
sao Vojislava. To je ono, što treba istaknuti usuprot 
Vojislavu, kojemu prigovaraju zastoj u napredovanju. 
Naime prigovarači ili bolje oni, te hoće da umanje 
vrijednost i značenje Vojislavove poezije, ističu da Vo- 
jislav nije za čitavoga svoga pjesnikovanja nimalo na- 
predovao, pa su mu pjesme prvih godina i one zadnjih 
jednake u vrijednosti, te u njegovoj poznijoj poeziji 
nema ni u čemu napretka. Iz toga zaključuju, da Vo- 
jislav nije tako velik pjesnik, kakvim ga proglasiše 
neki kritičari prvih njegovih pjesama. 

Ovo mišljenje može se pobijati i teoretično i pri- 

mjerima. Ima pisaca, te im prvi rad bio najbolji; ka- 
snije ili umukoše ili napisaše djela isto tako vrijedna 
kao ona prvih godina, te kvalitativno ništa ne napre- 
dovaše. Ne ću da spominjem starijih, ali eto i danas 
na pr. Matilde Serao ili Luigi Capuana ne pišu ništa 
boljega od prvih godina rada, pak ih slave i preva- 
gjaju na tugje jezike. Isti D’ Annunzio objelodanjuje 
neprestano nova djela ali toga velikoga napretka ne 
vidi se na pr. u dramatici. »La figlia di Jorio« ostaje 
najboljim njegovim djelom, makar ih je kasnije više 
napisao. Prve su mu novele bolje od zadnjega ro- 
mana >11 fuoco«. Jedino je u lirici napredovao sa 
zadnjim sveskom »Laudi« prama prijašnjem lirskom 
radu. 

Svakako Mitrović je napredovao s »Knjigom o lju- 
bavi<. Nije to zbornik erotičkih pjesama, jer bi s ta- 
kvim teško bio uspio: Ljubavni kanconijeri teško uspi- 
jevaju, pače postaju dosadni, ako se ne pokuša ili 
nešto novo ili na novi način iznijeti. Nekud savremeno 
kada kod nas Milan Begović zamisli i iznije svoju 
»Knjigu Boccadoro«, Mitrović objelodani taj svoj zbor- 
nik o vječnom predmetu ljubavi, ali nizom legendi, 
balada i romanca. 

Ova se »knjiga o ljubavi< odlikuje najprije jedin- 
stvenomu, umjeničkom cjelinom, makar su u njoj oživ- 
ljele zgode raznih vijekova i naroda. Koliko biranjem 
sižea i umjetničkom obradbom toliko odličnom formom 
i artistički dotjeranom rimom idu ove pjesme u naj- 
bolje, što je na našem jeziku ispjevao u vrsti ba- 
lada, romanca i legendi. Mitrović je dotjerao stil do- 
ličan nježnosti predmeta. Evo na pr. »Stara ljubav«: 

Gle, na bregu tamo gore 
Ponosite stare dvore. 

.1 

Tu sad gavran pesme vije, 

Al’ u dvoru nikog nije, 

I vekovi, što sve plene, 

Mimo ruše tvrde stene. 




Al’ kad ponoć sankom niha, 

S dvora blesne svetlost tiha, 

I ko nebom oro suri, 

Vitez jedan dvoru juri. 

Lik mu hvata sumnja ljuta, 

Za mač hvata često puta, 

A sjekirom snažno bije, 

Kada dogje do kapije. 

U tom času ozgo s dvora 
Škripne krilo od prozora, 

I devojka, angjo pravi, 

Pljašljivo se s dvora javi. 

»Ljubiš li me još i sada?« 

On je pita bled od jada. 

A devojka stidom rudi 
I baca mu cvet sa grudi. 

Sad i opet mir se vrne, 

I tamnina noći crne; 

A za ovim slavulj poje 
Najnežnije pesme svoje. (str. 31.) 

Ovim zgodama vječne životne tragike, isprepletene 
najfatastičnijom romantikom, Mitrović se oslobodi su- 
morne elegičnosti Vojislava, te je zamijeni pričanjem 
ljubavnih zgoda i predaja, tužnih i veselih, a sve to 
izrazu je nježno i toplo. 

Mnogo su puta predmeti i zgode tužne, pače pune 
romantične tajanstvenosti (D o n R a m i n o, R o b i n ja, 
Dva viteza, Najteži greh, Mrtav vitez itd); 
naskoro su vesele slike ljubavnoga života (Papučica, 
Lepa Vanda, Pesma o srcu itd). Makar ih ima 

potpuno izmaštovanih, opet prikazuje realno moguće 
ljubavne zgode. Slike su to, što ih se može nazvati le- 
gendama vijekova, zacrpljene su sada iz narodnoga 
života, sada iz slavenskoga, španjolskoga i grčkoga 
svijeta. Resi ih uopće savršeni jedri narodni jezik, mu- 
zikalnost stihova, razvijena do najveće nježnosti i lirske 
mekanosti. 

Mitrović umije iznijeti predmet vječne ljubavne 
legende na originalni način, kao u »Mrtvom vitezu«. 
Tako obradivši narodnu predaju o vili, što je junake 
začaravala, i onda svakome, te bi joj ljubav očitovao, 
nestajalo traga, dok se nije našao junak, koga ona svo- 
jim čarom ljepote ne predobi, pa je tako svlada, da ona 
njega uzi j ubi, završava Mitrović: 

U dobu snova u djetinjstvu čilom. 

Ja sam se pozno s ovom čudnom vilom. 

Pa iP je bilo, iP sam i to snio, 

Na svadbi njenoj ja sam posle bio. 

(»P o 1 j u b a c« str. 53.) 

Ova pjesma može da služi izgledom, kako se može 
umjetnički obraditi narodne motive, samo kad se za 
taj posao ima ukusa. Ovako narodni motiv može da 
pruži gragju za pjevanje modernom manirom. 

Savremeno »Knjizi o ljubavi«, pjevaše Mitrović i 
pjesme aktuelnosti, koje štampa g. 1903. pod naslovom 
>Prigodne pesme«. 

Poznato je, da se Vojislavu Iliću najviše prigova- 
ralo, što je srpsku poeziju odveo u mrtvi svijet pro- 
šlih vijekova ili u hladno posmatranje i slikanje pri- 
rode, a zanemario sadašnjosti i život. Zbilja tko pro- 
čita prva dva izdanja Vojislavovih »Pesama« (g. 1887. 
i g. 1889.), takvim uistinu on izgleda; pa ga takvim 
prikazaše Jovan Hranilović i Milan Begović. Ali naj- 
novije izdanje njegovih ,$veukupnih pjesama u dva 
sveska (»Srpska književna Zadruga«) dokaza, da se 
onaj tobože hladni estetičar i vjesnik ljepote Vojislav 
zagrijavaše za svagdanji život, za narodnu politiku i za 
svako aktuelno pitanje, kako to prvi istaknu poznati 

srpski kritičar dr. Jovan Skerlić. To isto nahodim u 
»Prigodnim pesmama« Mitrovića. Po sebi je lako ra- 
zumjeti, da, ako u ovakvim pjesmama ima više čuv- 
stva, žara i topline, umjetnički su slabije vrijednosti. 
Ima ovdje dosta uspjelih basni i priča, koje nesum- 
njivo skrivaju političke aluzije. U ovim prigodnim pjes- 
mama možemo naći, što pjesnik misli o sebi i svojoj 
okolini. Nepoznam prilike i tijek Mitrovićeva života, 
ali sudeći po nekim pjesmama ovoga od jelka, sudje- 
lovaše u javnom životu Srbije, a to je isto što reći: 
boraše se. Rado je Domanović savremeno pisaše sati- 
ričko političke pripovijesti, a Mitrović pjesme. Za nje- 
govo mišljenje karakteristična je »Poslanica dru- 
gu« (str. 93.), iz koje vadim samo ovo: 

Podlaci su gore, a zabluda dole. 

Pa istinski ljudi šta mogu da vole? 

Tko god borbu traži, nikad ne srne leći. 

Zato napred, druže, borca borba sreći. 

Da takva je borba, tu ne niče cveće. 

Ali vera naša nek nas napred kreće. 

Ili ovi stihovi u »Na vodama vavilonskim« (str. 
103), kojima kao da pozivaše Srbiju na oslobogjenje 
potlačene braće i osvetu Kosova, što se eto nedavno 
ispuni, a pjesnik ne doživje: 

Bludim grobljem praotaca mojih, 

Što su pali za slobodu svetu; 

Mesec šija i grobove zlati, 

A vetrovi tužbalice pletu. 

Grob do groba. Al’ tu nema hrama. 

Ravna delu, što im krvca doče. 

Tamo stoje obnažene kosti, 

A onamo pokrhane ploče. 

Al’ gle, opet jedan cvetak mali, 

Gde se smerno megj pločama krije, 


4 Pstrović: Treće studije. 

I na njemu dve tri kapi sjajne, 
Ja bih reko, da su suze čije. 

Da 1’ tu bese vila sa planina. 
Da drugove ubojnike žali? 

IP je plak6 unuk okovani: 

Što su zalud ginuli i pali? 


Tko bi znao? Al’ ja nemam suza, 

Mene samo jedan uzdah kinji: 

0, moj rode, moj viteški rode, 

O, moj rode, tikukavce sinji. 

Čini U se u ovom završteku kao da čuješ Cor- 

duccia iz >Jamia i Epodac, gdje 8™= “f'i boC« 
vina podla! Sve je to, da trgne narod s™j na Oorn 

oslobodjenje okovane brace, ene p a u 

SSSSSSSStjS 

? Mitrović u svome patosu prorok a ne samo pjesnik, 
je Mitrović u svo P ^ nedavn0 je lspU nja 

;rrna ^ i-k* k °^ u ****** 

86 V MU JraTj. 1 Mitrović ide u pjesnike, koji slijede^ 

Vojislava doprinesoše, da je srpska poezija dg^ 
umjetnički dotjerane versifikacije Duc , 

nvim zadniima olakotiše posao, da unesu u srpsKU 
poezTju 2 Tafinovani francuski ukus, te se njime 
oS* njihova lirika. Pače, kad je njec o formalno 
dotieranosti srpske poezije, Mitroviceve pjesme resi 
na Sjeranije rimovanje u srpskoj i hrvatskoj poeztjn 
Na savršeno rimovanje, ili bolje, na odabiranje na 
istom mjestu akcentuiranih riječi za rimu, mje se pa 
Slo ni kod hrvatskih ni kod srpskih pjesnika stan e 
dobi Kao što su kod Hrvata s te strane svako malo 
hrapavi Preradović, Vraz i svi kasniji 
tako češće u tome hramlju i Zmaj i Jato* c - T J 

unčinie paziti na pravilnost akcenta pri rimi. Ali ga u 
tome natkrili Mitrović: To se vidi iz ovdje navedenih 

primjeraka njegove poezije, a to je kod njega redo- 
viti ures skoro svih pjesama. U tome je on dotjeraniji 
od Dučića; jedino Rakić pazi isto tako na tu savrše- 
nost u svojoj poeziji. Kod najboljih novijih hrvatskih 
liričara (da samo spomenem Nazora i Begovića) hram- 
Ije rima u pravilnosti akcentovanja. Od starijih je u 
tome najsavršeniji Gjuro Arnold, a od najmladjih 
Dragutin Domjanić i Milan Pavelić. Krivo je tomu 
valjda što se na poeziju nije stavljalo taj zahtjev. Pred 
nekoliko godina stao je prvi isticati taj zahtjev za sa- 
vršenost jedne pjesme A. G. Matoš. Danas svaki naš 
pjesnik mora pri rimovanju, da pazi na pravilnost ak- 
centa u rimama, jer je Matošev zahtjev potpuno oprav- 
dan. Ogledajmo samo talijansku i francusku poeziju, 
i nigdje ne ćemo naći u rimama one kakofonije, kakve 
u nas nahodiš kod ogromne većine naših pjesama. Kod 
drugih naroda nije ni moguće promisliti pjesmu bez 
pravilne rime. Istina, radi samoga akcentovanja u rije- 
čima teže je kod nas naći zgodne rime, da budu pravilno 
akcentovane, ali onda bolje je i ne rimovati, nego li 
da je rimovanje nesavršeno i nemuzikalno. Kad nas 
može da pjesma bude savršena i bčz rime. Pravi umjet- 
nici poezije bez ičijega propisivanja sami naslutiše po- 
trebu skladnoga rimovanja, na to pripaziše. Dašto, ne 
da se to postići, nego teškim i napornim izragjivanjem 
i biranjem zgodnih riječi za muzikalni efekat u rimi; 
ali bez toga ne ide danas u poeziji. 

Mitrović umrije u naponu života, s pjesmom na 
ustima, jer do zadnjih dana pisaše pjesme i spre- 
maše novu zbirku pjesama. Valjda bi bio napredovao 
k savršenosti. I ako nije pjesnik prvoga reda, jer Srbi 
imaju danas većih liričara od njega, zaslužio je da ga 
prikažem za izgled u prekaljenosti forme, zvonkosti 
stihova, dotjeranosti rime, nježnosti narodnoga jezika, 
i arhitektonskoj lakoći u skladanju pojedinih pjesama. 

,,RAJA“ KARLA ANTUNA BAKOTIĆA. 

(rogj. 1831. umro 1887.) 

U kolu Pavlinovića, Botića i drugova našao se pri 
koncu četrdesetih godina prošloga vijeka i Karlo 
Bakotić (rodom iz Kaštela u Dalmaciji). Kao 
i njegovi drugovi zakleo se svoje sile, posvetiti narod- 
nom osviještenju. Kao i Luki Botiću nedalo mu se 
ostati megju sjemenišnim zidinama, već ode u svijet, 
da se iz njega vrati u svoju domovinu i spreman uspo- 
mogne pri narodnom probugjivanju. Bakotićev život i 
rad ocrta u lijepo napisanoj biografiji sin mu Vla- 
dimir. Meni je da se osvrnem na njegovu >Raju«. Či- 
nim to, jer u dosadanjim povjestima hrvatske književ- 
nosti, pa i u monografijama o našim pripovjedačima, 
nitko ne spomene Bakotićevu »Raju«, prem je ona inače 
punim pravom zaslužila da bude spomenuta. 

O postanku »Raje« priča Bakotićev sin Vladimir 
ovo: »Misao da napiše »Raju« začeo je pokojnik go- 
dine 1858., kad je kroz školske praznike proputovao 
Bosnu. Putujući od hana do hana, od sela do sela, go- 
voreći s Muslimanima, općeći s rajom, on je pobrao 
podataka za svoju pripovijest. Romantični čar tada- 
njega bosanskoga života, nije mogao a da ne primami 
umna i zanosna mladića. Pa da dade kojekako oduška 
osjećajima svojim, sakupio sve one slike, koje bijaše 
svojim očima nazrio — sjeo da snuje i piše, sjeo da 
crta zanosno, ganutljivo al vjerno četiristoljetne patnje 
jadnoga bosanskoga naroda« Dakle Bakotić započinje 
pisanje »Raje« baš u vrijeme narodnoga pokreta u 
Dalmaciji nakon g. 1860., kad je i sam pisac »Raje« 
morao da ide u progonstvo iz Dalmacije radi svoga is- 
taknutoga patriotizma. 

Bakotić je po vremenu prvi pripovijedač u Dal- 
maciji na narodnom jeziku, makar je silom prilika (a 
tomu je valjda kriv najviše njegov službeni položaj) 
njegova pripovijest ostala u rukopisu, i tek po njegovoj 
smrti štampana. 

Pavlinović i Botić dadoše oduška svojem rodoljublju 
u stihovima, Bakotić to isto učini u prozi, te napisa 
pripovijest. Tek oko g. 1870. javljaju se drugi dal- 
matinski pripovjedači: Mato Vodopić i Stjepan Mitrov 
Ljubiša. 

»Raja« nosi dodatak »pripovijest iz nekadašnjega 
bosanskoga života«. Neznam je li to stavio pisac ili je 
dodano. Svakako »Raji« mogaše bolje pristati do- 
datak »slike iz bosanskoga života pod turskim vla- 
danjem«, jer je »Raja« većma niz slika kršćanskih 
patnja u Bosni, nego li pojedinačka pripovijest s umjet- 
ničkom cjelinom. 

Glavni je dogadjaj ove pripovijesti, oko kojega se 
nižu i sapliću druge slike i prizori: povijest progon- 
stava sa strane Turaka protiv jedne kršćanske sara- 
jevske obitelji, po imenu Hristie. A u ovome prikazi- 
vanju ocrtano je četiristoljetno paćenje kršćana u Bosni 
pod turskom vlasti. 

Pripovijest je razdijeljena u poglavlja, od kojih 
svako nosi svoje ime. Sadržaj je od prilike ovaj: 

Sarajevski paša ugledao jednom prilikom u vrtu 
lijepu Cvijetu, ženu Laže Kristića, pa je zavoli i zaželi 
imati u svome haremu. Kristićevi, ugledna obitelj od . 
starine, inače odavna bili trn u oku Turcima. Nijemi 
Tadija sazna za pašinu odluku, pa ih opomenu. Kri- 
stićevi odluče pobjeći u Livno k stricu fratru, a ovaj 
će da ih pred nesrećom zakloni do boljih vremena u 
Dalmaciju. Lazu u bijegu, jer krenu prvi naprijed, 
uhvatiše i zatvoriše u tamnicu. Stari Mašo, Lazin otac, 
Cvijeta i dječica Milan i Vučica izmaknuše potjeri. Pri 
kraju bijega i lutanja blizu Livna iznemogoše gladni 
i umorni. Cvijeta krenu u noći naprijed, da namakne 
hrane i spasi shrvanoga Mašu i gladnu dječicu. Ali 
nastrada od tamnine noći i rgjava vremena, te klonu 
cnesviještena. U tome je stanju sred noći zatekoše ki- 


ridžije Pavao LuliC i jedan njegov drug, te je osvi- 
iestiše i zakloniše. 

Pavao Lulić radi ovoga spasa Kristicevih posta, a 
Hafiz-bimbaša, koji ga stiže, daje ga zatvoriti u tam- 
niču. Kristićevi pak padoše u ruke bimbaši Hafizu, koji 
ih od straha pred kršćanima ukloni na samu kod Tui- 
čina Novice, a sam krenu put Sarajeva, da razveseli 
pašu što mu ućari divan i željan plijen — lijepu Kri- 
stićevu Cvijetu. U to se sastaju Mašin brat o. Andrija 
Kristić. kaludjer Vaso i Relja harambaša, te se dogo- 
vore, da valja spasiti Pavla Lulica, kojemu bilo do- 
suideno čamiti u sarajevskoj tamnici, ni krivu ni 
dužnu. Relja harambaša na putu put Sarajeva dočeka 
sa svojom hajdučkom družinom bimbašu Hafiza i nje- 
gove kavaze, pohvata ih i uvede u hajdučku spilju, i u 
kavaze pobacaše u bezdanu jamu, a bimbašu pustise, 
jer im još trebao, da se izjeda od grizodušje i da sam 

na koncu pogine od muka. , . . „ 

Pripovijedač sada zalazi da iskaze povjest Hatiza 
bimbaše (od str. 56. do 81.), i tim dobivamo pripovijest 
usred pripovijesti, pače gragju za roman »a sensation« 
(a kažu: dogagjaj istinit): Hafiz bimbaša je katolički 
raspopica, koji rogjen i odgojen na jednom dalmatin- 
skom otoku, pribježe preko Neuma u Hercegovinu sa 
djevojkom, što je bijaše zaveo. On se poturći, a djevojka 
od njega zapuštena, ostavlja ga, i nekadanji svećenik 

postaje kršćanski krvolok. 

Prisiljen od Relje, u nadi da će mu život oprostiti, 
iskaza Hafiz bimbašu, gdje su Kristićevi, a za Lazu 
Kristića naputi ga k Židovu Jakovu blizu Sarajeva. 
Relja s drugovima odmah se dao na posao, da spasi 
Kristićeve. U noći dogje do kuće na osami, gdje ih Ha- 
fiz bijaše posakrio. Da ne bude prolijevanja krvi, na- 
redi Relja družini da potpali kuću. Vatra planu, a Kri- 
stićevi u podrumu na plamsaj vatre zapomagaše. Tur- 
čin Novica, misleći da je vatra slučajno nastala, po- 
zabavi se gašenjem vatre, a Relja s družinom kroz to 
vrijeme odvede Kristićeve, pa ih zakloni u jednoj sa- 
motnoj dolini zvanoj Koprivnjak. U Koprivnjaku Kri- 
stićevi otpočinuše od patnja i okrijepiše se u krasnoj 

prirodi (od str. 100 — 110 , te pisac u malo strana krasno 
crta idilu seoskoga života. 

Sada opet pripovjedač upliće dvije nove zgode, 
slike: Oslobogjenje Angjelije, sestre Cvijetine, koju Ni- 
jemi Tadija otkupljuje novcem iz ruku Židova Jakova i 
cigana Krbana. Onda nas vodi u harem sarajevskoga 
paše, gdje* iznosi ganutljivu do suza sliku, kako se 
haremkinje i nesretne robinje Mejrima i Safira (Stana 
i Jelka) prepoznaju kao sestre, i Mejrimi uspije da 
spasi svoju sestru neoskvrnjenu. 

Pokle Mejrima oslobodi Safiru robovanja i s nji- 
me se u suzama očajnički oprosti, sarajevski paša 
dozna, da je Cvijeta uhvaćena, a nezna da je već oslo- 
njena. Dozva Židova Jakova, te mu naredi, da Lazu 
Kristića uškopi: Učinit će ga Cvijetinim hadumom u 
svojem haremu. Jakov za dobru ucjenu prista, i Lazu 
izvedoše iz tamnice i povedoše izvan Sarajeva u Jakov- 
Ijevu krčmu uz pratnju dvojice Amauta. 

Megjutim Relja prama uputi Hafiza bimbaše bijaše 
krenuo s drugom Todorom, da se priupita za udes 
Laže Kristića kod Židova Jakova. Taman Relja i Todor 
bijahu u krčmi zasjeli, kad stiže Jakov s Lazom pra- 
ćeni od Arnauta. Reljin drug prepozna Lazu i prokaza 
Relji, ali umukoše od straha pred oboružanim Arnau- 
tima. Pokle Jakov pomagan od sluge uvede Lazu u 
gornje odaje, da ga uspava i u snu uškopi, iznenadiše 
Relja i Todor Arnaute, razoružaše i svezaše, pak pogu- 
biše, a Jakova Židova objesiše. Tako spasiše Lazu Kri- 
stića i dovedoše ga u Koprivnjak k ocu, ženi i djeci. 

Relja ih tu ostavlja i krenu u svoju hajdučku spi- 
lju, da bude i dalje zatočnikom potlačene raje. U špilji 
nagje Hafiza bimbašu još živa, ali već na umoru i u 
groznim mukama. Hafiz umire ko očajnik s riječima: 
>Ovo je Božja osveta, žrtva sam svoje strasti, svoga 
srca, a knjiga na krivo shvaćena ubije me . . . nema mi 
spasa, nema mi oproštenja, za me je pakao . . .< Na 
što Relja, okrenuv se družini, dodaje: »Božja je jača 
od ljudske.« 

* * * 

Glavnu zamisao ove pripovijesti, ili bolje ovih slika, 
iskazuje nam pripovjedač na usta Relje harambaše: 
»Bošnjak hoće da bude svoj, da se uhvati u kolo svoje 
braće, pa bila kojegod vjere. Nijesmo, veli fratar, na- 
rod po vjeri, nego po jeziku. Vjera je za dušu, a slo- 
boda je za dušu i tijelo. Duše ne možeš sapeti, jer je 
Božja. Ima nas, brate, mnogo, ali nijesmo složni. Raz- 
dor pire prokleta tugja usta«. Dakle sloga katolika, 
pravoslavnih i domaćih sinova Muhamedove vjere, pa 
bilo ma protiv koga tugjinca. Ovaj princip provadja 
pisac cijelom pripoviješću i prama njemu udešava do- 
gagjaje. Još bolje iskače temeljna misao »Raje« u ovim 
drugim riječima Relje: » ... iz Raje sam nikao, za Raju 
se bijem, a dok Raja ne bude narod, nema meni po- 
koja. Bosna treba da bude svoja. Ako je mi ne oslobo- 
dimo, dokončat će naša djeca, što mi zavrgosmo.« Na 
ovu zamisao potakoše Bakotića doživljaji i slike, što 
ih svojim očima vidje i doživje u Bosni. Genezu pak 
»Raje« moramo da potražimo u općoj želji, što pre- 
vlagjivaše koncem šezdesetih a početkom sedamdese- 
tih godina megju dalmatinskim narodnjacima: oslobo- 
gjenje Bosne i Hercegovine ispod nesnosnoga turskoga 
jarma. 

Dakle kao i većini, pače skoro svim piscima, što 
sudjelovaše u narodnom preporodu, i Bakotiću potisla 
pero u ruke patriotička tendencija: Hrvatska, Slavonija 
i Dalmacija probugjene su i dosta osviještene. Ostaje 
još Bosna. No ova čami u grdnom turskom sužanjstvu. 
Vrijeme je osloboditi od Turaka potlačenu raju; i zato 
što crnijim slikama prikazuje turske grozote, Svojem 
srcu, punom patriotskoga žara, daje oduška već na pr- 
voj stranici vapajem: »Spasi, Gospodine, bespravnu, 
ojadanu Raju! Gorska zvijer ima utočiš:e svoje: zec 
leži u gustom grmu, vuk i medvjed čuvaju svoje jame, 
puhač i ševrljuga kviču u hrastovoj tapini, svak& zvi- 
jer čuva mlade svoje, da ih bura ne ubije, a zar samo 
ovaj starac nema krova, samo ova majka nema uto- 
čišta, nema zalogaja, da utaži glad nejačadi svoje? Oko 
njih pusta gora odjekuje njihove jade, vrh njih bes- 
krajno nebo, i Ti, Bože, koji primaš njihovu svag- 

danju molitvu. Ako ti je krv mučenička najmilija žr- 
tva, i njihova je krv sveta i mučenička. Nesnosni ja - * 
ram, četiristogodišnji jaram vapi osvetu pred Tobom, 
Bože! Uslisi čemerni jauk, smiluj se svagdanjoj tuzi 
nemilo gažene Raje! Na stotine, na tisuće, gladno i 
golo plače i moli: Bože, vrati im njihov dom, vrati im 
njihovu satrtu domovinu! Razorena je kuća bijedne 
Raje, kćeri njezine odvedene su u sužanjstvo, junački 
sinovi što zaklani što razagnani, onemogli starci i 
plačna djeca vrludaju i odiru se od planine do planine, 
odrpani, ranjeni, bez hljeba, bez pomoći. Spasi, Go- 
spodine, Raju, spasi narod vjeran svetom Krstu!« čini 
ti se kao da čitaš Carduccievu molitvu talijanskih prog- 
nanika u odi »Piemonte«, kada talijanski mučenici 
vode Karla Alberta pred božje prijestolje. 

Bakotić scijenio patriotičkom dužnošću da u pjes- 
ničkim slikama, makar su u prozi, iznese što je sam vi- 
dio putujući po Bosni. To sam nekud ističe (na str. 
20): »Oj, dobri putniče, kad se vratiš u postojbinu svo- 
ju, pričaj nevolje, koje si na svoje oči vidio u tužnoj 
zemlji, spomeni se bijedne Raje! Kaži znancu, prija- 
telju i rodbini, što si vidio; smuti srce mladih ju- 
naka, nevine djeve, stare majke i sijedoga oca, pa ako 
samo jednu suzu izmamiš na oči njihove, i ona će suza 
biti s vremenom spasonosna onomu jadnomu narodu.« 

Ali kao da mu se čini, da slike, što ih niže, nijesu 
dosta za svrhu, koju je namijenio pripovijesti, pa po- 
novno apostrofira patriotskim evokacijama (na str. 99), 
čime malko oslabljuje sam efekat svoga pričanja. Pače 
svojim patriotskim apostrof iranj em i evociran jem ne 
ostaje pri samoj Bosni, već se dotiče Dalmacije, a na- 
pose Splita (na str. 66. i 67.). 

* * * 

Kao Luka Botić u romantičnim epopejama, tako i 
Bakotić krivi za sve zlo, što snalazi kršćane, ne domaće 
age i begove, već ili prave Turke ili poturice ili Židove, 
cigane i Arnaute. Ovi gule i dave i raju i begove. Za 
Bakotića, kao i za Botića. Muslimani su naša ino- 
vjerna braća, što imaju s nama jednu zajedničku do- 

movinu i jedan isti jezik, dakle smo jedan narod. Nema 
u »Raji« zgode, da bi kršćani trpjeli od domaćih aga 
i begova; nasuprot svako je zlo od tugjinaca: Sarajevski 
paša, Turčin, progoni Kristićeve, da zadobije Lazinu 
Cvijetu i na njoj iskali svoju staračku strast. Kupi oda- 
svuda megju kršćanima nevine lijepe djevojke, da mu 
služe u haremu. Hafiz-bimbaša (Tomica Klenac), potu- 
rica, muči Pavla Lulića i krvolok je kršćana. Livanjski 
paša (poturica Nijemac Laiber), koga izjeda gnzo- 
dušje radi sramotne prošlosti, hoće da ima ženu Grli- 
ćevu a majku Relje harambaše. Kad mu se ona uspro- 
tivi svom silom, da na njoj izvrši gadan čin, nare- 
gjuje da joj se izlome ruke i noge, e mu se više ne uz- 
mogne opirati. Arnautin Alil-kavaz probija kocem iz- 
medju rebara jadnu Grlićevu ženu već izlomljenu i po- 
gaženu. Arnautin Fizlan-kavaz ubija nedoraslu Maru 
Ljubićevu, jedinicu majke udovice, pokle živinski 
oskvrnu to nejako djevojče. Jakov, Židov, hrani či- 
tavih deset godina Angjeliju, ukradenu od Krbana Ci- 
gana, dok odraste, da je bolje proda u robinje; a ta- 
man se spremao da za deset žutaka uškopi Lazu Kn- 
stica 

još je jedna temeljita preporodna ideja: bratska 
ljubav i sloga izmedju katolika i pravoslavnih. Kao 
Martić u »Lulu Vukaloviću«, a Mažuranić u »Smrti 
Smail-age Čengijića« uznosi kao uzor zatočnika po- 
tlačenih Vašu kalugjera. Osobito ističe Vasino odlučno 
zauzimanje za katolike. Napose je pripomenuti raz- 
govor izmegju kalugjera Vaše i fratra oca Jandrije 
Kristića (str. 29, 30, 31 i z2.) 

U glavnome, to jest u temeljnoj zamisli »Raja« 
nalikuje na Manzonijeve »Vjerenike. Kod Manzonia 
sudbina dvoje rastavljenih dragana, isprepletena je ne- 
prestanim zgodama i epizodama do konačna sastanka; 
kod Bakotića udes . razdvojenih Kristićevih, zapliće se 
raznim progonstvima i dogagjajima, dok se »vi ne sa- 
stanu u Koprivnjaku. Kod Manzonia je glavno etička 
misao: pobjeda pravice nad nepravdom. I u »Raji« 
zločinci nastradavaju (Hafiz-bimbaša, kavazi, Jakov 
Židov itd .) ; progonjeni i napaćeni dolaze do pobjede 

(Kristićevi, Pavao Lulić, Angjelija, Kafira itd.). Ali 
Bakotić etičku tendenciju proširi patrioskom. 

I ako »Raja« zamišlju naliči na tugjinski roman, 
izragjena je samostalno i na svoj osobit način. U opi- 
sima prirode, junaka i junakinja svoje pripovijesti, u 
crtanju karaktera drži se narodne pjesme, te se u prozi 
izrazuje onako, kako je našao i naučio u narodnim 
pjesmama. Pa je Bakotićeva »Raja« više no pripovijest, 
epopeja u prozi poput Botićevih i Martićevih pjesmo- 
tvora u stihovima. Kristićeve opisuje (na str. 98.) kao 
što bi to učinio narodni pjevač. Hajduci i hajdukovanje 
prikazao je kao u narodnim pjesmama (na str. 33 i 34). 
Relja harambaša razgovara se sa svojom puškom (str. 
36). I hajdučka je večera iskazana kao što bi je ispje- 
vao narodni guslar (str. 47). Opis hajduka (na str. 41, 
42, 43 i 44) je ispisan prama narodnom pričanju, i 
potpun je kao kakva gragja za folkloristički zbcmik. 
Potanko je tu izjašnjena uloga hajduka u vrijeme pred 
okupacijom Bosne. Ocrtana je ne samo hajdučka iz- 
vanjština, nego i njegova unutrašnjost načinom punim 
lirizma: »Mačem bije, od mača i gine, ali je miran u 
svojoj savjesti. Kadšto mu stežu srce čudne, bolne čež- 
nje, ali uzvišeni osjećaji milosrgja i sućuti prama 
jadnoj Raji uguše u zametku svako njegovo čeznuće. Kad 
čuje s daljine glas pastirice, a rumena zora rudi, po- 
misli na ljubav, na mir i pokoj obiteljskog života, pa 
mu glava klone, zamisli se, i roni suze na svojoj kli- 
suri. Na jednom se trgne i zadrhta, zaškrine zubima 
sam na sebe ljutit, pa pritisne na prsa svoju pušku i 
poljubi njezinu studenu cijev. . .« (str. 43 i 44). 

Kao i u narodnim pjesmama, tako je i u »Raji« 
provedena temeljna misao za narodno oslobogjenje: 
osveta; a to je po onoj »tko se ne osveti, taj se ne po- 
sveti«. Tu stoji na čisto nacijonalnom mišljenju u 
pogledu postupka s narodnim zlotvorima. Nema tu li- 
jeka u rezignaciji i oprostu. 

Ipak su mnogi opisi i prizori nesumnjivo ispi- 
sani prama realnim doživljajima i vlastitom vigjenju, 
kao na primjer sajam u Glamoču. Opis hajdučke spilje 

je fantastičan. Moguće da ga je iskazao po živom 

uočenju. _ . , 

Osobe »Raje« uopće su tipične. Svi kršćani svojim 

mišljenjem i djelovanjem naliče jedan na drugoga, i 
muškarci i ženskinje. Svi misle, osjećaju i djeluju 
plemenito, nepravedno su progonjeni, i svi na koncu 
dobro svršavaju. Jedino Mejrima dokončava ocajnic i 
ali je Bakotić umio psihološki i etički opravdati nje- 
zinu odluku, da ne izigje iz harema: Ona je u haremu 
zatočnica mnoge nedužne robinjice, i mnogoj je otvorila 
vrata slobode, te je uščuvala nevinu; opet je Mejrima 
po svojem shvatanju moralno propalo, pa što bi i na 
slobodi? 

Hajduci su tipovi ocrtani prama narodnoj pre- 
daji i narodnim pjesmama, i nemaju ništa individu- 
alna. Fratar i kalugjer slični su: dobri, plemeniti, 
nesebični. Kalugjer Vaso je u »Raji«, što o. Knstolor u 
Manzonijevim »Vjerenicima«: Jer nesumnjivo Bakotić 
ovome zatočniku potlačenih prida ulogu Manzonijevog 
o. Kristofora. Pogotovo na to sjeća, kada Vaso oštro 
istupa pred pašu livanjskoga, i svojim moralnim ugle- 
dom prijeti krvoločnome paši, e pusti iz tamnice Pavla 

Lulića. _ . 

Malko je neobičan tip nijemca ladija: Un je pa 
metan, odlučan, pače bogat (otkupljuje Angjeliju suhim 
zlatom), ali se za spas raje učinio pred Turcima ni- 
jemim prosjakom, i kroz cijelu pripovijest uspijeva mu 
to pretvaranje, a da se ne otkrije tko je i što je. Nijemi 
Tadija je tu kao nekakva nit, kojom se Providnost 
služi, da već na ovome svijetu kazni zlo, a nagradi 
dobro: On sahranjuje Kristiće odmah u početku pri- 
povijesti, otkupljuje Angjeliju, kada se ima prodati u 
robinje, stvara se u času kad Safira izlazi iz harema 
oslobodjena od Majrime. 

Bakotić premućava Bošnjake Muhameaove vjere; 
a kad ih napominje, popraćuje ih simpatijom, jer su 
i oni progonjeni od Turaka, poturica, Arnauta, zi- 
dova i Cigana. Nasuprot ove zadnje prikazuje kao naj- 
veće grdobe i krvoloke. To su u jednu riječ vragovi 
u ljudskoj prilici. Dašto — to ide u prilog ideji ili 

bolje tendencijx, za koju napisa »Raju«. Nego mora 
da pripovijeda i grozne prizore, kako hajduci muče 
ka vaze. Tu je malko u neperilici: inače historička je 
istina, da nijesu ni kršćani štedili Turke. Bakotić 
u neku ruku opravdava hajduke kao izvršitelje neke 
više volje, koja zločince kazni na ovome svijetu. Pak 
po srijedi je narodno načelo: osveta. Stoji da su grozni 
oni prizori kršćanskih mučenja, ali nijesu manje grozna 
mučenja kavaza i bimbaše u špilji, pa vješanje Jakova 
ili probadanje Arnauta, što prate Lazu na tugju za- 
povijed. 

Dobro je prikazao Jakova Židova. Taj tip mnogo 
sjeća, osobito u lakomosti za novcem i u puzanju pred 
silnicima, na Izaka Židova u Walter Scottovom ro- 
manu »Ivanhoe«; pogotovo u prizoru pred sarajevskim 
pašom. 

Bakotić ne uspje uvijek u crtanju tipova i iznašanju 
karaktera, jer zanemaruje psihologiju, a drži se više 
opisivanja, duševnoga shvatanja i prikazivanja svo- 
jih osoba prama narodnoj pjesmi i narodnom pričanju. 
Uz to sapinjaše ga odveć istaknuta tendencija. 

Već opazih, kako »Raji« bolje pristaje naziv »slike 
iz bosanskoga života pred okupacijom« nego li »pripo- 
vijest«. Doista Bakotić umije krasno prikazivati poje- 
dine prizore. Najbolje mu je čitavo sedmo poglavlje 
»Selo«. To je idila, što ti srce mekša i dira poput 
»Pavla i Virginije« ili Kumičićeva »Preko mora« 
ili onoga ulomka, gdje se opisuje prizor na otoku Ma- 
slinoviku blizu Šibenika u »Kraljici Lepoj«. Tko želi 
da na čas osvježi dušu prizorom tihog seoskoga života, 
i da mu duša otpočine od krvavih prizora i nemilih 
progonstva, nagje sred pripovijesti na tu idilu šume, 
samoće i seoskoga samotovanja. 

Ne manje vješto predočuje Bakotić druge prizore. 
Takvi su: Oslobodjenje Angjelije iz ruku Jakova i Kr- 
bana. Prizori u hajdučkoj spilji imaju u opisivanju 
snagu Mažuranićeve »Smrti Smail-age Čengijića«: Mu- 
čenje kavaza Alila i Fizlana; hajdučki život; pa pri- 
čanja pojedinih mučenja (Grlićeve i Spibićeve). Ova 
zadnja pričanja imaju efekat najbolje balade Zma- 

i o vine »Tri hajduka«. Iskazan je lijepo i noćni pri- 
zor kada Relja s hajducima oslobagja Knsticeve iz p - 
druma Novice 3 . Ali je od svega najbolje i na J gan ^ tlj ^g 
ispričana epizoda, kada se u haremu sarajevskoga paS. 
nreno/navaiu dvije tužne i nesretne robinjice, dvije ro 
geTS. MejJima i Safira. Prizor je silno efektan, 
i natjerava ti suze na oci. 

Bakotić nije samo priopvijedač, vec umije da 
i niesnik Osobitim poetičkim žarom odlikuje se nje 
'Ti. slobodi (na str. 34. i .35.), koju on ovdje 
oličava u Relji harambaši, zatočniku potlačenih. Ma 
£Tto poLija u prozi, ona ne «£* .za .najMj™ 
himnama slobodi, što sam ih ikada čitao. J« 
ovu himnu ne resi stih, prepuna je ™sh lmjipaK 
zrnja Evo te lijepe himne, da bude u isto vrije p 
mjerkom Bakotićeva pjesničkoga zanosa: 

»Oi slobodo, ti podaješ junaku svoju krvavu ruku, 

J rva nrpzirp svoi mir, srebro i zlato, isu svoj zi 

vot g Oj P slobodo, ti lutaš po pustošima, jer ljudi mrze 
Tvoiu vlast Tr strepe pred tobom oni, koji te žrtvuju 
Senot maSi srebVi zlata zemaljskih bogova! 

>Oj, slobodo, trudno te je dostići, jer si nevidljiva 
kao i duša premda vjekovita kao i ona, i tko bi se usu- 
dKsaSat? tvoju silu i sustaviti te u tvojem letu, pre- 
vario bi se kao ono bezumno dijete, koje hoće da sUs 
u šaku zrak, u kojem živi. , 

>Oi slobodo, blaga si i sveta, ko misao ljudska 
Driie nego li je sagriješila Bogu! Ti si nam na zemlji 
Sna Sdost, koja ne može da bude titralom u rukama 
silnika ovoga svijeta. Um čovječji označuje voju ^ 
stitost o tebi govori, s tobom se hvata, ele 
Sli pod Božjim krilom, i um te čovječji u crjeloj za- 
mašitosti tvojoj ne shvaća. 

»Oi slobodo, ti plačeš nad bijelim i crnim 
liem a robovi te gone od sebe! Boje se smrti tvoje vjer- 
i smrt je kriva, što svaka naša i najviša 
*isao stere krila po zemlji, i ako se uzvisi, zamrsi se. 

kao što si se i ti, slobodo, zamrsila netom su ljudski 
zakonodavci ograničili duše naroda. 

>Oj, slobodo, slobodan je samo onaj, koji može 
neustrašivo pogledati u šuplje oči tvoje pratilice. Samo 
on je slobodan ovkraj groba! 

»Oj, slobodo, dvoličnom nam se prikazuješ kano 
čeda majke i maćuhe: letiš po planinama, probijaš se 
šumama, gdje sokoliš junake, tvoje svećenike, ali ona- 
mo pak resiš naslove mnogih premudrih knjiga, što su 
ih napisali plaćeni krivi proroci, da utamane život na- 
roda! Oj, slobodo, na podnožju mnogih spomenika, po- 
dignutih krivim onim prorocima, izvrgnut je ruglu 
tvoj goli kip! Plači, slobodo, i pokrij svoju golotinju 
pred robovima, koji oskvrnjuju tvoje ime, kad ga iz- 
govaraju! Sjedi, slobodo, na pustu klisuru uz Relju, i 
plači, dok ti on otare barem jednu suzu!« 

* * * 

Dalo bi se iznijeti prigovora; ali red je pogledati u 
vrijeme, kad je Bakotić pisao, u prilike, u kojima se 
nahodio, i na tendenciju, za koju je radio. Svojim na- 
rodnim jezikom i jasnim stihom može »Raja« da služi 
uzorom mnogim našim najnovijim pripovjedačima. 

TRI PORTRETA IZ NAŠE NOVIJE 
RELIGIJOZNE LIRIKE. 

I. 

MAR1N SABIĆ. 

M arin Sabić, kad bude htio štampati u zbirci svoje 
najnovije pjesme, može da stavi pred nju veo- 
ma zgodne riječi nesretnoga i velikoga liričara 
Paul Verlaine-a, što se čitaju u uvodu zbirke pjesa- 
ma »Sagesse«: »Pisac ove knjige nije uvijek mislio 
kao sada. On je dugo vremena lutao stazom savremene 
pokvarenosti, uzimajući udjela u pogrješkama i ne- 
znanju. Žalosti ga pravo zaslužene nakon toga opome- 
nuše, i Bog mu je dao milost da shvati opomenu. On 
je pao na koljena pred Oltar koji dugo vremena nije 
pripoznavao, on se klanja pred Sve-dobrotom i pri- 
zivlje u pomoć Svemogućstvo, poslušan sin Crkve, zad- 
nji u zaslugama, ali pun dobre volje.« 

God. 1897. zaskočen od teške i duge bolesti, koja 
mu na po otela očinji vid, dugi niz godina bolan, po 
naravi čuvstven a sklon refleksiji i meditaciji, neo- 
bično naobražen, Sabić mučio duševne muke. Za du- 
goga bolovanja njegovom pameću motale se svakojake 
misli, njegova duša tražila pokoj svojem nemiru. Sa- 
motinja i razmišljanje učiniše u njegovoj duši prelom 
s dotadanjim mišljenjem. Taj se prelom, i ako još ne- 
jasan i neodregjen, moglo već razabrati iz »Trenu- 
taka«, zbirke pjesama, što je g. 1901. izda pjesnik I. 
K. Ostojić. 

Povučen u samotovanje pokrajinskoga malovaro- 
škog života, zaokupljen brigom i radom za svagdanij 
hljebac, Sabić ne zapusti kult poezije; pače u njoj po- 
traži utjehu i olakšanje duši i tijelu. Pa, ako se o ko- 


64 


jem našem pjesniku može reći, da mu je poezija po- 
treba, dio duše — to svakako u prvom redu vrijedi' za 
Sabića. Ni u jednoga našega modernoga pjesnika, osim 
u Kranjčevića, nema toliko proćućene iskrenosti u poe- 
ziji, koliko u Sabića. U tome on potpuno udovolji Car- 
lyle-ovim riječima (u poglavlju o pjesniku kao ju- 
naku: Dante i Shakespeare), da se za veliku poeziju 
hoće i velika iskrenost. 

Pred nekoliko godina istaknuli, da Sabić prolazi 
religijoznoga pročišćavanja, koja se za onda ne 
bijaše još dovršila. Doista, koliko se razabiraše iz do- 
tadanjih njegovih pjesama, bijaše jasno da pjesnika 
lazmišljanje vraća Bogu i vjeri. Baš u to vrijeme pogje 
u Lourdes. Odonda se obraća k vjeri. A kojoj vjeri? 
Ta, kojoj drugoj, nego li vjeri svojih otaca, vjeri dje- 
tinjstva svoga, vjeri dragih uspomena svoje prve pri- 
česti. \ eselje i zanos, što mu dušu prepunih poradi toga 
duševnoga preporoda, iskaza u nizu članaka u prozi, 
koja je tek onako na oko proza, ali je uistinu to uzvi - 
šena poezija mislima i blistavim stilom. U isto vri- 
jeme dade oduška svojim osjećajima zanosnom him- 
nom »Ave Maria«, gdje vjerski ushit dolazi do vrška, 
a ispjeva je onamo daleko gledajući pred sobom Ma- 
sabijelsku hrid. 

. ^ 0( T 1912 . štampa (u Almanaku oo. kapucina na 
Bijeci) rukovet pjesama (dvanaest na broju) iz ruko- 
pisne zbirke »San i java«, koje potvrdiše ono, što ja 
bijah dvije godine prije toga naslutio: Kriza je dovr- 
šena, i Sabić je čisto katolički mistik. 

Moram ovdje da iskreno priznam, e ćeš naći u fran- 
cuskoj književnosti imena prvih pisaca, čije simpatije 
stoje na katoličkoj strani. Većina tih pristaje simpa- 
tijom uz katolicizam u ime neke reakcije protiv mo- 
deme demagogije i intolerantnog antiklerikalizma. Ne- 
zadovoljni današnjim tobože naprednim društvom, razo- 
čarani u frazama o nepogriješivosti i stalnosti znanosti, 
zasićeni svakojakim nasladama života, u duši ogor- 
čeni, traže utjehu u nečem višem. Nakon dugoga ko- 
lebanja i razmišljanja utiču se vjeri. Sve borbe takvih 


5 Petraoić: Treće studije. 

intelektualaca izvrsno prikaza katolički obraćenik, pjes- 
nik Adolf Rette u svojoj knjizi »Od gjavla k Bogu«. 

Ali je kod dobroga dijela tih pisaca katolicizam 
više nekakva simpatija, nego li duboko uvjerenje vjer- 
sko, a katkada sama poza. Takvi su nekad bili Baude- 
laire i Barbey d’ Aurevilly, a ima ih i danas obilato. 
To je nekakvi artistički katolicizam. 

Sabić ne ide u takav red: Njega unutrnje duševne 
borbe, posljedice tjelesnih patnja, dovedoše do vjere 
djetinjstva svoga. Što znam, u svjetskoj književnosti 
jedini Verlaine bijaše ovako iskren katolički mistik u 
svojoj zbirci »Sagesse«. Ali u Verlaine-u bijahu dvije 
duše, kako ono o njemu napisa pjesnik Rette, duša 
kršćanina i duša poganskoga satira, koje su prevla- 
g javile pjesnikovim tijelom naizmjence, i Verlaine je 
opet podlijegao zlu, što mu i prikrati život. Jer poslije 
kako ispjeva »Sagesse« (štampana prvi put g. 1884.) i 
za njom zbirke istoga smjera »Amour«, »Bonheur«, 
vraća se na pjevanje putenosti u »Parallelement«. Ver- 
laine- ovo obraćanje bijaše naglo, pa zato netrajno kao 
njegova nestalna i hirovita ćud. Sabić naprotiv nakon 
desetgodišnjih duševnih borba i meditacija, dolazi pred 
nas sa svojim iskreno i duboko osjećanim mističkim 
meditacijama. 

Svakako Verlaine-ovo obraćenje bijaše iskreno, 
makar opet upadaše u zlo, pa je jedino njegova iskre- 
nost mogla podati onako nadahnutu liriku vjerskih iz- 
liva. Verlaine u »Sagesse« i Sabić u ovome ciklusu 
mističkih razgovora s Bogom jako naliče. 

Nekuda i slično započinju obojica: 

Bon chevalier masque qui chevauche en silence, 

Le malheur a perce mon vieux coeur de sa lance 

Alors le chevalier Malheur s’ est rapproche, 

II a mis pied a terre et sa main m’a touche! 

Dakle je nesreća takva pjesnika, kako pjeva u pr- 
voj pjesmi »Sagesse«, i ona ga je skrenula vjeri. A 
naš novovjeki mistik poput novoga Tome Kempisa 
razgovara se s Gospodom: 

I pružio si s nebesa visokih — 

i pružio si jaku ruku Svoju 
i rukom jakom dirnuo si mene 
i prignuo si moje gordo čelo 
i moje vruće stegnuo si srce. 

0 da si blagoslovljena na vieke, 

ti, ruko sveta, što si mene s pusta 
bespuća ravnu dovela na stazu; 
ti ruko sveta, što moj korak svaki 
na ravnoj sad ćeš da utvrdiš stazi! 

Osjetio pjesnik ruku Gospodnju i dao se u mističke 
razgovore sa svojim Stvoriteljem onako kao i Ver- 
laine, koji se u nizu od deset soneta naizmjence raz- 
govara s Hristom, pokle je prije priznao, da ga je ra- 
nila ljubav božja: 

0 mon Dieu vous m’avez blesse d’ amour 
Et la blessure est encore vibrante, 

0 mon Dieu votre erainte m’a frappe 
Et la brulure est encor la qui tonne, 

O mon Dieu, j’ai connu que tout est vil 
Et votre gloire en moi s’est installee . . . 

A naš pjesnik stao je na bespuću i ugledao je zraku 
s ruke Gospodnje, koja mu je sinula dušom i obasjala 
sjajem bezdani ponor njegovih grješnih grudi, i tada 
se je sjetio svoje grdne prošlosti: 

1 putova opominjem se širnih, 
kud žurnijem sam srto krokom, 
sladosti žudan svake — 

i plod života brao 

sa stabla svakog i na svakoj stazi; 
i sok života pio 
iz svagdanjega vrela mutna. 

Sada pokorno i pokajno moli, da mu Gospod ojača 
desnicu, neka njome satare iskonsku zvijer, što mu iz- 
griza srce, pa da upokoji svoju dušu. . 

Pjesnik preporogjen evangjeoskom ljubavi želi, da 
svi ljudi budu sretni, da kraljevstvo božje osvane na 
svijetu. Razmatranje ljudskih nevolja i društvenih zala 
smućuje ga i muti njegovu lijepu sanju na svijetu, pa 
bi htio da se sve nevolje i zla na svijetu pretvore u — 

sanju. . . . . , 

Sabićeva vjera jest vjera ljubavi, onakve ljubavi, 
kakvom izgaraše velika duša Asiskoga Sveca, ljubavi 
za svakoga i sve. Ta je ljubav u isto vrijeme ljubav 
praštanja, jer Golgotska krv vapi: ljubi i poštuj! .Krš- 
ćanstvo je pjesniku »blaga vijest«. Što ta »blaga vijest« 
znači za čovječanstvo, pjesnik niže u pjesmi »Ljubi i 
praštaj«. Dok Kranjčević, prepun skepse i pesimizma, 
iznosi posljednjega Adama — očajnika, Sabić se za- 
nesen vjerom »blage vijesti« ufa čvrsto i nesumnjivo 
u ljudski boljitak, u novoga Adama: 

I kaplju zadnju kad ugledaš Krvi 
Gdje na goleti Golgotskoj se suši, 

0 blaga viesti, ti ćeš još po zadnji 

put da se svietu javiš. 

1 Adama ćeš da naviestiš novom 

na zemlji opet da mu Eden cvate — 
na zemlji, gdje je ko u carstvu Božjem 
i ljubio i prašto.. . . 

Prije pjesnik pitaše od Gospoda djetinje oko, srce 
vapi samo djetinje srce, sapću djetinja usta, naučena 
i dušu, sada kao da je to isprosio, jer djetinjom vjerom 
moli od Gospoda »kruh naš svagdanji«. Onako iskreno 
još u kolijevci od pobožne majke. 

Napokon je »pao na koljena pred noge čovjeka 

smrtnika«: 

I pred čovjekom umrlikom 
nečiste svoje razodievam grudi, 
ko pred Veličjem otajstvenim Tvojim 
na goloj ruci 

da golu nosim svoju dušu grješnu — 

Treba čitati onaj ganutljivi momenat u Rette-ovim 
ispovijestima »Od gjavlja k Bogu«, kada Rette osamljen 
u fantanebleškim šumama hoće, izmučen od grizo- 
dušja, da padne pred svećenika, što tuda prolazi, da 
shvatiš još. bolje veličanstvo ove Sabićeve pjesme, ko- 
jom on prikazuje svoju sakramentalnu ispovijed. Jer 
koliko Rette u prozi mogaše, da iskaže sve najintim- 
nije misli i osjećaje u tome momentu, nije tako lako 
bilo našem pjesniku poetski iskititi jedan tako običan 
vjerski čin. A Sabićeva pjesma »Na koljenima sam 
pao«, koja sdaržava pjesnikovu sakramentalnu ispo- 
vijed-. jest nešto veličajna, nešto nova i novim nači- 
nom izraženo. Kada se je pjesnik ispovijedio, osjetio je 
olakšicu bremena života. Valjda ni u koga mističkoga 
pjesnika u svim svjetskim književnostima ne će se naći 
tako lijepo iskazano čuvstvo, što podilazi čovječju dušu, 
kada se oprosti grješnoga tereta, što je tištijaše. Pjes-’ 
nik sve to priča u razgovoru s Gospodom: 

i čujem, čujem da sve lakše dišem, 
sa legja teško ko da skidam breme 
a Ti mi rukom lakom 
stisnuto srce širiš . . . 

I čujem, čujem da sve lakše dišem, 
ko da sam lomne prevalio staze 
i jadikovce pregazio klance — 
i ko s dalekog vraćajuć se puta 
pod očinskijem da sam krovom zašto, 
gdje ruka blaga roditelja blaga 
svoj rod svietom rasijani čeka, 
da svako svoje blagoslovi čedo, 
što k očinskome vratilo se krilu i t. d. 

Očišćen pjesnik pristupio »svetoj gozbi«. Nešto sli- 
čno ovim mističkim vapajima, što ih Sabić diže Go- 
spodu pri »svetoj gozbi« može se reći, i to u prozi tek 
kod najvećih svjetskih mistika, kao na primjer’ kod 
Tome Kempenca, samo što su ovi Sabićevi vapaji zao- 
djenuti i zakićeni najprekaljenijim izričajima poezije 

modernoga vremena. Mislim, da osim Verlaine-ove »Sa- 
gesse«, nijedna moderna literatura ne može^ da po- 
kaže ovakav i ovolik zbornik nježne i uzvišene mi- 
stičke poezije. 

Pokle je našao svoje blaženstvo i svoj mir, te is- 
punio srce veseljem pri >svetoj gozbi«, želi da ova nje- 
gova sreća potraje i dalje, pa moli Gospođa: 

Opasi srce moje — 
opasi snagom za megdane ljute, 
što nespokojna duša će da dieli, 
kad žilama prostruji mutna krv, 
kad požudna ustalasa se grud, 
pod lubanjom kad probudi se crv, 
što oštrim zubom možgjane izjeda . . . 

Opasi srce moje — 
opasi snagom, koja bies stišava 
zburkane krvi, biesne kao more 
kad propinje se pjenavo i šumno . . . 

Opasi srce moje — 
opasi snagom, koja crva guši, 
kad stavnih kuta možgjana se vlači 
i svietu miso podgriza i dere 
i čemerom je dvoumice poji . . . 

Ali pjesnik, čiju dušu prožimlje mistička ljubav 
propetoga Krista, ne može da ostane pri svojoj vla- 
stitoj sreći. On želi da svoju sreću, svoj duševni mir 
prenese na cijelo čovječanstvo. Vidi tmaste i burne 
oblake, što se navlače i počimaju zastirati vedre nebe- 
ske vidike. Moderni vrtlog staleške borbe zahvaća ljud- 
sko društvo. U tome vrtlogu sprema se brat da bratu 
postane iskopnikom. Na sve strane nezadovoljstvo, ne- 
volje, nepravde, propast, zloba, nasilja, nesnošljivost, 
mržnja — i zato se na kraju pjesnik obraća Gospodu 
ovim biserom vapajne poezije: 

Ostani s nama, Gospode, jer slazi 
noć sumorna i pusta . . . 

Po lomnoj tko će da nas prati stazi, 
dok mine tama gusta? 

Ostani s nama! Grieha sjen se širi 
svud kao kopren mrka — 

a grješni Adam grješne žudi piri 
ko pića žedan grka. 

Ostani s nama! Tamna zemlja mrvi 
što svietlo nebo sazda — 

i trga cviet, što s Tvoje niko krvi 
za vjekove — za vazda. 

I širom svuda zlatne zrake mri ju 
i mrak odsvuda vreba . . . 

Ostani s nama — s Tobom će da siju 
i tamom zviezde s neba. 

Ostani s nama! I u gustom mraku 
Ti rastvaraš nebesa: 

nad glave naše pruži ruku jaku, 
što vaselenu stresa. 

0 Ti, što k nama došao si — hodi 

kud nama s tobom poći — 
i k suncu dana uskrslih nas vodi 
iz mračne ove noći. 

1 duše naše drhtave odjeni 

u silu sa visine — 

dok zemljom grieha minu grdne sjeni 
i carstvo Tvoje sine . . . 

Ovakve poezije rijetko se susreta i u velikim lite- 
raturama. Osim kod Verlaine-a, ima je dosta kod Ge- 
orge Rodenbacha i Fogazzara. Rano umrli Rodenbach 
izda g. 1898. zbirku pjesama »Le miroir de ciel natal«, 
u kojoj opjeva rodni Bruges u Flandriji. Kako je to 
čisto religijozni gradić, prikaza ponajviše religijozni 
život, crkvene obrede i prizore. Ali je tu više prikazi- 
vanje izvanje, nego li iskazivanje unutrnjih individu- 
alnih duševnih osjećaja, borbi i misli. Fogazzaro uteče 
se mistici u nekoliko pjesama, kada ga napadnuše radi 
njegovih pokušaja, da spoji neke novije teorije zna- 
nosti sa vjerom; ali ima tek nekoliko tih pjesama. Sa- 

bić daleko nadvisuje i Rodenbacha i Fogazzara, a ima 
nešto što ga uzdiže nad samoga Verlaine-a: Kao Sa- 
bića i Verlaine-a (u »Sagesse«) vodi iskrenost inspi- 
racije, i to je zajednički uzrok uspjelosti. Ali Ver- 
laine kasnije sam piše, da u njemu vjera malaksava, 
ili bolje da kod njega individualni karakter i posto- 
janost uvjerenja nisu ustaljeni. Velikoga pjesnika 
mora da resi i ovo dvoje zadnje. Zato su Dante i Leo- 
pardi najvećim pjesnicima talijanskim postali, jer su 
pjevali s predodregjenim uvjerenjem, jer su ono, što su 
pjevali proživjeli, i jer ih patnje očeličiše. »Sagesse« je 
po sudu općenom najbolji dio Verlaine-ove lirike, ne- 
sumnjivo, jer je tad ne samo. bio iskren, nego preka- 
ljen patnjama odabrao stalni smjer, kojemu se ka- 
snije iznevjerio uslijed nepostojanosti karaktera. Sa- 
bić je kao pjesnik i karakter, postojan u svojemu mi- 
šljenju, jer je do svoga uvjerenja došao razmišlja- 
njem kroz dugi niz godina. To postojanost uvjerenja o 
onome, što pjeva, daje nesumnjivo veću cijenu nje- 
govoj poeziji, makar to njezinoj umjetničkoj vrijednosti 
ne pomaže. Ali kada se spoji umjetnička uspjelost sa 
postojanošću o onome, što nam pjesnik iznosi, sa ka 
rakternošću osobe i zrelošću mišljenja, tada dobivamo 
pjesnika prvoga reda. To je uistinu Marin Same. 

Sabićeva lirika pogotovo je novost za nasu liriku. 
Novost ove lirike resi k tome rijetka kod nas arti- 
stički izragjena i dotjerana forma. Sabić kroz tolike go- 
dine nije uzalud bio u školi savršenih artista forme 
Parnasijanaca: Leconte de Lislea, de Heredie i dru- 
gova. Svakako kao najveću odliku ove lirike ja isti- 
čem to je valjda glavni uzrok njezine uspjelosti 

iskrenost inspiracije. 

II. 


IVAN ŠARIĆ. 

K ad Šarićeva poezija ne bi imala umjetničke vri- 
jednosti, zaslužila je poseban osvrt i prikaz već 
zato, što je svojim smjerom i sadržajem nov po- 
kušaj megju nebrojenim zbirkama naših starijih, mla- 
gjih i najmlagjih pjesnika. Većim dijelom to je 
religijozna poezija na temelju čisto katoličke teolo- 
gije. Pjesme ove ispjevao je pravi pjesnik, ali i izućeni 
teolog- poznavalac katoličke dogmatike i katoličke mi- 
stike, koji se na tim idealima nadahnuo. 

Šarić pjeva ima preko dvadeset godina, ipak su 
do nedavna njegove pjesme slabo bile poznate, jer su 
izlazile jedino u sarajevskoj »Vrhbosni«. Po vremenu, 
otkada pjeva, ide u »stare«. Inače dokazat ću da je 
»mlad«. 

Uvodnom i završnom pjesmom (»Moje cvijeće« i 
»Moja pjesma«) iskazuje sam smjer svoje poezije: Pje- 
sme su mu ljubice, ljiljani i ružice, što ih Bogu u dar 
prikazuje. Njegova se pjesma ne penje nebu pod oblake, 
te voli prostu nizinu: to jest pjesnik ne ljubi poeziju 
parfimiranu, nacifranu i artificijalnu, koja odaje sa- 
lonštinu i nakićenost, već ragje pribire izraze, koji odišu 
prostonarodnom dušom, Pa mu poezija miriši po polj- 
skom cvijeću, a ne zaudara gradskom rafinerijom i 
umjetnom napudranošću. Šarić to naumice ističe, kad 
svoje poezije uporegjuje sa prirodom svoje rodne 
grude. 

Pjesme su mu razdijeljene u četiri odjelka: I. Deo 
meo. II. Salve Regina. III. Pro patria. IV. Gloriole. 
Recimo po našu: Bogu, Gospi, Domovini i Prigodnice. 

Na svakoj pjesmi pribilježena je godina spjevanja, pa 
je lako suditi o pjesnikovu razvoju. 

Već megju prvim po vremenu pjesmama ima ih, te 
idu u broj njegovih boljih, inače veoma uspjelih pje- 
sama. Takve su »Gusle očeve«, »Dukatu«, pa nešto ka- 
snije spjevana »Forum Romanum«. »Gusle očeve« jedna 
je od prvih Šarićevih pjesama (iz god. 1891.), a jedna 
od najboljih. Sjećam se, kad sam kao djak čitao iz 
»Vrhbosne« tu pjesmu Marinu Sabiću, ovaj mi reče: 
Vidi se, da je pravi pjesnik. Pjesnik se sjeća svoga dje- 
tinjstva i oca, koji ga znao zanijeti pjevanjem uz gu- 
sle. On (sin) uželio se tih gusala, i od te želje kao di- 
jete zaplakao. 

U »Dukatu« oživljuje opet jednu djetinjsku uspo- 
menu: Došli travnički begovi u pohode pjesnikovu ocu 
i na rastanku darovali jedincu (našem pjesniku) zlatni 
dukat, što ga pjesnik čuva. Značajni su za pjesnika 
(danas biskupa) u toj pjesmi ovi stihovi, što ih iznosi 
kao uspomenu na razgovor svoga oca sa begovima. 

»Ej da Bog da, te tvoj mali Ivo 
Doživio, što mi govorimo! 

I braća se ne gledala krivo, 

Ko nas ovdje rod i puno imo! 

Ej da Bog da, te sve ljubav sveže!« 

Govorio tako Mehmed-bpže. 

Pod pjesmom »Forum Romanum« (iz god. 1897.) 
lako se dosjetiti misli pjesnikovoj, da su pravom sinu 
domovine svete i uspomene i razvaline, koje ga opo- 
minju na prošlost svoje zemlje, pogotovo, kada je ta 
prošlost slavna. Deset godina prije ispjeva Silvije 
Kranjčević svoju velebnu pjesmu »Noć na Foru«, ko- 
jom se uzdignu visoko nad sve tadanje naše pjesnike i 
koja znači važan momenat (g. 1887.) u povjesti naše 
patriotske lirike. Šarićeva me pjsema nehotice sjeti 
Kranjčevićeve, i ovim napominjanjem ni za čas ne po- 
mislih kao da joj je povod u Kranjčevićevoj. Valjda 
Šarić i nije znao za Kranjčevićevu pjesmu, jer je ona 
izašla u »Vijencu« g. 1887., a u knjigu dospjela tek god. 

1898., kad već Šarićeva godinu dana prije ugledala 
svjetlost. Naliče ove dvije pjesme u glavnoj ideji: slave 
prošlost rimskoga foruma. Ali su u načinu obradbe 
inokosne. Šarić patriotičku misao sakri, Kranjčević 
je pri koncu očito i krasnim stihovima iskaza, te u 
nekoliko divnih stihova skupi svu zamisao onako raz- 
vučenoga Preradovića »Putnika«. 

Ove tri pjesme Šarićeve, što se nahode u od jelku 
»za domovinu« i »Samaritanka« (iz god. 1896.) u 
odjelku religijozne poezije, idu dikcijom u starije po- 
koljenje. Dikcijom sjećaju na Šenou, Palmovića i ostalu 
poeziju starijega doba, ali sadržajem i formom zau- 
zimlju odlično mjesto med poezijom onih godina. U 
ovo vrijeme (g. 1897.) ispjeva tri pjesme »Na vodama 
babilonskim«. To je neka vrst Hranilovićevih »žum- 
beračkih elegija«, KranjčeVićevih »Uskočkih elegija«, 
Badalićevih »Na Adriji«. Stihom, dikcijom sliče gor- 
njoj poeziji elegičkog patriotizma. Novo je, što nas 
prenio u sužanjstvo babilonsko Izraelaca; ali uvrstivši 
ove pjesme u odjelak »za domovinu«, razumije se, da 
je to plač rodoljuba nad razvalinama vlastite domo- 
vine, nad sužanjstvom svoga naroda. 

Šarić pjevaše patriotske pjesme u novijem smjeru 
i stilu još prije, nego se stalo navaljivati na patriotičke 
tirade, jer sve gori napomenute pjesme idu u poeziju, 
što se otresla običnih tirada. 

* * # 

Ovo je prva perijoda Šarićeva pjesnikovanja, i da 
pri ovakvom radu osta, doista ne zauze odlično mjesto 
u našoj lirici, kao što to postiže sa lirikom druge pe- 
rijode pjesnikovanja. U novijim Šarićevim pjesmama 
nema ni traga kakvom uticaju ili kakvoj sličnosti sa 
ma bilo kojim hrvatskim pjesnikom. Šarić se potrudio, 
da i sadržajem i formom pruži nešto novoga u našoj 
lirici. Dašto da je pri tome pogledao nešto u strane 
pjesnike, jer doista ima nekih sličnosti u nekim nje- 
govim pjesmama. 

Pod ovim isticanjima sličnosti u poeziji ne mi- 

slim, kao što može da uzme nevještak, da je pjesnik 
podražavao ovome ili onome pjesniku. Nije to knji- 
ževna kritika pri prikazivanju poezije jednoga pjesnika: 
sa par općenitih riječi i stoput opetovanih fraza po- 
hvaliti pjesnikove pjesme. To je posao novina i novi- 
nara. To je reklama — na žalost potrebna za naše pri- 
like. Književni kritičar mora dobro da prouči pjesni- 
kovu poeziju: Mora da istakne glavna obilježja i po- 
sebne odlike njegove poezije. Mora da iznese uticaje, 
ako ih je bilo, koji su blagotvorno djelovali na začetak 
i razvoj pjesnikove poezije. Mora da prikaže pjesnikov 
razvoj uslijed tih uticaja i osobitih prilika, u kojima 
se nahodio. Da još više istakne pjesnika, dobro je da 
uporedi njegove odlike, koje sliče djelima velikana. Na- 
pokon mora da prikaže i dokaže š,o nam je nakon svega 
toga velika i nova dao. Ovo je metoda svjetske knji- 
ževne kritike. Ona se hvalevrijedno u nas udomila kod 
kritičara, te obragjuju našu književnu prošlost. Zašto 
da se ova metoda ne upotrebi i za savremene pisce? 
Mnogi je pisac jako osjetljiv, što mu se iznose sličnosti, 
jer je po srijedi bojazan, da takovo prikazivanje zlo 
djeluje na čitače i ponizuje ugled pjesnika. Ali se na 
to uman i razborit pisac ne osvrće: Bez kritike ostaje 
pisac premučan i neopznat, a opet kritika ne može da 
gleda na osjetljivost pisca ili na neznanje i neshva- 
tanje publike, već joj je red da vrši posao nauke. 

U jednom malom dijelu svoje poezije Šarić naliči 
na Slovenca Simona Gregorčića. Već Šarićevo ono opće 
isticanje i uzvisivanje pastirskoga života na planini 
opominje te Gregorčiča. Svaki je na svoj način obra- 
dio svoje mišljenje o životu onih, iz čije su sredine obo- 
jica ponikli. Razlika je ta, što Šarić, i ako uzvisuje pla- 
ninu i pastirski život, ne proglasuje planinski život 
rajem. Naprotiv je Gregorčiču u pastirskom životu raj, 
a nesretan je, što nije ostao planinskim pastirom. Mno- 
go sjeća na Gregorčičevu »Pozabljenim« Šarićevo »Na 
groblju«. Gregorčič u noći na mrtvi dan, kada svi mi- 
sle na svoje drage mrtve i kite im grobove cvijećem i 
pale svijeće, sjeća se zapuštenih i zaboravljenih. Šarić 
gleda, kako gospoda iskitiše grobove svojih mrtvih, on 

se pomolio za siromahe i poškropio blagoslovljenom 
vodicom njihove grobove. 

Nesumnjivo je, da je Šariću od svih pjesnika po 
simaptijama najbliži Gregorčič, te je Gregorčič imao 
uticaja na spomenuti dio njegove poezije. Zašto je baš 
na šarića djelovao Gregorčič, to ja tumačim individual- 
nom sličnošću i naklonošću ćudi. Znamo za Gregor- 
č’ča, da je bio mio, miroljubiv, ljubezan i skroman 
svećenik. Šarić, makar ga staleški položaj uzvisio, 
osla takovim. To gleda sliku jednoga i drugoga pjes- 
mka vidi na licu crte mekane duše i nježna srca In- 
dividui takovih duševnih i tjelesnih crta ne stvaraju 
poeziju buke i štropota. Iz njihove duše izlaze stihovi 
sto ih resi mekoća srca; meko srce daje poeziji jedno- 
stavnost, koja nalazi glavni oslon u primitivnoj narod- 
noj duši. 

Ovo ništa ne umanjuje pjesnikov ugled, jer je to 
redovita pojava i kod svjetskih velikih pjesnika Poe- 
zija je nešto urogjena, nešto što se ne stiče naukom, 
vec čovjek hvata pero nagonom srca, nesvijesnim na- 
đahnucem. Toliko je istina, da gdje nema toga urogje- 
noga nagona i nesvi jesnoga nadahnuća, nema ni prave 
bogođuhe poezije. Kad tko piše pjesme jedino u znak 
naucenosti, dobivamo ne poeziju, već izvještačenu ver- 
sihkaciju, koja može da bude i kitna i skladna ali 
nije nikada poezijom. Ima kod nas i vani ljudi, te ispi- 
saše velik broj pjesama, i sebi nadjenuše, ili bolje pri- 
svojise ime pjesnika, makar to nikada ni jesu bili niti 
mogu da budu. Nedostaje im inspiracija. Ni velik pjes- 
nik, majstor forme, ne smije da pjeva, kada u sebi 
ne osjeća ono sveto nadahnuće, što ga čini pjesnikom. 

ogodi li se, da mu jedno djelo nije uspjelo, nesum- 
njivo je, da ga sačinio u času, kada ga ne osvojila ona 
urogjena i nagonska inspiracija. Ali kod poezije treba 
sto i kod drugih grana umjetnosti i nauke. Pastirče 
sto u sebi osjeća nagonsku potrebu slikanja ili djelanja’ 
citat ce ili urezivat će onako, kako ga to već srce goni 
ah nikada bez nauke od njegove rabote umjetničkoga 
djela. Red je učiniti kao s našim Ivanom Meštrovi- 
cem, to jest pnnijeti ga iz gole nrirode u svijet nauke 

i naučanja, da postepenim proučavanjem i razvojem 
uzrije do pravoga i samostalnoga umjetnika. Inače 
osta njegov rad primitivnim. Tako je i u poeziji. Pjes- 
nik, čim osjeti prvi poziv i nagnuće k poeziji, mora 
da pogje k nekome u školu na nauku. Dašto, da ce 
prvi plodovi njegova pera očito sjećati na majstora, u 
čijoj se školi najviše zadržao. . 

Ali u poeziji ne smije ostati na tome, da pjesnik 
pogje u školu dobra majstora, pa da onda radi tako, 
te sva njegova rabota neprekidno sjeća na podrijetlo. 
Takav pjesnik, što samo drugome podražava, jedva za- 
služuje, da ga se spomene, kamo li da se njegovim pjes- 
mama duže pozabavi. Treba da pjesnik kao plod nauke 
kod drugih iznese na vidjelo nešto nova, nešto svoga. 
Pa i kad to ne bi bilo umjetničko djelo, ako je nešto 
nova pokušao, red je dobro pregledati taj pokušaj i pri- 
kazati ga. 

Šarić, odabravši za svoj glavni, najveći i na j znat 
niji dio poezije religijoznu liriku, uze u formi jedno od 
glavnih obilježja naše narodne lirike: jednostavnost u 
izrazima. Iskaza vjerske svoje ideale ne kićenšću raz- 
mažene ili učene poezije, već onako, kako bi ih to iska- 
zala prosta i nevina djevojačka duša. Dočim su svi reli- 
gijozni pokušaji naših mlagjih pjesnika pošli tragom 
moderne dikcije, većinom nadute i nacifrane, iz koje 
viri misao, ali je osjećaj hladan i prazan, Šarić, jer 
osjećaše ono, što pjevaše, proslijedi narodnom jedno- 
stavnošću skladati u stihove katoličku teologiju i mi- 
stiku. Izabra za svoje iskrene katoličke osjećaje, osobit 
pjesnički oblik s osobitim načinom rimovanja, te is- 
pjeva niz pjesama, koje mu uzete u cjelinu, zadobiše 
ime odličnoga religijoznoga liričara. 

Ne smijem ovdje, kad je riječ o Šanćevoj religijoz- 
noj poeziji, da premučim slovenskoga liričara Silvina 
Sardenka. Sardenko, te ga Slovenci broje ponajboljim 
svojim modernim liričarom uz Župančića, izda dvije 
zbirke svojim pjesam »V mlađem jutru« (g. 1903.) i 
»Roma« (g. 1906.) To su dvije zbirke religijozne lirike, 
u prvoj pjesnik pjeva svoje vjerske osjećaje i čuvstva u 
doticaju sa životom svojega rodnoga kraja, svojega 

sela. U drugoj iznosi nam utiske, što mu ih u njegovo 
religijozno srce utisnu vječni Rim. 

Ne ću valjda povrijediti osjetljivost Šarićevu, ako 
nabacim misao, da je Silvin Sardenko dobro poznat 
našem pjesniku, i da ga nesumnjivo njegov primjer 
potaknu, da se čitav podade religijoznoj lirici. Inače 
izmegju Sardenka i Šarica nema sličnoga ni zajed- 
ničkoga, osim da su obojica religijozni liričari. 

Šarić dakle prikaza najveći dio svoje poezije reli - 
gijoznoj misli slaveći Boga i BI. Djevicu Mariju. To 
je njegov glavni rad i ujedno najznačajnije obilježje 
njegove poezije. Ova mu poezija zadobi odlično mjesto 
megju našim liričarima, jer sačini nešto nova, što do- 
sada u ovoj vrsti i ovolikoj mjeri neimasmo. 

U nekim novim pjesmama ove nove vrsti pjeva 
predmete, te ga svojim posmatranjem vode do božje 
misli. Takve su pjesme: »Orlu« ,»Kmet Marko«, »U 
Koloseju«. U drugima slavi Boga-Hrista. Ali najviše 
ih prikaza Djevici Mariji; pače čitav odjelak »Salve 
Regina« posveti tome slavljenju. Prekrasna je »Regina 
coelorum«, u koju posabra svu bibličku, teologičku i 
mističku dikciju, što je mogaše iscrpsti iz tih triju 
vrela. Već mu ta pjesma zasluži ime »Marijina pjes- 
nika«. Nehotice pada ti na pamet glasovita Petrarkina 
kancona »Vergine bella, che di sol vestita«, i vrijedilo 
bi napose i potanje istaknuti ljepote Šarićeve pjesme 
da se vidi, uporegjena s Petrarkinom kanconom, kako 
je nas pjesnik uspio i nakon Petrarkine kancone, da 
nagje za svoje nadahnuće onako samoniklu zamisao i 
lijepu izradbu. Šarićeva pjesma vrvi obilatije slikovitom 
dikcijom nego li je u samoga Petrarke, samo nema 
onako pravilne rasporedbe, kakva je u majstora >Ri- 
ma«. Pače — meni se čini — dikcija je prebujna i preo- 
bilata, valjda od oduševljenja i zanosa za predmet, te 
je ovdje Šarić ostavio onu svoju karakterističnu jedno- 
stavnost. Dočim Šarić reda sve moguće fraze, prispo- 
dobe iz bibličke poezije, pa teologije, patristike i mi- 
stike, što pristaju BI. Djevici Mariji, i Petrarka to čini 
ali nekud umjerenije, pa zato odmjerenije i redom 
koji odgovara umjetničkoj kompoziciji. Petrarka tu od- 

mjerenost Djevičinih hvala i oblika spaja sa individu- 
alnim uzdasima, redom poredanim, koji čine Petrar- 
kinu kanconu subjektivnom. Ta je subjektivnost čini 
simpatičnijom i uljeva joj veću umjetničku toplinu i 
čar. Svejedno Šarićeva ova pjesma može se ponosno 
pominjati i uporegjivati sa kanconom Petrarke. Ostaje, 
a valjda će i za dugo ostati najbolja pjesan Gospi u 
hrvatskoj lirici. Za potanju ocjenu i tumačenje ove 
pjesni hoće se dobar poznavalac katoličke teologije, pa- 
tristike i mistike. 

Pod nadzivom »Fioretti« ispjeva čitav niz od dva- 
deset i pet pjesama, koje sve slave Gospu. 

U zadnje vrijeme objelodani ciklus uzdaha pre- 
svetoj Euharistiji, koji popunjuju Šarićevu religijoznu 
liriku. 

Glavna vrlina Šarićeve poezije leži u zamisli, da 
nam pruži zbornih katoličke religijozne lirike. U težnji 
za ovom izvornošću i novošću iskače njegova pjes- 
nička svijesnost. On je u tome »mlad« i »moderan«, 
jer potraži novost sadržajem i formom, i stvori posebnu 
formu i posebni stil za religijozne lirske izlijeve. Jer 
Šarić nije samo nov predmetom, već i formom i sti- 
lom u svojim religijoznim pjesmama. Već kao nov po- 
kušaj, i kada ne bi bila uspjela, zaslužila je Šarićeva 
religijozna lirika pažnju. Na temelju modernoga shva- 
ćanja u kritici ima veću prednost i manje estetički vri- 
jedna poezija, kada se njom kuša unijeti nešto nova, 
nešto do tada neuobičajena. Ne mislim time reći kao da 
mi dosada neimasmo pojedinih religijoznih pjesama 
kod mnogih naših pjesnika. Pače, ako stvar strogo pro- 
motrimo, Preradovićeva misaona poezija nosi na sebi 
neki religijozni karakter, makar taj bio spiritistički. 
Ali Šarić prvi pokuša iskladati u stihove katoličke 
vjerske ideale skoro kroz čitavu svoju poeziju. 

u rimovanju umjetnik prvoga reda. Valjda i nema u 
nas pjesnika, koji je Matoševe zahtjeve rimovanja sa- 
vršenije proveo. 

Još punijim pravom šalje svoju zbirčicu k srcima 
momačkim, k cvjetnoj mladosti hrvatskoj, koja u srcu 
nosi Hrista: jer će hrvatska mladost naći u njegovim 
pjesmama opjevane rodne planine i žalove, a pozatim 
ideale, što pod simbolom masline vode u luku tihe sreće. 

Pavelić oživljuje uspomene svoga djetinjstva: rodnu 
planinu, gdje je proboravio dječakom. Sjeća se najprije 
svoje susjede, stare bake, s kojom za više godina jav- 
ljaše stada iz paše na pašu po rodnoj planini. Kad 
grane proljet, eto njih dvoje iz seoca u planinu. U žar- 
koj himni proljetnom uskrsnuću prirode, evocira intim- 
nim osjećanjem sve glasove, te ga sjećaju one, koja tiho 
sniva vječni san (»Bakice moja«); samo kad bi s pri- 
rodom svanuo uskrs i njegovoj planinskoj čeljadi. Ali 
»uskrs planinam još je daleko«. »Nadja srce se in — 
boji« rekao bi Simon Gregorčić (»Na sveti večer«). 

Pošto izazva sjenu drage bakice, priča dalje (»U 
zavjetovanju«) optanje svoje sretne dneve u njezinu 
društvu po planini uz stado i vjernog psa. Elegičnim 
spominjanjem bakine smrti i »bjelkova« izginuća na 
megdanu s vukovima, završava ta ugodna sjećanja per- 
sonalnim kazivanjem: 

A dječarac mali otišo daleko, 

Da u svijetu traži istine i znanja, 

Kojekud se bijuć, kud je Božja volja — 

I sad eto piše mila spominjanja. 

Napose (»Oluja«) opisuje oluju u planini i utiske, 
što ih priroda u tome groznom momentu proizvagjaše 
na dječarčevu dušu. Kod Pavelića svugdje, pa i ovdje 
priroda je intimno proživljena i živim slikama oživ- 
ljena. Prama utiscima, što ih primaše u dušu od oluje 
i njezinoga bijesa, i prama osjećajima, što mu se u 
duši pri tome začinjahu, kuša i uspijeva da to sve na- 
slika i iskaže stihovima, koji više puta zvuče onoma- 
topejski. 

jeme himna junaštvu, živoj vjeri, pregaranju, koje 
će preporoditi narod i spasiti domovinu. 

U »Moru«, to jest u slikanju prizora na moru, kao 
da pjesnik gleda sliku života i kao da se pjesmom vuče 
misao, da nema pobjede bez borbe. 

* * * 

U drugome dijelu zbirke pjesnik se simbolično za- 
klanja pod maslinu, naime utiče se vjeri, kao onoj, 
koja će jedino čovjeka u životnoj borbi i razočara- 
njima dignuti do ideala. v . . 

Pokle je našao lik Hristov i u nj se uživio (»bli- 
kar«), nastoji da izbriše iz duše neugodne dneve i us- 
pomene prošlosti (»Prazni dani«), jer u njima nije 

bilo — Boga. . 

Sa prozora vjere zagledao se pjesnik u večer, te 
ga »l’ora, che volge ii dolce desio« diže u vedre i ne- 
pomućene sanje, što mu ih u srce ucijepila vjera dje- 
tinjstva (»Kraj prozora«). Tako jedino nalazi počinka 
duši (»Mir«): 

Ocu mira u molitvam srce se otvara milo 
Kano krasnome danu rosan napukli cviet, 
Odnjekud čuje se šapat čeznuća: oj, kako bi bilo. 
Kako bi slatko bilo ovako smijući mriet! 

Kako bi slatko bilo, slušajući Hristove priče, 
Tonuti blaženo tako u smrtni duboki vir. 

Pa se probudit, gdjeno kroz priče Isukrst sviće. 
Kano sunce kroz grmenje, donoseć vječiti mir! 

Taj mir, što duši jedino Hrist daje, ne nalazi pjes- 
nik po iskustvu kod bogatih, odličnih ljudi, već se za- 
kopao u srce ispod priproste haljine hrvatskoga pu- 
čanina (»U našim crkvicama«), i tu je sebi sagradio 
hram. U tome hramu pjesnik želi kroz vas svoj život 
biti kandilom Hristu. 

S »Čovjekom« istupa sinteza svih pjesnikovih vjer- 
skih misli: — nemirno je. Gospode, srce naše, dok ne 
otpočine u Tebi (sv. Augustin). Tom se sintezom u 
isto vrijeme ističe veliko dostojanstvo čovječje, pogo— 

tovo ondje, gdje se udomio Hrist (»Uskrsnuo je«), U 
takovom srcu vlada pravo proljeće (»Vječno proljeće«), 
koje naslućuje vječno proljeće. 

Do blaženstva u Hristu dolazi se preko Marije, i 
zato pjesnik moli Mariju (»Zdravo Marijo«): Redaju se 
pohvale i himne Bogorodici, jer po njoj dobismo Hri- 
sta, pa njezinom zaštiom i posredovanjem dobivamo 
milosti od Boga. 

Ali najveća je sreća, mir i blaženstvo u čovječjoj 
duši, kada je potpuno, realno i jedinstveno združena 
s Hristom. To se postiže u sv. Pričesti (»Bog s nama«), 
u kojoj leži vrhunac svega kršćanskoga blaga. Zato 
mističkim zanosom vapije Hristu u presvetoj Euha- 
ristiji: 

Goro žudnja mojih, oblače moj puni. 

Što veseljem kipeć dolaziš s daljina. 

Iz kog kapljam bistrim blagoslov se truni 
Vrh poljana žednih Adamova sina! 

Dogji, dogji, dugo izgledam Te veće, 

Kao zlatno zvonce ljubav moja zvoni, 

Dogji i izljubi ubogo mi cvieće, 

Nek u usta njemu Tvoj se miris sroni! 

Dogji, dogji! S Tobom sve se snosi lako, 

U golublji guk se lavlja stvara rika, 

Nit oštraci bodu, niti peče pako — 
Blagoslovljen budi, snago mučenika! 

Pa se sjeća prve pričesti (»Janješce«) i svih onih 
slasti i veselja, što ih u duši djetinjoj prouzrokuje taj 
»najveći i najveseliji dan« (Napoleon), i čiju uspomenu 
ostavlja neizbrisivu za sav život. 

Istom ovako združeno u jedno s Hristom dolazi se 
do pravoga mira, do prave sreće (»U luci tihe sreće«). 
Luku tihe sreće našao je pjesnik u zakrilju gorske 
crkvice: 

Oj planinska krasotice, 

Oj vedra moja crkvice, 

Kad plašt, koj zvježgje osu, 

S ramena skine Vječni, 

I zora svilnu kosu 
S visina prospe mliječnih, 

A jasni Aleluja 

Sa zvona — usta tvojih — 

Već probudi slavuja 
U krilu gora mojih, 

U tebi moja duša, 

Dok s usna divnoj^ vjeri 
Božanske rieči sluša. 

Što pune su ko trsi, 

Kad jednim grožgjem zore, 

Što tople su ko prsi, 

Te s mlieka majci gore. 

Svu skalu religijoznoga zanosa, duše napunjene 
živom vjerom u ovoj pjesmi iskaza adekvatnom umjet- 
ničkom formom. Na vrhuncu vjerskoga uzdignuća ovu 
uzvišenu himnu sreći pravoga kršćanina završava ve- 
lebnom vizijom smrti: 

I snim: utiša svečan god 
Života mog vretence; 

Ko zvon se ljuljnu gordi svod, 

Zaziba sunce — brence, 

Osanna golem, sladak, čist 
Kroz prostorja se skrši: 

Na ljubavi oblaku Hrist 
U veličanstvu prši: 

Zarudio me stida ćuh, 

Pred Sucem padam niče: 

U ruci gol mi nosi duh 
Tek stručak ljubičice . . . 

Ovom vizijom dokončava pjesnik svoju zbirku. Pri 
tom sjećamo se nehotice završene slike najbolje Gre- 
gorčićeve pjesme »Oljki« (Maslini). 

Baš pri ovom uporegjivanju iskače veličina Pave- 
lićevih koncepcija. Lako je uvidjeti, koliko je veleb- 


ni ja, uzvišenija vizija Pavelićeva od Gregorčičeve, jer 
je spiritualnija. Gregorčič prama svojem pesimističkom 
naziranju vidi u smrti svršetak oluje, koju mu prou- 
zročiše svijet i vlastito srce. Njegovi su opisni stihovi 
realna slika prizora, što ga sam vidje često pri sve- 
ćeničkoj smrti. Pavelić se uzdignu do duhovne vizije, 
koju uzmogne samo maštom zamisliti. Gregorčiću smrt 
znači prestanak individualnih patnja i boli, što ih 
onako neodregjeno pripominjaše u drugim pjesmama 
(»Pastir«), »Lastovkam«, »Človeka nikar« i t. d.). Pa- 
velić duhom punim žive kršćanske vjere gleda u smrti 
novi život, život duše, na čiji prag može pouzdano stu- 
piti onaj, koji je kroz život nosio u srcu Hrista. 

Kad već spomenuh Gregorčiča, red je i još nešto 
istaknuti u pohvalu Pavelića. Iskazah žarku ljubav 
Pavelićevu k planini i njezinu svijetu. Gregorčič uzdi- 
saše za planinom (»Pastir«, »akaj v planinski raj«). 
Gregorčiča vuče u planinu čežnja za pastirskim ži- 
votom, za seoskim neznanjem, kao i Prešerna u so- 
netu »O Vrba«, jer mu znanje poremetilo duševni mir 
i prouzrokovalo razočaranja i boli. Da je ostao pro- 
stim pastirom u planini, toga nebi bilo. Kruta ga sud- 
bina vrgla u svijet znanja, i svojim znanjem valjda mu 
pokoleba va djetinju vjeru. 

Drukčije je to kod Pavelića. Nekadanji planin- 
ski dječarac pošao tražiti istine i znanje, te zašao u 
svijet »kud je Božja volja«. I ne kaje se. Planinski mu 
svijet mio, ali ne radi njegova neznanja, nego jer ga 
rese vrline, kojih ne nahodi kod bolje ruke. Jer ga 
vidi u nevolji, isisavana od tugjina, traži duše smjele, 
koje će ga iskupiti iz bijede. Takve junake ragja samo 
živa vjera u nadzemaljske ideale. Planina je Paveliću 
sijelo čestitoga života duševnoga, a tjelesno napaće- 
noga. I on je niknuo iz toga svijeta, med njime bez- 
brižno proveo .djetinjstvo, pa se ne samo rado sjeća 
toga svijeta, već mu želi bolju tjelesnu sudbinu, jer 
duševnu već ima. 

Sveosve: pod čednim nazivom »pjesme« Pave- 
lić pruži, ne zbirku pjesama, što ih u raznim momen- 

tima pjesniku čuvstvo diktovalo, već zbornik poezije, 
koja sačinjava dobro promišljenu, i još bolje proćućenu 
umjetničku cjelinu. 

* * * 

Francuz bi ovakvu zbirku okrstio »Une vie«. Doista 
je to jedan proživljeni život, što ga prikazuje od pr- 
voga djetinjega spominjanja do vizijonarnoga nastupa 
u času smrti, koju pjesnik ne doživje, ali je iskaza 
onako, kakva bi želio imati. 

Zbirka započinje pričanjem realnih djetinjili do- 
življaja, nastavlja prikazivanjem balada i legendi, što 
ih u djetinjstvu zapamtio. Iz te ga sretne dobi trgnu 
zbiljski život: Bijeda tišti njegove »planine i žalove«, 
kamo je zašao opet kao zreo čovjek. Sirotinja je pjes- 
niku čestita, ali zadavljena od nevolje prigiba se pod 
teretom, seli, gine Bolja ruka prazna mu je srca, 
bez ideala, pače pokvarena. 

Probugjenje iz nehaja, srca puna ideala i životne 
energije za borbu, jedino će nas spasiti: hoće nam se 
»junaka uma i srca«, a ne mladosti bezvoljne i sumor- 
ne, nehajne za život i borbu, kakve je danas na rpe. 

Kao da se slika tih junaka odrazuje u moru, kome 
pjeva: 

O, kako rado ti glasove slušam, 

Što šapću, dozivlju, užasom ore, 

Ko osjećaji u junačkim dušam. 

Te junake mora da prožimlje žarka, živa vjera. 
Kao ono slikar, kome se Hrist neizbrisivo utisnuo u 
dušu, preko praznih, u ludo potrošenih dana »kroz 
prozor« vjere nahodi pjesnik mir, koji svijet inače ne 
može dati — u našim crkvicama. Razmišljajući o čo- 
vjeku, što ga duševno preporodio Hrist, sanja o »vječ- 
nom proljeću«, koje će doživjeti, zagovorom Marije. 
Združen svet ota jstveno s Hristom u njegovoj crkvi traži 
i nahodi sreću i konačni mir. 

Sve je ovo pjesnik proživio i proćutio, pa zato i 
uspio, da realistički opjeva — i u prikazivanju ovih 
realnih doživljaja i osjećaja mi naslućujemo svu re- 

ligijoznu krizu pjesnikove duše. Ovu je krizu sretno 
prebrodio i konačno stigao u »luku tihe sreće, što će 
mu donijeti ispunjenje pjesničke vizije zadnjih stihova 
zbirke. 

Ako nam i priča pjesnik svoje vlastite doživljaje 
i uspomene, intimna čuvstva i misli, želi da u isto vri- 
jeme pruži stazu do narodnoga preporoda. Ovaj pre- 
porod nije dosta da bude materijalan, već i duševan, 
jer je jedno i drugo potrebito do prave, toliko opće-na- 
rodne/koliko individualne sreće. Sintezu mišljenja za 
taj preporod, to jest, kakvi ljudi da niču po narodnoj 
njivi, poda u »Junacima«, namijenjujući tu pjesmu 
hrvatskoj mladosti. 

Pavelić ovom zbirkom izlazi pred nas i kao mi- 
slilac i kao umjetnik. Svoje misli provagja jedinstveno 
kroz ove pjesme, koje prikazuju cjelinu, ne kakvim 
retoričkim natezanjem, već umjetničkom koncepcijom, 
a još umjetničkijom obradbom. Pa u ovome sretnome 
spoju leži sva veličina Pavelićeve poezije. Temeljna 
zamisao nije bogzna kako nova, jer se svagja na onu 
»omnia restaurare in Christo«. Te misli čitamo svaki 
dan u novinama, čujemo u propovjedima. Htijući da 
te misli poetički iskaže, najprije zamisli umjetničku 
cjelinu, koju obdari još umjetničkijom kompozicijom, 
obradbom, i zaodjenu adekvatnom formom. 

Progovorili nešto o umjetničkoj vrijednosti Pa- 
velićevih pjesama već prije (u »Novim studijama i 
portretima«), te istaknuh neke odlične karakteristike 
njegove poetičke umjetnosti. Ne mogoh da raspredam 

0 umjetničkoj cjelini, dotično o velebnosti koncepcije 

1 kompozicije tih pjesama, jer ih čitah rasijane po go- 
dišnjacima »Vrhbosne«, i to ne sve. Kada ih dobih 
sakupljene, puče mi pred očima još veća veličina Mi- 
lana Pavelića kao pjesnika. 

On je još jedan dokaz, kako plemenita misao može 
da još bolje oplemeni i digne vrijednost poeziji, samo 
kad je pravi umjetnik onaj, te je iskazuje. Nije u 
poeziji dostatna uzvišena koncepcija, hoće se kompo- 
zicija, a uz to dvoje još i adekvatna artistička forma: 
izraz, koji odgovara misli i obradbi. U prvom slučaju 


dobijemo Preradovićevu lijepu kćer zaodjenutu u pr- 
nje; s artističkom formom bez veće koncepcije eto nam 
modernih praznih versifikatora. Svim trima zahtje- 
vima udovolji Pavelić, te zauzimlje odlično mjesto me- 
gju našim pjesnicima. Još ga više ističe karakteristika, 
da je on pjesnik nacijonalan u modernom smislu ri- 
ječi, jer su mu i zamisao i predmet i izraz narodni. 

Pavelićev je stil lapidaran; izraz osječit, tvrd kao 
ono njegova rodna planina, katkada buran, usilan kao 
i bura njegova zavičaja. Čitajući uvjeravaš se, da nije 
>sipao stihove ko iz rukava«, već mora da je svaki stih 
dugo i dugo izragjivao, dotjeravao, cizelirao. Takva 
mora da bude moderna poezija: ne prosipanje pje- 
sama kao u vrijeme romanticizma, već pomna pažnja 
pri izradbi stihova, kojih neka bude što manje, ali 
svaki na svome mjestu, i nijedan da nije suvišan. Jer 
kao da se u tome poslu držao riječi odličnoga srpskoga 
liričara Jovana Dučića u studiji o Miloradu J. Mitro- 
viću: »Pjesnik je kabinetski radnik i učeni zanatlija 
na teškom poslu rime i ritma«. 


JEDAN HRVATSKI SILVIJE PELLICO. 

(Mateša pl. Kuhačević rogj. 1697. umro 1772.) 

G od. 1820. dospije ni kriv ni dužan tada već slav- 
ljeni pjesnik »Franke iz Rimina« u tamnicu u 
Milanu zajedno sa mnogim svojim prijateljima, 
što se okupiše oko lista »Conciliatore«. Glavni mu gri- 
jeh bio, što je — po mišljenju tadanje vlade — mnogo 
više ljubio svoju domovinu, nego li je to smio. U 
mletačkom zatvoru pročitaše mu osudu, te ga povedoše 
okovana u gvozdenim lancima u grozni Spielberg. De- 
set godina tamnovaše nježni Sivlije Pellico u tome ži- 
vom grobu za čeljade neviklo patnjama. Istom g. 1830. 
(bijahu mu tada 42. godine) jedva živ nakon grdnih 
jada i teških bolovanja, ugleda slobodu i svoju dragu 
Italiju. Svoje patnje kroz deset godina u tamnici opisa 
u razglašenoj knjizi »Le mie prigioni«. Pellico u toj 
knjizi priča istinske doživljaje tamnovanja, ali iska- 
zuje svoje misli i refleksije, na koje ga navede tamno- 
vanje u Spielbergu. Priča prostim i nenakićenim sti- 
lom, ali iskrenim prikazivanjem istine i isticanjem 
vjerskoga momenta u svojoj patničkoj duši. Religijozni 
momenat te knjige tako je jak, da ni najvećega bez- 
vjerca ne ostavlja bez dubokoga utiska. Najveći je ures 
te knjige, iskrena potraga za istinom. Makar Pellico ne 
mišljaše, da se tom knjigom osveti svojim progonite- 
ljima ona djeluje na tvoje srce, i ti suosjećaš sa jadnim 
pjesnikom, što se pati, i nekotice se uvlači u tvoju dušu 
mržnja na pjesnikove progonitelje, a njeti rodoljubivi 
plamen za rodnu grudu i za sve potlačene. Druga pjes- 
nička djela Pellicova malo se danas čitaju, ali ovo živi 
i živjet će u vijekove. 

Mi Hrvati imadosmo davno prije svoga Pellica i 
opis njegova tamnovanja u Mateši Kuhačeviću Senja- 

ninu, koji dospje u Spielbergu sedamdeset godina prije 
Pellica. Kuhačević proboravi u tamnici, skupa sa za- 
tvorom za predistrage, dvadeset i pet godina, dakle pet- 
naest godina više od Pellica. . . \ r \ 

Poznata je iz hrvatske povjesti buna u Brinju i L 
g 1746. Tu bunu opisa Ivan Devčić u histončkom ro- 
manu »Ustanak brinjsko-lički«. G. 1878. Mile Magdic 
štampa »Život i djela senjamna Matese Ont. pl. Kuba- 
čevića, hrvatskoga pjesnika XVIII. vijeka«. Knjigu po- 
prati kratkim uvodom, u kojemu ispriča život lvuhace- 
vićev prema njegovoj latinski napisanoj autobiograiiji. 
Ova autobiografija ide do g.^1765. to jest do sedam 
desete godine Kuhačevićeva života, a dvadesete nj g 
voga tamnovanja. . 

Iza toga siljedi u knjizi Kuhačevićev književni rad 
u hrvatskom jeziku, što do g. 1878. ležaše u ru copis 
kod Kuhačevićevih potomaka. Prvi je dio »osam pri- 
jateljskih poslanica«, drugi dio »pjesme naboznec, 
treći dio »pjesme prigodnice«. 

Drugi dio, a pogotovo treći jedva što zanima. L 
drugom je dijelu nekoliko pobožnih pjesama, koje m- 
jesu drugo nego parafraze crkvenih molitava. Za pri 
mjer navagjam »Salve Regina«: 

Zdravo o kraljice! nebeska svitlosti, 

Rumena ružice, sunčeva kriposti. 

Život naš i slasti i ufanje pravo, 

Milosrgja mati, zvezdo morska zdravo. 

Cvileći, plačući tebi vapijemo. 

Iz doline od suz tebi uzdišemo. 

Nu obrambo naša milost nesuskrati, 

Milosrdne oči ti k nami obrati. 

Plod utrobe tvoje dragoga Isusa, 

Po ovoj nevolji čin’ da duša kuša. 

O dobra! o zmožna! o slavna! o mila! 

Prisveta prečista o divno Marija! 

Iz trećega dijela spominjem »Narikovanje staroga 
Senja vrh mladoga Senja po vili Slovinjkinji«, u kojoj 
Kuhačević po onoj »laudator tempons acti« hvali sta- 

rinske običaje grada Senja, a kudi nove. Ostale su 
pjesme trećega dijela ispjevane u slavu austrijskih rat- 
nih pobjeda i pobjeditelja pod caricom Marijom Te- 
rezom. Pjevaše ih tužan sužanj u tamnici valjda na- 
dom, da će se tako prije dokopati slobode. 

Važan je jedino prvi dio »osam prijateljskih posla- 
nica«, jer u njima Kuhačević pjeva svoje uzničke us- 
pomene. Za nas su te poslanice ono, što je Talijanima 
Pellicov »Moje tamnovanje«. 

Kuhačević upravlja te poslanice u stihovima na 
svoju svojtu u Senju. Prva je stricu mu Luki Kuhače- 
viću, kanoniku i prepozitu senjskoga Kaptola. Ovaj 
stric bio je Mateši otac i majka, kada osta sirotom. Stric 
ga uzgojio i učinio najuglednijim senjaninom. Ma- 
teša posta majorom-auditorom, i za više godina za- 
stupaše rodni grad Senj u Beču. Stric bijaše prestar, 
kada Matešu stiže zla sudbina, pa nećak drži potreb- 
nim, da starca utješi i razabere, pogotovo što za onda- 
šnje shvatanje bijaše sramotom nekoga osuditi s bun- 
tovništva. Mateša doznao u tamnici koliko starac suza 
toči za nesretnim nećakom, pa ga, i ako sam ojagjen, 
tješi od prilike onom latinskom »factum infectum fieri 
non potest«: 

Ki je jednoć mrtav, neopsta već duhat, 

Stvar, ka je svršena, ta već nima konca, 

Nov se nenačini iz razbita lonca. 

Razgovara starca raznim utjehama, koje crpe iz 
svoje široke naobrazbe: najviše služi se sv. Pismom, 
ali i raznim sentencama crkvenih i svjetovnih mu- 
draca. Jadan pjesnik tuži se svome stricu, da ga živa 
zakopaše, i nije njegova da sudi je li pravedan ili kriv. 
Najgore ga peče, da je potvora potekla s one strane, 
od koje je najmanje imala doći. Kako se pripovijeda, 
i Kuhačević sam ističe, upropastio ga senjski biskup 
Vuk barun Čolić de Lowensberg. Ovaj regbi ne mo- 
gaše Mateši oprostiti, što bijaše napisao jednu oštru 
satiru proti njemu. Biskup Čolić piša u Beč potajno 

pismo, da uzbunitelja Brinja i Like potraže u Kuha, 
čeviću. Ta potvora upali. Kuhačević se kune: 

Prisižem živomu ki me stvori Bogu, 

Da ne bih spuntari u najmanjem slogu. 

Niti bih u slogu, nit punti dah’ zroka. 

Ako krivo velim, zgubil oba oka. 

Vodili me slipa od kraja do kraja. 

Ne vidila moja nikad duša raja. 

U drugoj poslanici na svoga bratučeda Franu Ku- 
hačevića iskazuje potanje početak i uzrok svoje pro- 
pasti: G. 1746. izabraše ga i poslaše Senjani u Beč kao 
zastupnika zajedno s bratom biskupa Čolića, da zago- 
vara interese grada Senja, da se prituži na presizanje 
vojničkih kapetana u gradske sloboštine i povlastice, 
i da nastoji postići za Senj još veću autonomiju, i od- 
cijepljenje od vojničke krajine. Za njegovu nesreću 
te iste godine planu buna u Brinju i Lici. Naime te go- 
dine imalo se uvesti u vojničku krajinu »novi red«. 
Taj »novi red« imaše da koristi nešto narodu, jer one- 
mogućivaše uobičajeno deranje naroda od vojničkih 
nižih glavara, ali imaše u isto vrijeme da provagja 
germanizaciju. Med drugim stvarima krajišnici po »no- 
vom redu« morahu svoja imena da izmijene u nje- 
mačka. Uprava i sud odsada će se voditi u njemačkom 
jeziku, a dosada je bilo hrvatski. Krajiški će se voj- 
nici odsada sami kod kuće hraniti i državu služiti itd. 
Regbi da je najveće nezadovoljstvo bilo megju samim 
vojničkim poglavarima, jer se njima »novim redom« 
oduzimala neograničena vlast, pa nijesu mogli više de- 
rati narod kao prije. Ne dakle naroda radi već sebe radi, 
nauckaše neke narodne poglavice po selima, da podignu 
na ustanak prosti puk proti »novom redu«. Narodu 
prikažaše »novi red« u najgrgjem svijetlu. Buna planu. 
Prolila se krv. Tada je došla istraga, te je uz nekoliko 
pučkih buntovnika osugjeno nekoliko vojničkih pogla- 
vica, koji nemogaše da zatru trag svojim prstima u 
tome ustanku. 

U vrijeme ustanka Kuhačević se nahogjaše još u 

Senju. Ne samo da on nije uspirio bunu nego ioi bi 
jaše protivan, znajući da prosti puk, kada se pobuni 
ne pazi, već nasiljima pokvari ono, što bi se prdna 

Seni. 1 POpraV1 . °- K V haČevi ć> tada najpametnija glava u 
SS , SpiS >Syn ° ptica niformatio cTrea 

diensisc U tn “ regU , lamentum generalatu« Carlosta- 
krugovima § a lmao podnijet visokim 

odXT Q . U BeCU ’ 1 ? ast °J ase da odvrati od nekih novih 
ge ^n^^l 86 neke 1 stari J' e obi eaje i predlagaše dru- 

skunu S PU p “ ° ne k r ajine ' Sv °j S P IS Pokaza i bi- 
P.u Colieu, kojemu tako dade priliku da ga u Reći. 

ocrni potvorom buntovništva i tLe se’ osveti za sa 

f ada stlgose u Beč vijesti o krvavoj pobuni i nje- 
nom uapsenju, Mateša bijaše već stigao u Beč. il. 
nad a ga uhvatiše na 6. Novembra g. 1746 i utamni 
cise u >Kornthnerthorc, kako sam%jeva > pre ?Tat 
o kud me led bije«. Tu ga zadržaše zatvorena devet 
sedmica a pozatim opremiše u Karlovac. U početku 

EaC. P r h \? ag0 1 lijep ° S npme - Kod Notga 

Mesta blizu Ljubljane smućen i ubijen, neznaiući za 
Sto ga gone, uhvati priliku, te pokuš a J da uteče Vi ga 
stigoše i svezase, te postupahu s njime ko s kakim lu- 

m? T Dovedos . e v § a u Karlovac na 27. Januara god 
1741. Tu ga baciše u grdan zatvor: 8 

ča stih u čemerno, da s’ nemože veće 
Podaj Bogu dušu, a Bog duše neće. 

Bacihu u turan skoro ko lupeža, 

Zacupaše noge u tarna železa. 

nogj, pak 31 " 0 da mU prikovaše desnu r «ku za lijevu 

Noge u škripeli, železna povlaka, 

Neda jim učinit jednog koraka. 

Puca na njih koža, tužne škriplju kosti. 

Ni mila ni draga da od muk oprosti.’ 

Hrana pomoz Bože, postelj stisni pleća 
p f Jedn , a ^drugom neznam ka je muka veća. 

Rrolos obahiva na dan po dva puta 

Je 1> okov na mestu, ni li sašla sputa. 

U istinu turska, da me j’ ruka takla, 

Takova podnašal ne bih nigđa pakla. 

Ovo bijaše prije procesa, S procesom se otezalo, i 
započelo tek na 27. Oktobra g. 1747., a razvlačilo ga 
se do 20. Augusta 1748. Pošto Kuhačevića već prije 
ocrniše potvorom buntovništva, valjalo naći dokaza da 
ga osude, pa moraše uslijed torture, da prizna i ono, 
što ni mislio ni učinio: 

Na č’ ja i ne mislih htihu z mene znati, 

Ako jim nepoviš, grožnja od muk’ prati. 

Uglavljeni bihu od nike meštrije, 

Da sam ja z družinom uzrok puntarije. 

I ovo u glavi tak’ stalno držahu, 

Da u tom škrupulu nikva neimahu. 

Uzalud se branio dokazima jasnim kao sunce, jer 
nedužan, kad mu sam sudac reče: 

Žalujem sve j’ zaman, smrti neuteče. 

Pa ogorčenjem dodaje: 

Nut lipe utihe, nut prave kadije. 

Još ni proces svršen, a on glavu brije. 

Proces ovaj vogjaše u Karlovcu od pesebne vojničke 
komisije protiv vogja ustanka. Tko je Kuhačevića uva- 
lio nevina u ovaj proces, valjda se pobrinuo i za krive 
svjedoke. Pripovijeda se, da oni vojnički poglavari, te 
prvi potakoše bunu, nagovoriše mitom i obećanjem 
slobode dvojicu od vogja ustanka, da svjedoče proti 
Kuhačeviću, nadom da će tako spasiti sebe i vogje bune, 
a da će se Kuhačević, ko ugledan pametan, lako isko- 
pati iz neprilike. Nagjoše dvojicu bezdušnika, te krivo 
zaprisegoše: Marko Butorac ustvrdi, da ga Kuhačević 
posla u Liku buniti ljude; a Mate Sertić iskaza, da ga 
je pohvalio, kada mu očitovao zamišljeni ustanak u 
Lici. Uzalud razlozima dokazivaše Kuhačević da je 
nedužan, jer Butorca nepoznavaše, niti igda vigje u ži- 
votu, a Sertića odvraćaše od bunjena. Napokon ga pri- 
siliše torturom, da se prizna krivcem: 

« morah im reć, da je istina, 

Ca cisto znah, da ni nego neistina 

Ovo je tak’ žgalo i dušu i telo, 

I tn 3 Jlm većkrat morah reć črno za belo 

I to ne za dugo ’zvan za nečut buke, 

0 J a g Z Z T Veh , ku ’ kad ta J' ah od muke. 

Ustala ne tičem, ka su se trpila. 

Jer bi, da jih čuješ, proplakal od mila. 

AugSTvis 31 ^? 3 « P ^° C ? Sa> te se svrši ist om na 26. 

»ta i 

Napokon na 26. Novembra g. 1749 posliie tri c 

ga u dvor'i'S 

s tamnošćom čast dignu, kruh fisku izruči 
A mene do smrti u pržun odluči 

ln ove pedepse sve tri britske rane 

robadahu srce z live z desne strane. 

Dakle, dignuše mu čast majora-auditora sa zrnom 
sramote (jundički »cum infamia«); njegov imetak s^v 
aap ,,en,Se i izručite državnom foknfn! I o” S 
na tešku tamnicu do smrti. Najviše ga peklo što mu 
dignucem čast, gragjanske htjedoše pogMil°' pošteni" 
ko kakvom zločincu. Zatim g a odvedošel novfzaivon 

T°ti me častihu nekuliko dana 

Kot nikad čifuti tata Barabana. 

Na 4. Decembra g. 1749. uvališe ga u seljačka kolo 
i uz pratnju husara uputiše u Spielberg. Poltupahu s 

X e ram- PUtU - nem !J 0Srdn ° 1 P° ru gom, tfko da sfpjes- 
čeno kliče: 1 ° P t0 P ° Stu P an j € ’ samo bolno i ogor- 

Plivalo je srce u tugi i muki, 

Dušu probadahu meči kruto žuhki. 


7 Petravič- Treće studije. 

U Spielberg stiže na 7. Januara g. 1750. Pjesnik 
priznaje, da se nadao goremu, uistinu našao i boravak 
i postupak bolji nego u Karlovcu, tako da Bogu hvali, 
što ga oslobodio karlovačkoga zatvora. Tu se primirio 
i preda u ruke božje. Kroz to vrijeme zauzeše se stric 
Luka Kuhačević i sestra Klara udata za kneza Vudra- 
govića, da u Beču osobno izmole milost od carice za 
nevoljnoga sužnja. Jedva isprosiše, te mu bude dignut 
treći dio kazne, to jest povratiše mu gragjansku čast, 
naprotiv osta pjesnik i dalje u teškom zatvoru i imanje 
mu ne povratiše čak ni obitelji. On se tješi, da, ako je 
u zatvoru, to mu je u svijetu ostalo ime neokaljano. 
Malo pomalo, kao ono kasnije u duši Pellicovoj, do- 
godi se i s Kuhačevićem: Pusti se u ruke božje, te u raz- 
mišljanju vjerskih istina potraži melema i utjehe ne- 
pravednom progonstvu. Utješi se riječima latinskoga 
mudraca Boetinsa: »Ništa nije tako čemerno, u čemu 
veliki dub neće naći utjehe«. Kuhačević stade nepra- 
vednu osudu i neizbrojne patnje pripisivati božjoj kazni 
za grijehe mladosti svoje. Što mogaše tužan sužanj da 
drugo misli? Vidi se, ni kriv ni dužan, osugjen da 
tolike boli i nevolje! Ne osta* mu drugo nego vjerska 
utjeha. Promisao božja valjda tako htjede, da se Bogu 
obrati i izvršivši pokoru na ovome svijetu za teške gri- 
jehe. Mučenik našao napokon svoj mir u religiji, te 
uza sve boli i patnje blažen pjeva: 

Po tom mi se život još bolje pojavi. 

Sad sprovadjam vrime prez svake zabavi. 

Dnevi su mi kratki, a noći još kraće. 

Još dobro ne zaspiš, jur se dan obraće. 

Srce je veselo, zdravlje polak volje, 

Čini mi se da sam ’zvan svake nevolje. 

Ovak’ živuć čekam da Bog po milosti, 

II k sebi vazme, iP od uz oprosti. 

Ipak se mučeniku nesumnjivo misao navraćala na 
nepravednu osudu, što mu đoni je tolike muke i sužan j - 
stvo do smrti. To ga buni i ogorčava, pa prekida mirno 


razabiranje i upravlja oštru poslanicu na suca, što ga u 
Karlovcu osudi: 

• Posegni u njadra, duša će ti reći, 

Srčbi u tom božjoj hoćeš li uteći. 

Jer po golih sumnjah suditi jednoga, 
Pripušćeno svak zna da to ni od Boga. 

Zatim se upušta u juridičko dokazivanje, da je 
nezakonito osugjen. U odluci kao uzrok osude nava- 
gja mu se buntovništvo, a u procesu taj se uzrok ne 
spominje. Krivcem, uza svu torturu, nije se priznao, 
niti mu je zakonito dokazana krivica. Dva naručena 
svjedoka jesu nezakonita, jer su obojica više puta prije 
osugjena za razna zlodjela, pa ne mogu zakonito svje- 
dočiti pod prisegom. On je tim krivini svjedocima u lice 
dobacio zloću i krivu prisegu. Oni ne navedoše ni- 
kakva djela, kojem je on narod nauckao na pobunu. 
Da sebe operu i obrane, potvoriše ga za riječi, koje 
nikada ne reče. Zakonito ga se nije moglo onako grozno 
osuditi, pa ma bila sumnja temeljita, da je začetnikom 
bune. Zna već, što će mu se prigovoriti. Osudilo ga 
najviše, što se našao spis upravljen centralnoj vladi, 
u kojemu savjetovaše kako da se preuredi' »novi red« 
u Karlovačkom generalatu. On se je priznao piscem, i 
sastavio ga po duši i znanju. Ali taj spis ne dade 
uzroka brinjsko-ličkom ustanku, jer se do njegova uap- 
šenja nahodio kod njega. Zato ga se ne mogaše pro- 
glasiti buntovnikom i začetnikom ustanka. U spisu do- 
kazivaše, da, ako i »novi red« imaše da pomogne puku, 
uopće odnemagaše, pa ga iz prave ljubavi k općem do- 
bru i ispisa. Prekorit će ga se još, da je sam neka pi- 
tanja potvrdio. To je činio, jer mu sudac prijetio no - 
vim mukama, a obećavao blažu pedepsu, ako prizna, 
što se se od njega htjelo. K tomu ga najviše silovalo: 

Jer oštroću rešta skojom me držaše, 

Iz tela mi dušu silom izganjaše. 

Zatim pita, zašto ga uopće osudiše? Pošlo mu se 
nikakva krivica ne dokaza, to je uzrok osude potajno 

pismo biskupa ćolića — što se osugjeniku ne htjelo oči- 
tovati. Pjesniku je dosta, da ima za svjedoka Boga, da 
puk nije poticao na uzbunu. Napokon izmučen groznim 
patnjama, i kroz dugi zatvor razmišljajući da se ništa 
ne dogagja bez božje volje, traži uzrok svojoj osudi 
i svojim nevoljama u putovima božje Providnosti, koja 
ga ovim dovela na pravi put. 

Tamnos od pameti, grisi od mladosti 
Uzročniku mojoj pokoru starosti. 

Nemogaše već Bog me grihe trpiti, 

S toga me i čini ovak’ poniziti; 

Za da se pokorim, vratim iz zla puta, 

I bojat se učim njeg’ve sržbe pruta. 

U četvrtoj, petoj, šestoj i sedmoj poslanici pjevat 
uspomene obiteljske na svoju svojtu, i to na strica Luku 
i na rog jaka Franu prigodom smrti. Daš to, usput spo- 
minje dogagja je, koji su vezani s njegovim životom i 
s njegovom nesrećom, što ga snašla. Stric Luka bi mu 
u djetinjstvu otac i majka. Osobito ističe njegovo živo 
zauzimanje, da ga oslobodi nepravednoga zatvora, a 
kada mu to nastojanje nije uspjelo, žalostan završi 
svoj život. Najveća pak žalost stričeva bila, što je znao 
tko mu je nećaka upropastio i uopće zlobio sve Kuha- 
čeviće, u ono vrijeme najugledniju obitelj u Senju: 

K tomu podaj tugu od pokle me zgubi. 

Od kih se ni nadal na nj škripi jahu zubi. 

Pjesniku ne ostajaše više nitko živ na svijetu osim 
sestre Klare, udovice kneza Vudragovića. 

Matešu zadržaše u Spilbergu do 15. Septembra g. 
1756. Upravo bijaše deset godina odkada ga utamničiše. 
Odatle ga preniješe u gradački Schlossberg, gdje i da- 
lje osta u zatvoru. 

Napokon zadnju poslanicu upravlja sestri Klari,, 
kojom joj javlja radosnu vijest: odpušten iz tamnice 
na slobodu. Bijaše to na 19. Junija 1772. Proboravi 
u tamnicama preko dvadeset i pet godina. Starac, pu- 
šten iz zatvora, odmah drugi dan piše poslanicu sestri,. 

kojom joj javlja svoje izbavljenje i ujedno zahvaljuje 
za svu sestrinsku ljubav i brige i nastojanje, da ga iz- 
bavi iz sužanjstva. Proročanski veli, da se zauzimanje 
sestre neće zaboraviti: 

Neće se pozabit dokle ja živ budem. 

Ga velim? živit će i po mojoj smrti, 

Pravit će ga narod i drugi itreti. 

Osim ovih pjesama u knjizi štampanoj g. 1878., 
objavi pripovjedač Ivan Devčić g. 1898. u Tresićevom 
»Novom Vijeku« još jednu Kuhačevu neizdatu pjesmu 
»Utiha nevoljnih». U opasci k toj pjesmi pjesnik napo- 
minje, da ju je spjevao, neka prikazivanjem njegove 
nesreće drugi nag ju utjehu. Pokle u uvodnim stihovima 
uznastoja dokazati, kako nevolje i progonstva vode do 
blaženstva, povraća se na opetovano iskazivanje svoje 
propasti. Samo drugim stihovima ponavlja već poznate 
stvari. Izvorom svoje nesreće drži svoj polazak u Beč, 
kamo krenu: 

Za općinsko dobro, za lik domovine, 

Ku ranile bihu nikoje novine. 

Ističem navlastito ove stihove, koji iskazuju raz- 
log i misao njegovoga puta: 

Domovina moja, koj sam život dužan, 

Bi smrtno ranjena, s toga postah tužan. 

Podjoh bečkom dvoru za njoj lik iskati, 

Cić toga morebit nevolja me prati: 

Viteško je umrit dilo 
Za pridragu domovinu, 

Je i takaj živit milo 
Za nje branit slobošćinu. 

Jedno i drugo dilo slavno, 

Zberi ko ćeš, bit će hvalno. 

Danas valjda zvuče ti stihovi banalno. Treba se 
sjetiti, da ih ispjevao pred kojih sto i šezdeset godina 
uman i rodoljubiv Hrvat, koji ih je djelom potvrdio, 

jer patnjama i mučeništvom plati žarku ljubav za svo| 
rodni grad i za obranu prava potlačenoga puka. Hora- 
djeva misao, parafrazirana u razvučenim Kuhačevi- 
ćevim stihovima, nije bila ovoga puta prazna fraza, već 
izlijev srca, koje je ispunilo ono, što je drugome propo- 
vjedalo. 

Vajme! veselje i radosna vijest, koje osmom posla- 
nicom dojavi miloj sestvri Klari, naskoro se pretvori 
u žalost. Oslobogjenje bijaše kasno. Starca bijahu iz- 
lomile nebrojene patnje i čamljenje po tamnicama. 
Ušao u tamnicu 49. godini života, a izašao iz nje u 
75. godini. Kako tvrdi Mile Magdić u popratnji Kuha- 
čevićevih pjesama, starac krenu, da ugleda prije smrti 
rodni Senj i da zagrli milu sestru. Prognaniku ne bilo 
sugjeno ni jedno ni drugo. Oboli na putu, i to baš u 
Zagrebu, i umrije mjeseca Srpnja g. 1772., te bje sjajno 
sproveden i pokopan. Prema ovome predanju počivaju 
kosti toga hrvatskoga patnika u domovini, koja tako 
svojega mučenika primi u svoje krilo. 

* * 

Pjesnička vrijednost pjesama Mateše Kuhačevića 
slaba je, pače gotovo nikakva, kad se njegove pjesme 
uporede sa našom umjetnom poezijom prije njega. 
Davno prije njega imadosmo artiste u modernom knji- 
ževnom značenju te riječi poput Hanibala Lučića i dru- 
gih pjesnika dubrovačko-dalmatinskih. Mateša pro- 
pjeva u zatvoru. Iz stihova razabire se, da poznavaše 
dubrovačko-dalmatinsku poeziju, jer je uticaj te poe- 
zije očit. Iz te poezije uzeo* je dvanaesterac, ali ga rimuje 
samo na kraju, a ne i po srijedi. Služi se katkada i 
osmercima, ali mu ovi slabije zvuče od dvanaesteraca. 
I formom i jezikom bilježi silan nazadak prama starijoj 
poeziji prije njega. Po svoj prilici, započevši pjevati 
u zatvoru, ne imagjaše više pred sobom dubrovačko- 
dalmatinskih uzornika. Pomagaše ga pamćenje. Ovo 
zadnje zađrža mu dobro utisak dvanaest erački, ali ga 
izda pri jezičnoj upotrebi. Jezik mu je mješavina iz 
poezije dubrovačko-dalmatinskih pjesnika i dijalekta 
senjskoga. Miješa kojekakve riječi iz dijalekta, koje 

odveć zvuče neukusno u poeziji. Upotrebljava k tome i 
riječi, kojih nesumnjivo nije bilo ni u dijalektu, te su 
prave tugjice. Rijetko su mu kada stihovi uglagjeni, 
nego su većinom oporni. Priznajem, da je poteškoća 
mogla biti u tome, što misaono iskazivaše nešto nova: 
svoje životne doživljaje. Ljubavna lirika dubrovačko- 
dalmatinskih pjesnika imagjaše, osim talijanskih uzor- 
nika, svoju tradiciju, te se pjesnik nadovezivaše na 
pjesnika, i mogaše da usavršava svoju vrstu. I tako bi- 
jaše i za sve druge vrsti pjesničke. Naprotiv Kuhače- 
vić, i ako uze formu poslanice iz starijih, iskazuje 
svoje zgode i subjektivne refleksije nad svojim zgo- 
dama. 

Kuhačevićeva poezija formalno nije zavrijedila 
A\eće pažnje ni prikaza (a to se razabire već iz nave- 
denih stihova). Pače je u zadnjem dijelu pjesama, što 
ih ispjeva u slavu austrijskih pobjeda i vojskovogja, 
dosadan do umora. Vidi se, da ih ne pjevaše od srca, 
yeć\ko zarobljen sužanj, da lakše gane progonitelje i 
isprosi slobodu. 

Zato je u poslanicama zanimljiv, jer je subjekti- 
van: ^tarac pjeva, makar u slabom ruhu, svoje is- 
tinske pezgode i teške patnje. Taj narodni mučenik 
ipak te zanese svojim slabim stihovima, jer ti nije 
stalo d 6 stihova, već pomnjivo pratiš njihov sadržaj. 
Te su poslanice za nas Hrvate, što su talijanima Pel- 
licove »Le mie prigionk. 

Kuhačević je za ono doba neobičan čovjek, koji 
nosi u grudima veliko srce za svoj narod. On je pa- 
triota u modernom značenju te riječi, dostojan ve- 
ličine ne samo jednoga Silvija Pellica, već ravan Te- 
odoru Korneru, Aleksandru Potefiu, Golfredu Mame- 
liu i Aleksandru Poeriu, pjesnicima i mučenicima 
XIX. vijeka, koji krvlju zapečatiše svoju poeziju. 

Kuhačević je narodni mučenik: Propatio je dva- 
deset i pet godina u groznim tamnicama; može se reći 
završio svoj život ko tamni čki sužanj, što se kao na- 
rodni zastupnik svoga grada i zatočnik starih prava 
svoga naroda usudi, da brani njihovo gaženje. Pred 
skoro sto i sedamdeset godina ustaje na obranu hrvat- 

skoga jezika proti nametanju njemačkoga jezika. 
Valjda za to centralna vlada scijeni- 
j a š e potrebitim, da zatvorom c? o smrti 
ukloni smionoga braniča narodnoga je- 
zika, što za tadašnje shvaćanje bijaše 
buntovništvo. Pogotovo je on smion bo- 
rac, kada pomislimo na usilna vremena i 
vojničku silovitost, kojoj se on usudi 
da prigovara. 

Kuhače vić je svijestan patriota. Kao takav ostavlja 
nam za vi jekove uspomenu svoga mučenišva s patriot- 
skih podviga, iskladanu u narodnom jeziku. Istina — 
posta pjesnikom od nevolje i dokolice u tamnici; ali / 
shvati značenje i odliku narodne riječi, i u njoj nam 
zapisa svoj mučenički život. 

Slomiše ga puste patnje kao i druge narodfte 
borce kasnijih vijekova: On postaje nježnim, mel/a- 
nim; pače u svojoj staračkoj potištenosti sa pretrplje- 
nih jada počinje da hvali svoje progonitelje. Za nejinile 
patnje krivi sebe i svoje mladenačke grijehe. Na koncu 
se obraća onome, u kome jedino uvijek i svugdje pat- 
nici nagjoše utjehu, to jest Bogu. Izlomljena starca 
vodi već sam teret godina k smrti, a po njoj Bogu; 
kamo li neće jednoga mučenika Kuhačevićevih patnja. 

Ime je dakle Mateše Kuhačevića zasluži^ časno 
mjesto u galeriji hrvatskih boraca i narodnih muče- 
nika za prava svoga naroda. 

O. JORDAN ZANINOVIĆ. 


R ogjen od težačkih roditelja, još dječakom Zanino- 
vić izučio se talijanski i u prvim godinama života 
usisao talijanski jezik kao jezik svoje kulture. To 
bijaše još onda, kada se izvan Dubrovnika moglo na 
prste izbrojiti ljude, te su znali pisati u narodnom 
jeziku, a kada u javnosti Dalmacije nije bilo ni znaka 
kakvom radu narodnoga smjera. Dovršio škole u Ita- 
liji i odnjihan talijanskim kulturnim duhom, Zani- 
nović vratio se u Dalmaciju uprav u vrijeme, kad se 
započinjaše borba za prevlast narodnoga jezika u jav- 
nom životn. Kao skroman fratar nije se pridružio na- 
rodnoj četi, ne, što ne bi ćutio ljubavi za puk, iz ko- 
jega je niknuo, nego, što se u redu, kojemu pripadaše, 
našao po svoj prilici osamljen. Zaninović je naš čo- 
vjek, ponikao iz plemenite pučke srčike. Što je većina 
njegovoga književnoga rada na talijanskom jeziku, 
tome neće nitko zamjeriti: zna se, da su ljudi, te sav 
život posvetiše borbi za prevlast narodnoga jezika, kao 
Ivan Vranković, ili pretrpješe progonstvo, kao svećenik 
Juraj Pulić, pisali samo talijanskim jezikom. Prvi po- 
litički list za narodnoga preporoda u Dalmaciji bijaše 
na talijanskom jeziku; prve se polemike u brošurama 
vodile na tome jeziku; govor općenja bijaše većinom 
talijanski. Nikakvo čudo, što se Zaninović nije umio 
otrgnuti od jezika kulture svojih mladih dana. Tko 
zna, da bi se i to dogodilo, da je uža okolina, u kojoj 
se našao, bila drugovačija. 

Prvih godina narodne horbe nije ni bio tako oštro 
naperen žalac protiv talijanskoga jezika kao u kasnije 
vrijeme. Bilo je odličnih i rodoljubivih narodnih bo- 
raca, te ni ne pomisliše na isključenje toga jezika iz 


našega primorja. Borba se vodila , da se narodnom je- 
ziku dade ono mjesto, koje ga ide. Mržnje na talijanski 
jezi nije bilo, a nije je ni moglo biti, jer su svi bili 
gojenci talijanske kulture, i borba talijanskoga naroda 
za slobodu i ujedinjenje bijaše im uzorom. Ta se mr- 
žnja ispoljila kasnije, i to krivnjom onih, te u ime 
oga^ jezika htjedoše potisnuti, pače ugušiti narodnu 
riječ. Inače bijaše ljudi, koji mišljahu, da je nama 
potrebito znanje jednoga kultrnoga jezika; a to se 
zna, da je u Dalmaciji najbliži i najlakši talijaski. 
Kada se kasnije razvi otvorena i oštra borba, da se 
talijanski jezik posve istisne iz naših škola, mnogi 
narodni borci ne odobravahu takovo pretjerivanje. 
Naprotiv željahu, da se talijanski uzdrži kao jezik 
kulture, te nam je odgojila sve dubrovačko-dalma- 
tinske pjesnike, a i u novije virjeme oplodila naše naj- 
odličnije književnike iz Dalmacije. Pa dašto, da je neke 
zaboljelo to proganjanje talijanskoga jezika. Na ovo 
smjera jedna kancona iz zrelije Zaninovićeve dobi, 
u kojoj pita: Čemu zapodijevati prepirke o domovini, 
jeziku, granicama, čega radi vlada nesloga? Sve nas je 
ova zemlja rodila, i svakomu srce ustrepeće na njezin 
slatki glas; a ako nas je ona druga odgojila, zašto da 
j°j srdžbom odgovaramo na daru? Ona nam je dala 
dušu za jako djelovanje, ona nam je pružila priliku 
da se prodičimo. Tko je drugi nego li talijanski jezik 
uzbudio nam poeziju; pak neka materinjski jezik i 
onaj talijanski budu kao blizanačka harfa, te neka nji- 
hova harmonija skladno odjekuju domovinom. 

Iznesoh ovo iz kancone, jer je karakteristično za 
mišljenje Zaninovićevo u pitanju i opravdanju pisa- 
n j a ^ a jeziku njegovoga odgoja.. Ako je Zaninović u 
mladim dnevima zavolio talijaski jezik i ostao mu vje- 
ran, nije nikada bio za politički smjer onih, te nama 
danas nameću taj jezik namjerom, da nam puk raz- 
narode. 

Književni rad Zaninovićev na talijanskom jeziku 
satoji se od blizu dvije stotine pjesama, i to ponaj- 
više soneta. Pače tri četvrtine tih pjesama jesu so- 
neti, ispjevani kroz vrijeme od pedeset godina. Tko 


106 


čita te sonete, ne bi ni pomislio, da to pjeva čovjek koji 
je hrvatski jezik usisao s majčinim mlijekom. Tako 
usvoji tudji jezik i savršeno u njemu propjeva! Forma 
mu je u ogromnoj većini tih soneta majstorski dotje- 
rana, i stihovi zvonko zvuče, osobito u onima ispjevanim 
za pogrebe. Jer treba znati( a to je ono, što osobito uda- 
ra u oči), da skoro sve svoje pjesme ispjeva za razne 
prigode. Ja ne znam drukčije to protumačiti nego silom 
prilika, okoline i vremena, sred kojih započe pjesni- 
kova ti. 

Za prosudjivanje nečijega književnoga rada, red je 
osvrnuti se na okolinu, vrijeme i prilike, u kojima je 
taj rad nastao. Ove moraju biti prikladne, da netko, 
potpuno razvije svoj rad onim smjerom, kojim bi naj- 
bolje uspio. Treba pregledati prilike, vrijeme i oko- 
linu, u kojima se je našao prije svoga rada i za nje- 
govo vrijeme. Napose treba uvažiti, je li u zvanju, za 
koji imagjaše najviše urogjenih darova. 

Zaninović za svoga boravka u Italiji izuči i upo- 
zna na školskim klupama onu poeziju, do koje danas 
ne drži vele stroga književna kritika; i to ne radi 
forme, već radi duha i smjera, te je zove »Arkadiz- 
mom«. Za Zaninovićevih mladih dana u okolini, gdje 
se on odgajao, ne postojaše druga poezija. Tko pro- 
čita nebrojene pjesnike, navlastito one iz crkvenih 
krugova, što poplaviše Italiju u drugoj polivici XVIII. 
i u prvoj polovini XIX. vijeka, uvjerit će se, da je ta 
poezija stereotipna, većinom pusta retorika nacifrana 
i izvještačena, a skoro uvijek prigodna. Taj »Arka- 
dizam« nakon Manzonijevih svetih himna, preobrazuje 
se u »manzonizam«: neprestano opetovanje religijoz- 
nih ideja Manzonijeve poezije. Uistinu u cjelini to je 
nastavak »Arkadi je«, koja je izgubila ono mitološko 
pogansko trunje, ali je u suštini gola i nategnuta re- 
torika, iskićena bez dubljega i iskrenoga osjećanja. 
Što je većinom prigodna, ne bi joj vrijednosti umanji- 
valo, da je tu bilo iskrenoga čuvstva, i nešto više 
unutrnjega osjećanja za božiju prirodu. 

Zaninović se odnjihao pod uticajima te i takove 
poezije, pa propjeva smjerom, što je prevlagjivalo u 

njegovoj okolini za djačkih mu dana. Tu poeziju, kojoj 
je glavna oznaka »prigođničarstvo«, nakon g. 1860. 
unosi u Split, i ođrža je za četrdeset godina. Uostalom 
tih godina, nakon smrti Leopardijeve, nije bolje bilo 
ni sa svjetovnom poezijom, jer su to bila vremena 
pjesničke dekadence u Italiji, kad se genijima proda- 
šivalo Pratia i Aleardia. 

Nakon god. 1860. nije bilo važnije crkvene ili svje- 
tovne proslave, pa pirovanja ili smrti odličnika, ili 
mlade mise svećeničke, a da se Zaninović ne oglasi 
pjesmom, i to ponajviše sonetom. Bijaše to moda onih 
\iemena, i sve se otimalo, da pri piru, proslavi, po- 
grebu dobije pjesmu. Kako Zaninović uživaše ime do- 
bra pjesnika, svima je bila mila njegova prigodnica. 
Od tih prigodnica ima ih lijep broj vrlo uspjelih, ali ih 
ima i manje uspjelih. Tko malo bolje razmotri tu poe- 
ziju, ne će se tome vele čuditi, što ta prigodna poezija 
ne mogaše uvijek uspjeti. ’Ne napisa uzalud stari Ho- 
racije: Si vis me flendum, dolendum est pri- 
mum tibi, 

v Istina, ima časova, kada pjesnika jedna prigoda 
može da zanese i nadabne, pa onda dobijemo Manzo- 
nijevu »Peti Svibnja« ili Carđuccijevu »U smrt Evge- 
nija Napoleona« ili Tresićevu »Monstra natantia«. 

Neke su kancone Leopardijeve prigodne. Ali to se ne 
đogagja redovito, jer tugja žalost ili radost, tugje čuv- 
stvo i osjećanje ne može da u svako doba dirne pjes- 
nika. Pjesnik se sili da pjeva, nema nadahnuća, i od 
pjesme postane ritorička natezavica. Zato su kod sva- 
koga pjesnika rijetke prigodnice uspjele, te što ih više, 
to manje uspijevaju. Pjesnik mora da se opetuje, a 
svako opetovanje oslabljuje pjesničku energiju. 

Ovo se sve dogadilo Zaninoviću. Ima njegovih 
zgodnih i lijepih prigodnica, uspjelih i koncepcijom 
i izradbom. Pače ima jako ganutljivih pogrebnica. 
Vidi se, da mu je u tim časovima srce proplakalo. Kao 
na primjer sonet, kojim tješi majku Mravak, što joj 
smrt u cvijetu mladosti pokosila sve sedmero djece: 

Ancor m’ e fiso nella mente ii fato 
Che a Niobe rapi, madre infelice, 

Lo stuol dei figli; e come ho lacrimato 
L> ira leggendo di Latona ultrice. 

Eppur m’ avea la mente disvelato 
L’ insigne fola, al cor apportatrice 
Di duolo; tanto un caso sventurato, 

Quand’ anco infinto, caldo pianto elice! 

Or chi non paingerebbe la sciagura 
Che te, povera madre, in lutto avvolse, 

Di pieta fatta oggetto doloroso? 

Di sette figli ultimo ti fura 

Oggi la morte! Ahi! se te pria non tolse, 

Assai t’e avverso ii ciel o assai pietoso! 

Još mi stoji u pameti udes, koji Niobi, nesretnoj 
majci, ugrabi ninož djece; i kako sam plakao čitajući 
srdžbu osvetnicu Latone. 

A ipak pamet mi bijaše otkrila tu lijepu izmiš- 
ljotinu, koja srcu donosi bol; toliko može jedan zlo- 
sretan dogagjaj, makar izmišljen, da vabi tople suze! 

A tko da ne zaplače, jadna majko, radi nesreće, 
što tebe u lugu zavi, učini te bolnim predmetom mi- 
losrdja? 

Od sedam sinova danas ti smrt ugrabi i posljed- 
njega! Jao! što tebe nije prije dignula smrt, to je 
Nebo tebi ili odveć protivno, ili ima s tobom odveć 
milosrdja! 

Svi su ovi soneti prožeti kršćanskim shvatanjem 
života. U mnogim, osim drugih odlika, redovito nm 
uspijeva završna poenta. Uostalom to je glavni zahtjev 
dobra soneta, da završi sretno nagjenom i efektnom 

poentom. , . .... .. 

Osim prigodnih soneta ima lijep broj religijoznih 
pjesama, u kojima se Zaninović ogledao i u toj vrsti 
poezije. Njegove religijozne pjesme ne odjekuju misti- 
cizmom, jer ovaj ne odgovaraše njegovom tempera- 

mentu, nego su više smjera dogmatičkoga. U njima 
ne pjeva srce, već intelekat, ne progovara golo čuv- 
stvo, već više razum i naučno religijozno mišljenje. 
U ovim je pjesmama uz pjesnika duboki mislilac, koji 
nije uzalud toliko godina učio i predavao teologiju i 
filozofiju. U njima ima manje nježnosti i pjesničke 
lakoće, a više misli i umne produbljenosti. Dašto, da 
je ovakva poezija teška, i našem jeziku malo poznata. 
U nas se stalo obragjivati ovakvu poeziju u novije 
vrijeme. 

Na prvom mjestu ističem misao, kako Zaninović 
obilježava značenje filozofije sv. Tome Akvinskoga: 

Sole e P astro maggior, che fa lucenti 
Gli astri minor con alto magistero; 

Sole e Tommaso, che le umane menti 
Col raggio alluma delP etemo vero. 

Rischiara Puno gli ampi firmamenti 
E quanto abbraccia ii gemino emisfero; 
Rischiara P altro della Fe i portenti, 

E quanto abbraccia ii creator pensiero. 

L’ un guida P uomo nel mortal viaggio, 

Per P altro alP immortale ii vol disserra: 
Ambo son figli delP eterno raggio. 

QuaP e maggior? se alP un tu poni ii velo, 
Son mute P armonie di questa terra, 

Se alP altro mute P armonie del cielo. 

(Sunce je veća zvijezda, koja s visokim umjećem 
poda je® svijetlo manjim zvijezdama; sunce je Toma, 
te ljudski razum prosvjetljuje zrakom vječne istine. 

Razgaljuje jedno prostrani svod nebeski i sve što 
obuhvataju obje polutke, razgaljuje drugo čudesa Vjere 
i sve što obuhvata stvoritelj ska misao. 

Jedno vodi čovjeka kroz ovo zemaljsko putova- 
nje, po ovom drugom upravlja lijet k besmrtnome: oba 
su djeca vječne zrake. 

Koje je veće? ako jedno zastreš-, potamnit će sklad 
ove zemlje, ako drugo, pomračit će se sklad neba.) 

Oveći niz religijoznih pjesama prikazan je BI. Dj. 
Mariji. F.vo jednoga soneta u čast »Neoskvrnjenoga 
Začeća«: 

DalP angelo ii pennel, da Dio ii concetto 
Prendi, o pittor, e pingimi Maria; 

La pingi quale usci, d’un solo getto. 

Dolce, soave, come un’ armonia, 

Per man del Creator, e Le fu detto: 

Tutta bella tu sei; la colpa ria 
Non ha poter su Te, che sei P oggetto 
Della speciale provvidenza mia. 

Pingi La circonfusa di splendore, 

Sorretta da .Cherubi e Serafini, 

Ai pie la luna, e P angue in suo livore. 

Ma qui t’ arresta: La belta, ii sorriso, 

Ch’ oggi Maria dispiega, i rai divini, 

Pinger si posson solo in Paradiso. 

(Uzmi, o slikaru, u angjela kist a u Boga zami- 
sao, i naslikaj mi Mariju; naslikaj je onakvu, kakva 
izigje iz ruku Stvoritelja, od jednoga maha, 

mila, ljubezna, skladna poput harmonije, i bje 
joj rečeno: Sva si lijepa; grijeh istočni nigje okaljao 
Tebe, koja si predmet osobite providnosti moje. 

Naslikaj je okruženu sjajem, pridržanu od Keru- 
bina i Serafina, pod nogama joj mjesec i zmija u jedu 
svome. 

Ali tu stani: Ljepota, smiješak, božanske zrake, 
što danas Marija prosiplje, mogu se naslikati samo 
u Raju.) 

* * * 

Zaninović se odlikova u humoristici. Ta mu je 
žica urogjena, a nosio je u sebi kao atavističku klicu, 

jer su ljudi njegova zavičaja i na dalje poznati kao 
čeljad vesela; pače njegovi sumješćani imaju humor 
kao glavno i općenito obilježje. Tu humorističku žicu 
ne razvi, to jest ne napisa toga, koliko mogaše: Uzrok 
nahodim u prilikama njegova zvanja. Redovnička 
mantija valjda mu zakrati još koju šalu, za koju on 
bijaše kao rogjen, da je obradi. Inače on mogaše po- 
stati velikim humoristom. S ono malo što je dao, on 
je odličan humorista. Ta je grana literature najugod- 
nija, ali najteža: Nije lako opaziti kontrast izmegju 
realnosti i umišljenosti u životu, i taj kontrast živo 
nacrtati. 

Na ovako pohvalan sud o Zaninovićevom humoru, 
daje mi pravo ono malo njegova rada, što je preda 
mnom (u rukopisu). Taj će se rad do kasnijih vremena 
spominjati. Jedan će se pozorišni komad održati trajno 
i onda, kad se nitko više ne bude sjećao, da je Za- 
ninović pjevao pjesme. 

Osobit humor prokaza u prigodnici pri pogrebu 
jednoga školskoga poslužnika: 

Ć morto Iviša, ii vecchio correttore 
Dei vecchi bimbi eh’ or son padri od avi, 

Qando la santa verga era in vigore, 

E i bimbi fea morigerati e savi. 

Ma i nuovi tempi vider con orrore 
In quella verga 1’ aguzzin da schiavi, 

E 1’ abolir, e crescon con dolore 

I nuovi bimbi scapestrati e pravi. 

II buon Iviša lamento sovente 
Quella riforma, e ne predisse i danni, 

E 1’ accuso di barbaro la gente. 

Ma ei tenne fermo, ne muto sermone: 

Con tal convincimento ehiuse gli anni, 

E forse in cielo gli daran ragione!! 

(Umro je Iviša, stari popravljač nekadanje djece,, 
te su sada oci ili djedovi, kada vladaše sveta šiba, koja 
djecu učinjaše ćudorednom i pametnom. 

Ali nova vremena u onoj šibi ugledaše s grozom 
nadglednika robova, i ukinuše je, pa na žalost nova 
djeca rastu raspuštena i opaka. 

Dobri Iviša često se tužio na onu reformu, i pro- 
ricao štetu, a svijet ga zato nazvao barbarom. 

Ali on osta pri svojoj, niti je promijenio govor: 
S tim uvjerenjem završio život, i možda će mu u nebu 
dati pravo!!) 

Mora da je pjesniku dodijalo neprestano traženje 
prigodnica za pogrebe. Valjda je sam opazio kontrast, 
što se više puta našao izmegju njegove prigodnice, koja 
uvijek moraše da hvali, i realnosti. Bilo jedno ili drugo, 
ili i jedno i drugo, on jednoga dana okrenu svoj humor 
na svoje »prigodničarstvos, i ispjeva dva soneta, ne- 
štampana, koja ovdje donosim radi njihove neosporne 
književne vrijednosti: 

»In morte d e 1 primo venut o.« 

Giacche prescrive 1’ uso che un sonetto 
Si schiccheri ad ognum che approda a morte, 
Seguiamo pur quest’ uso benedetto 
Anche con te, e diciam con voće forte: 

Che fosti buon, piu di un panetto; 

Che non ti piacquer mai le strade torte; 

Che fosti tal qualmente a tutti accetto, 

E degno forse di men eruda sorte. 

Ed e per questo che con grida e pianto 
Atropo iniqua verso te accusiamo, 

E ti sacriamo quest’ umile canto. 

Requiem aetrenam dunque a te ii Signore 
Donar si piaccia, e a noi che qui restiamo 
Buona salute fino a che si muore! 

(»U smrt prvoga, kome bude.« 

Jer običaj propisuje, da # se nadrlja jedan sonet sva- 
kome, koji umre, slijedimo već taj blaženi običaj i za 
te, i recimo jakim glasom: 


8 Petravić: Treće studije. 

Da si bio dobar, bolji od hljebca; da ni jesi nikada 
hodio rgjavim putem; da si bio takav te si svakome 
ugodio, i da si valjda zaslužio bolju kob. 

I za to s vikom i plačem proglasu jemo Atropu s 
tobom nepravednu, i posvećujemo ti ovu skromnu 
pjesmu. 

Pokoj vječni dakle neka tebi udijeli Gospodin, a 
nama koji ovdje ostajemo lijepo zdravlje, dokle ne 
umremo!) 

La mansa dei soneti per morti. 

Spesso mi vien un beccamorto e diče:: 

£ morto ii tal: deh! fategli un sonetto; 

Era buon’ uomo, e del divin precetto 
Caldo seguace, quanto in terra lice. 

Pi Dio divoto e di sua Genitrice 
Vi garantisco; e buon col poveretto, 

Finche chiamollo a se Dio benedetto 
Da questa triste valle ed infelice. 

S’ e confessato? chiedo; e dubitate? 

Si, Padre, ieri a P ore ventiquattro, 

E con che compunzion, se ii vedevate! 

Va ben, buon’ uom, potete ritonare. 

Io allor preparo linee dieci e qualtro, 

Cui suolsi di sonetto ii nome dare! 

(Gesto' dog je k meni grobar i javlja mi: Umro je taj 
i taj: deđer! sastavite mu sonet; bijaše dobar čovjek 
i vjeran vršilac božega zakona, koliko je to na zemlji 
moguće. 

Jamčim vam, da je bio osobito pobožan prema Bogu 
i Bogorodici i milosrdan prama siromahu, dok ga ne 
pozva k sebi božja volja iz ove tužne i nesretne doline. 

Je li se ispovi jedio? .pitam; zar sumnjate? da, 
Oce, jučer okolo dvadeset i četvrtoga sata, i s kakvom 
skrusenošću, da vam je bilo vidjeti! 

Dobro je, dragi, možeš se povratiti. Ja onda pri- 
pravljam četrnaest crta, koje običivaju nazivati so- 
netom!) 

Pri pedesetgodišnjici misnikovanja jednog talijan- 
skoga Domenikanca , nastanjena od mladosti u Du- 
brovniku, ispjeva Zaninović šalu >11 convegno degli 
uccelli a Bosanka, nel casotto d’ uccellanda.« 

Poznato je na koje sve moguće načine uništavaju u 
Italiji ptice navlastito kosove i ostale pjevačice, a sve 
zbog sladokusja, da začine svoju polentu. Protiv toga 
barbarizma ustajahu i danas ustaju sjeverni kulturni 
narodi, koji zabrinuto opažaju nestajanje selica, što im 
preko ljeta dolijetahu. Bilo je tužaba i u parlamentima 
protiv toga ubijanja, pače prijedloga, da se prisili ta- 
lijansku vladu, neka zabrani to zatiranje pjevačica, jer 
prijeti pogibelj, da ih se umete. Taj talijanski običaj, 
regbi uveo u Dubrovnik pomenuti Domenikanac, i to 
baš na Bosanki. Stigla starost i prisilila fratra, da se i 
na silu kani toga posla. Došla pedesetgodišnjica mi- 
snikovanja zatirača ptičica i izvalila Zaninoviću humo- 
ristični pjesmotvor: 

U lovačkoj kućici na Bosanki skupio se zbor ptica 
pod predsjedanjem sokola. Ovaj predlaže, da se po- 
časti fratra kao osobito prijatelja i ljubitelja ptičica. 
Njemu se pridružuje ćuk. Ali na taj prijedlog dižu se 
razni govornici, razne ptičice, te drastičnim rije- 
čima a živim bojama prikazuju fratra kao krvnoga 
dušmanina i nemilosrdnoga zatirača ptičjega roda, koji 
svakojake varke izmišlja, samo da mesom nježnih pti- 
čica napuni svoj želudac. Groza te hvata pri čitanju 
stihova, što ih izgovara u ime optužbe treći govornik, 
jedna juričica: Opisuje živo onaj bestijalni postupak 
Talijanaca, koji nevine ptičice oslijepljuju ražarenom 
iglom. Opisane muke i trpljena nježnih pjevačica pre- 
tvaraju humor u gorku satiru. Nakon što jedan ze- 
lendur opisa ptičji život u kavezu, iz koga on pobježe, 
vijoglava sjenica, jer se ćuti kriva, što običava ubi- 
jati manje ptičice i onda im mozak ispiti, ustaje za- 
ključkom, da se fratru prosti: Jedno što je prestalo nje- 
govo tamanjenje ptičica, a drugo što on časti ostanke 


(kosti) ptica, jer moli po naredbi sv. crkve za »reli- 
kvije«, pa time časti i ptičje kosti. Skupština, umek- 
šana govorom sjenice, oprašta i pridružuje se sveča- 
nosti. 

U ovom pjesmotvoru ima humora, ali zapravo ima 
više jetke satire; te, ako je »una farsa tutta da ridere«, 
nije bez oštrog satiričkog žiga. Ima preko sedamslo 
stihova. 

* * :jc 

S\e ovo napisa Zaninović, kako se moglo raza- 
brati, na talijanskom jeziku. Odgojen u Italiji, pisao je 
u tudjem jeziku ne što je svoj narod prezirao, nego što 
mu teško bilo da svikne ulio književnome jeziku. Po- 
kuša u dvije prigode da pjeva hrvatski, ali se odmalr 
>iđi, da mu to slabo ide. Zato nadoknadi on u jeziku 
svoga zavičaja (u dijalektu otoka Hvara), što propusti 
u književnom. Zaninović je i hrvatski pisac, makar u 
jednom narječju. 

Danas se cijene i pisci, te pišu u dijalektima, i 
imena im se pronose svijetom. Tko ne ču za Rouma- 
nillea, Mistrala, pjesnika čuvenoga »Mireio« i ostale 
francuske južnjake, koji oživješe provencalski dijale- 
kat zanemarivši književnu francuštinu? Italija danas 
drži najvećim svojim humoristom Karla Portu; a ovaj 
sve svoje pjesme ispjeva u milaneškom dijalektu. Ne 
manje ističu Rimljanina G. G. Bellia; a u novije vrijeme 
proslavio se Cezare Pascarella (što ga toliko cijenio 
Carducci) sa svojim »Villa Glori«. 

Zaninović napisa pred četrdeset godina u bođall- 
skom dijalektu (čakavština otoka Hvara) šaljivu igru 
>Ho capio«. Šteta što osta pri toj jedinoj dramatskoj 
radnji, i što ne nastavi u istom smjeru. Ta šaljiva igra 
prikazivana je nebrojeno puta po raznim mjestima na- 
ših srednjo-dalmatinskih otoka, a održat će se dok 
bude Bodula i bodulskoga dijalekta. 

Ova dramatska radnjica vrijedi u prvom redu kao 
neprocjenjivi jezični dokumenat bodulskoga dijalekta, 
koji inače malo po malo gubi svoju izvornost. Kao ta- 
kav dokumenat iznajprije doći će dobro svakom filo- 

logu. Kao šala protkana je dalekom tendencijom, i 
hoće da istakne jednu nevolju: Neuki puk, kome se 
daje tobože suverenska prava i proglašuje ga se iz- 
vorom vlasti, uistinu se izrabljuje i izigrava, a on radi 
neukosti i ne zna, kamo ga se vodi. Treba ga najprije 
ljubavlju prosvijetliti. 

Dogagjaj zbiva se ostrag po vijeka. Treba priz- 
nati, da su se prilike danas izmijenile. Kažu da se 
čin doista zgodio. Danas bi se teško moglo što slična 
odigrati. Niti je seljak više onako neuk, niti bi se (ba- 
rem na otocima) danas našlo onakih bezdušnika, ili 
barem ne bi se usudili, da seljačku neukost uzmu za 
porugu. Ne velim to kao da mudra politika i danas ne 
izigrava neuka pučanina, pače to se danas čini više 
nego prije, samo se način i forma izmijenila: Laska mu 
se i vara ga se, da se on teško tome domišlja. Stoga 
je ova »fabula« iz prošlosti suštinom aktuelna. Dra- 
matsku ovu radnjicu resi realističko prikazivanje osob- 
lja uz fino psihološko prodiranje i crtanje. Ovdje se 
Zaninović istaknu navlastito kao humorista, i nema 
toga, te ga gledanje ove šaljive igre ne prisili, da puca 
od smijeha. Za to je ona umjetničko djelce, jer je svrha 
umjetnosti, da nas razvedri i razveseli sred životne 
svakidašnjosti. 

WERNEROVA TRAGEDIJA „DVADESET I 
ČETVRTI VELJAČE" I NAŠA NARODNA 
PRIČA. 

N jemačka romantika u drugoj polovini XVIII. vi- 
jeka istaknu u svojem književnome pokretu ide- 
alizam, koji neke njezine borce dovede do religi- 
joznih ideala, pače do obraćanja na sami katolicizam. 
Već Novalis i Richter pokušaše da izraze riječima naj- 
otajnije čežnje duše. To bijahu duše nemirne, mučene 
ispitivanjem misterija svijeta i žedne Boga. 

Onaj porugljivac, što se zove Heine, u mlagjim 
godinama ismjehivaše vjerski zanos ovih romantika, 
a napose pojedine borce. Ali kada ono u Parizu duge 
godine ležaše bolan, prikovan o postelju, dokaza svojim 
zadnjim spisima, da se i u njegovu dušu bijaše upe * 
čatio religijozni utisak njemačke romantike, jer završi 
svoj život riječima u oporuci: »Umirem vjerujući u 
Boga, jednoga i vječnoga, u koga prosim milosrgjes. 

Megju ovim romanticima odlično mjesto zauzimlje 
F. L. Zakorija Werner (1768. — 1823.) Wemer se do 
svoje tridesete godine triput oženio, i treći put se ra- 
stavi od žene. Nezadovoljan u duši i srcu provagjaše 
dneve u vječnom nemiru, ili bolje u potragi za istinom. 
Tražijaše, putujući na sve strane, da nagje odmora 
duševnom trzanju. Napokon dogje u Rim: Ovdje ga 
pohagjanje starina i ruševina dovede na misao o pro- 
laznosti svega na svijetu. Zatim vječni grad svojim 
crkvama i obredima, svojim religijoznim životom pro- 
uzroči u njegovoj duši obraćenje na katolicizam. Pače 
kasnije zaredi se u redovnike. 

Kao književnik, prije nego li je stupio u kontempla- 

tivni vjerski život, napisa više drama. Megju njima 
ističe se tragedija »Dvadeset i četvrti Veljače«, o kojoj 
sam Heine reče, da je jedan od prvih i najdivnijih 
proizvoda njemačke dramatske književnosti. 

Evo sadržaja te tragedije u jednom činu (donosim 

ea po talijanskom prijevodu): 

Noć je. Gertruda, žena Konrada Kurutha, oče- 
kuje dolazak muža. Zimska je burna noć i sniježna vi- 
javica. Gertruda misli neprestano na muža, i sjeća se 
zločina, što tište njihovu obitelj: On, njezin muž, uprav 
u ovoj noći potegnuo je nož na vlastitoga oca. Jos je 
veća tuga obuhvata, jer svaka majka ima svoje djece, 
ona je dvoje imala, i oboje izgubila: Uprav u ovaj dan 
njezin sedmogodišnji sinčić ubi nehotice dvogodišnju 
sestricu Ona ga zaklonila kod svoga strica, ali sobom 
ponese očevu kletvu, i kažu, da je poginuo. Sada žive 
osamljeni u ovoj kolibi, kao od duhova prikovani za 
Alpe, jer čim nastane zima, svi drugi odilaze u dolinu. 

U toj joj dolazi muž, osut snijegom i na po ugaše- 
nom svjetiljkom u ruci. Unilazi žalostan, i čita ženi 
odluku suda, uslijed koje sutra na dvadeset i peti Ve- 
ljače, ako ne podmiri svoj dug, prodat će mu se koliba 
i sve okolo nje, a on mora u tamnicu. Uzalud je lijevo 
i desno molio, da ga barem tkogogj od svojte uduzi. 
Znali su k njemu dolaziti, kad je bio imućan. Ocl- 
kada ga siromaštvo popade, svi ga odbjegoše. Nitko 

se ne smilova siromahu. ■ 

Žena ga svjetuje, da krene u mrklu noć k najbli- 
žem susjedu, bogatom Stjepanu, koji obično u večer 
boravi kod kuće sam i pijan; pa neka ga okrade. Ukra- 
deno mu može kasnije povratiti, a Bog će prostiti. Muz 
odlučno i prezirno odbija taj ženin prijedlog. Ragje ce 
poći do jezera da se utopi, nego li da se u starosti 

osramoti. , . 

Žena onda iznosi drugo: Neka ostave za dug ovu 
i onako prokletu kolibu, i neka odmah pobjegnu u 
noć, pa će se dati makar na prosjačenje. Konrad joj do- 
kazuje, da bi to bila uprav za nju smrt, kad bi krenuli 
u ovaku zimsku noć na put, da on izbjegne zatvoru. 
Moli ženu, neka ga pusti, da dokonča svoj prokleti 


119 


život, jer na njemu visi kletva, koju ona eto dvadeset 
i osam godina s njime dijeli. Odsada ona može da se 
riješi te kletve i da lakše sebi steče kruh. žena ga od- 
vraća od te zle namisli, i svjetuje mu, da uzme u ruke 
sveto pasmo, i da se čitanjem te knjige razaberu i 
utješe. 

laman otvore knjigu, a ispadne list, na kojemu je 
zapisana smrt Hristofora Kurutha, oca Konradova, koja 
se zgodi na dvadeset i četvrti Veljače o ponoći: To je 
bilo uprav u ovu večer. Sada se Konrad nešto sjeti: 
Večeras vraćajući se kući onako u mraku susrete neku 
sjenu, što se pred njime ustubočila, obasuta snijegom. 
Pomisli na pokojnoga oca. Strah ga obuze i uzdrhta 
poput djeteta, i ču mukli glas: Razbojniče! 

U to netko pokuca na vrata. Starci otvoriše i unigje 
Kurcij’, njihov rogjeni sin, odjeven po lovačku. Oni ga 

— dašto — - ne prepoznaše. Zamoli ih za konak. Pri- 
volješe, ali mu odmah iskazaše svoju bijedu. Kurcij 
vadi iz svoje lovačke torbe jela i pića, te nudi starce, 
a Konrad rado prihvaća, osobito piće. 

Sin uživa u pogledu svojih roditelja; upušta se s 
njima u duge razgovore, ali ni iz daleka ne će da se 
ođade. Otac malo pomalo u strancu upoznava bogata 
čovjeka. Za sebe veli da je proklet, i priča putniku tan- 
ko potanko povijest svojega prokletstva: 'Protiv volje 
očeve oženio se potajno s današnjom svojom ženom' i 
doveo je u kući. Stari Hristiofor ne mogao toga pod- 
nijeti, neprestano mu ženu progonio i vrijegjao rječe- 
tinama. Njemu to bilo teško snositi. Jedne se večeri 

— uprav na onaj dan — vratio kući kasno, valjda mal- 
ko napit. Zatekao kod kuće staroga oca, gdje mu po 
običaju grdi ženu. On se ozvao na obranu žene, a 
stari navalio grdjim uvrijedama. Razljućen potegnu 
nožem put starca, koji bijesan stade grozno kleti: 
»Proklet bio ti, prokleta tvoja žena, i proklet plod vaš! 
inh ubojice vi jedan drugoga, kao što ste ubojice moji!« 
i uzdahnu. Dalje na svoju obranu veli Konrad, da 
je stan Hrištofor svoga oca za vlasi potezao po zem- 
lji. Na svoju utjehu dođava gatku: čuo je, da na grobu 
sina, te je oca udario, iznikne iz groba ruka. To se 

njegovom ocu nije dogodilo. Svakako po smrti očevoj 
sve mu pošlo naopako. Rodio mu se sin sa biljegom 
na ruci; krvavi srp. Valjda je to, što je žena one kob- 
ne večeri bila već noseća, te joj se usjekao u pamet pe- 
čat noža, i na sinu se ucijepio. 

Taj mu sin jednoga dana prouzrokova veliku ne- 
sreću; danas mu mrtvu oprašta. Evo što mu počini: 
Nakon pet godina iza sinovljeva rogjenja, rodi mu 
žena kćer. Jednoga dana u veljači — baš na dvadeset 
i četvrti, na dan očeve smrti — dječak od sedam go- 
dina i sestrica od dvije godine igrali se na dvorištu. 
Mali braco vidje više puta, gdje se kolje kokoš. Reče 
sestrici: Ti budi koka, ja ću biti kuharica. Uze nož i 
prikla grkljan sestrici, koja odmah tu na mjestu izdah- 
nu. On ga prokleo. Žena nadala, da ga je htio pogu- 
biti, polde ga prokleo, ali ona dijete obranila i poslala 
k svome stricu. Tu je bio uvijek nemiran, i u dobi od 
četrnaest godina — baš na dvadeset i četvrti veljače 
— pobježe od strica u svijet. Odtada se za njega nije 
saznalo drugo, nego su pisali stricu, da je u Parizu po- 
ginuo za revolucije. 

Nakon toga — nastavlja Konrad — sve im okre- 
nulo naopako: Žitni hambar im uništila vatra, morija 
im pomorila stado, odronio se usor i zasuo im li- 
vadu, što je baštinio od o<*i. Tako upadoše u dugove, 
a sada eto i na prosjački štap. Svaka ih nevolja ste- 
zala uprav na dvadeset i četvrti veljače — kobni nji- 
hov dan. 

Hurcij ih tješi, te veli, da će nastojati da im ublaži 
siromaštvo, pa stade pričati svoj život: Izmišlja di- 
jelom, dijelom kaže istinite zgode i nezgode. Što je glav- 
no, ispovijeda, da je i on u djetinjstvu počinio ubojstvo, 
pa ga ta uspomena i danas progoni; ali im ne kaza što 
ni kako. Pošao u svijet, čak u daleku Ameriku na plan- 
taže. Tu se obogatio, ali mira nije našao, jer ga mu- 
čio zločin počinjen u djetinjstvu. Sada se vraća svojoj 
kući dosta bogat, te će u jutro krenuti da zagrli svoje 
drage roditelje, koji stanuju nedaleko odavle. Na koncu 
im zaželi laku noć; preporuči im da ga probude na se- 


121 


dam sati, to jest sat prije nego li dogje sudbeni gonič 
i ode u sobicu slabo prošićenu, da legne. 8 

sobici Hurcij radostan premeće pameću dietini- 
- c uspomene, i veseli se jučerašnjem otkriću, kad će 

Meafutimi 1 SV T. rcditel J' e ’ koji ga eto ne prepoznaše. 
vr » U V n se f nuz 1 žena razgovaraju o čudnom putniku. 
1 uz J os uvijek nabraja o nevolji, koja ga čeka, i naklapa 
o strancu u sobici: Mora doista da je bogat; a jer 

zna 1 ka| Zna °’ d * i™” duŠU tiŠti P očin J eno ubojstvo, tko 
zločinaca Je c S ck f° sv °J e kogastvo. Stalno je kakav 

ie kada t Zak ° n dopusta da se ^očinca oplijeni i ubi- 
je kada to sam priznaje. Zašto da ne ubije i oplijeni 
zločinca, i njegovim novcem sebe spasi od nevolie i 
amnice? Uzaiud ga žena odvraća od P te grozne pom i - 
’ u kada .° n Srce usoblcu > nastoji da ga zaustavi. 
v t 1Z1 se Hurciju, koji tvrdo spavaše, i pruži 
luku da mu odnese pripasač, u kojemu se nahogjaše 
novac. Ovaj se trgnu i u polusnu zavika: LuS 
Razbojnici! Konrad na taj uzvik zamahnu nožem dva 
puta u prsa Hurcijeva. 

? U . rci j : ^feni • ; • Vaše m sinu... dajte pokoj’ 
ue truda: Moj sin! v J 

Hurcij: Da . . . čitajte! 

Konrad čita njegov putni list. 

Getruda: Ima srp na ruci! To je moj sin! Ubij 
i mene, o ubojice svoje djece! J 

Gprašta . . . otac... Vama... Pro- 
kletstvo je dignuto s vaše glave. 

Konrad: A ti . . . opraštaš li ti? 

Hurcij: Opraštam. 

Konrad: A Bog... oprašta li Bog? 

Hurcij: Amen . . .! 

Getruda: On umire! 

Konrad: 

A |p e ’ u ime Bož i e - f Rado ću da ispaštam 
lesku kaznu, što sam je zaslužio 
Idem da javim zločin i kad moja glava 
^adne od krvničkoga mača, onda nek sudi Bog! 

Njegovu je pogledu sve otkrito! 

Ovo mi je dvadeset i četvrti veljače! 

Milost Božja traje u vijekove. Tako budi! 

Kažu da ovu tragediju Werner nazva »Dvadeset 
i četvrti Veljače«, jer u se za ovaj dan privezaše naj- 
tužnije uspomene u životu: U taj dan mu umrije lju- 
bljena majka, najdraža od triju žena, i najvjerniji 
prijatelj. Zato tim danom okrsti najgrozniju i najbolju 
svoju tragediju. 

O ovoj tragediji pisaše Carbyle, de Staelova i dru- 
gi; osobito istaknuše trostruku katastrofu. Od sviju je 
najbolje shvati i rastumači talijanski patriotski revolu- 
cionarne Josip Mazzini. 

Wagnerovu tragediju prolazi groza od po- 
četka do kraja. Nižu se grdni zločini do zločina. Tu 
ne vlada slijepi grčki fatum, već neka viša ruka »Deus 
ultionum«, te zatire zločinca vlastitim zločinom. Zlo- 
djelo ne osta nekažnjeno, već se na ovome svijetu vrši 
grozna osveta. 

Ništa u ovoj tragediji da ti ublaži dušu, nikakve 
vedrine. Sve je sumorno, tužno, kobno. Vidi se, da se 
u piscu ove tragedije sakrivaše nemiran duh, kojim 
vitlaše bura borbe izmegju božjega poziva i ovoga zem- 
noga svijeta. Jača je božja, i zločinci bivaju satrveni od 
desnice božje. »Bog osvete« kazni sve one, te božje za- 
kone potlačuju. Božju volju, a ne ljudske strasti, 
treba slijediti. I pisac ove tragedije pogje za voljom 
Onoga, čiji poziv osjećaše u svojoj duši . . . 

Ova Wernerova tragedija ima svoj temelj u pre- 
daji raznih naroda. Motiv je to, što se davno pronosio 
od usta do usta. Dogadjaj po svoj prilici nije realan. 
I ako ga pučka mašta izmislila, on se mogao zbilja do- 
goditi. 

Ovaj se motiv nahodi ispričan u knjizi »Corre- 
spondance intime« poznatoga Naundorffa, koji tvrdi- 
jaše da je sin Ljudevita XVI. Naundorff u poduči svo- 
joj kćeri Ameliji kušao, da joj predoči muke pakla već 
na ovome svijetu, pa joj za primjer navagja dogadjaj, 
što se zgodio u malenom njemačkom gradu Spandau: 

ded ! nac sin . siromašne obitelji, dan na zanat ko- 
vača u tuđje mjesto, krenu u Ameriku. Tu se kroz vri- 

° n , v r naeSt S ° d .' na obo S ati - Njegovi roditelji, po 
h ru .P u ’ os iromasiše, i moradoše da se zaklone u 
kolibicu van grada. Nije onda bilo lako slati novac; a 
sm ne samo da ne posla novca, nego se nikada ne javi 
m jednom v^esću o sebi. Uza sve što bijaše sin ne naj- 
Jih roditelja, posta čestitim i poštenim mladićem 
pa kada otputova natrag u domovinu, odluči da 
usreći starost svojih roditelja. 

p? ZT I jlemenitom odlukom dog'je u Spandau. 

ogje d° b°stione, tu povjeri prtljagu vjernome slugi 
'}? f a sob om doveo, te mu reče: >Ja idem k svojim ro- 
diteljima, koji obitivaju u kolibi vanka grada, pa ću 
a da im se ne očitujem, zatražiti kod njih konak za 

u nhi ?t° C ' • S , Utl i a , U JUtr ° una J mi J edn u lijepu kočiju, 
u nju stavi torbak sa novim odijelima za moje rodi- 
telje i dogji po mene. Upitat ćeš, je li kod njih tvo j go- 
spodar, i onda ćeš im kazati moje ime. Pomisli 1z- 
nenadjenje mojih roditelja, kada u meni prepoznaju 

hovf ; SUla ’ l SC UVjGre - da J e za uvijek svršilo nj - 
novo siromaštvo.« J 

, Tako krenu uživajući u veselju, što će ga sutra 

1 be Rcč U d rCU SV ° j - ih , r ° dite! J a - Pokuca na vrata ko- 
be. Reče da je prijatelj njihova sina, koji ih je po 

za konak aV1 °' Pak jCr jC bil ° kaSn ° doba ’ innoli 

Žena, koja ne prepozna sina, jer ga je obasula 
da ’ \ •N r v J e bl ° gospodski odjeven, uskliknu: 

pom£„®°“V' ° dV " S Sm ° SirC ' ma “ i ’ da »• 

. ĐosI ^ lzvadi iz džepa punu kesicu zlatnih novac::, 

p J ° J P ru ži jedan zlatni novac, da mu spravi večeru 

dSlT„- re P ° d iZ ‘ ikom ’ da i« umoran, 

“®j tm/m prenoćište, zamoli da mu se u kutu na- 
P avi ležaj od, svježe slame. Doskora usnu slatkim 
i blaženim snom. 

čenaiI U zlatn e u a d ° g0V0riše se ’ da § a pogube, e se do- 
^epaju zlatnih novaca, što mu ih ugledaše. Tu vražju 

odluku odmah ispuniše: Jakim udarcem sjekire otac 

otkinu glavu usnulom sinu, i za malo časaka krvavo 
truplo zakopaše iza kolibe. 

U jutro zaustavi se pred kolibom lijepa kočija, i iz 
nje izigje sluga i zapita za svoga gospodara. Starci za- 
nijekaše, da su oni te noći dali prenoćište bilo kome. 
Sluga im tada očitova, da gospodar, koga on traži, jest 
njihov sin, koji htjede ih iznenaditi u nakani, da s nji- 
ma podijeli svoje bogatstvo. 

Na ovo otkriće majka se onesvijesti; a kada se 
osvijesti, bijaše već poludjela. Otac bijesan i kao lud 
od očaja otkidaše zubima meso s ruku i lakata . . . 
»Nije li, kćeri moja, to već pravi pakao na ovome svi- 
jetu?« — dovikuje Naundorff svojoj kćeri, da joj utuvi, 
kako zlodjelo stvara već na ovome svijetu pakao u 
duši čovjeka. 

Megjutim se ovaj motiv nalazi u našoj narodnoj 
predaji; zabilježio ga poznati sakupljač narodnog blaga 
Vuk Vrčević u Hercegovini kao istinit dogodjaj iz go- 
dine 1750. pod nasivom »Majka krvnica« (u zbirci 
»Narodne pripovijesti i presude«): 

Gordana osta udovicom sa dvoje djece, Ilijom i 
Pajom, i življaše od dobiti, što joj pružaše malen han 
na glavnome putu, kuda se prolazaše. Iliju dala Gor- 
dana u manastir na nauk, te se nešto izučio, i u 
petnaestoj godini kući povratio, da pomaže majci. U 
to buknuo rat i Turci uzeše i odvedoše Iliju kao voj- 
nika. Poslije rata mnogi se vratili, ali Iliji nikada 
glasa ni traga. Gordana ga oplakala kao mrtva. 

Nakon petnaest godina prispe u Sarajevo Ali-paša, 
te zapovijedi da mu se dovede Gordanu i sina joj Paju. 
Gordana se tomu opirala bojeći se nove nesreće, ali na 
koncu valjalo poslušati. Ali-paša darova Gordanu s do- 
sta novaca, da se prehrani; Paju zaustavi, da mu bude 
podvornikom, te ga povede sobom u Carigrad. 

Nakon sedam godina Ali-paša oboli, i kad vidje, 
da mu je mrijeti, dozva Paju, te mu se očitova, da mu 
je on brat Ilija, i da osta u duši kršćaninom. Predade 
mu silno blago i naredi mu, da se ukrca u brod i krene 
u Dubrovnik. 


Pajo čim se ukrca, nagje u Dubrovniku Iri konja 
za blago i jahanje, jedva čekajući da stigne što prije 
doma majci. Svrati najprije u ujca. Kaže, da će one 
večeri ići na konak k majci, da vidi hoće li ga poznati, 
a neka ujak do sutra nikome ne kazuje njegov dola- 
zak. Prispje pred noć. Kiridžije predadoše prtljagu. Mo- 
mak je onda prihvati, i Pajo unigje u han. Majka ga 
ne prepozna. Gordana pripravlja večeru za kiridžije, 
a Pajo ne diže s nje očiju, ali stisnuo srce, i ne će da 
joj se kaže. Pajo, umoran, ode spavati. Gordana pita 
kiridžije za došljaka. Oni joj po istini kažu, da ne znaju 
pravo ništa o njemu, no da ih najmio u Dubrovniku. 
Svi polegaše osim Gordane i momka, koji povedoše 
razgovor o bogatome putniku. Momak predloži Gor- 
dani, da ga zakolju: »Od kud a mu onetri helbe 
para? Može biti da je i on nekoga zaklao 
ili nekome ukra o?« (Ovim istim riječima u 
Wernerovoj tragediji Konrad opravdava ženi namiš- 
ljeno razbojstvo i orobljenje stranaca.) 

Slakomi se Gordana na novac, pa nesretno 
sugjenje i njezin zli čas nagna je da uči- 
ni krvno djelo, koje se još nije u svijetu 
d og ad j a 1 o. 

Uljegoše u odaju, gdje Pajo tvrdo spavaše Uzdiže 
svijeću, te mu momak sjede na prsi i pritište obje ruke, 
a Gordana provuče nožem pro grkljana i sve do let- 
njaka nemilice od prve prekide. 

U zoru odoše kirdžije, a Pa ju ukopaše u ko- 
njušnici, prosuv po zemlji nekoliko konjskih ogri- 
zina, da se tko ne dosjeti, 

U to prispije brat Gordanin na radost i čestitanje. 
Gordana se skameni. Kad joj brat sve ispriča, vrisnu 
i sagje s pameti. Istim nožem, kojim zakla sina, po- 
tegnu sama sebe i pade mrtva pred bratom. Momak 
zaniječe sve, ali mu se nije vjerovalo. Na prijetnje 
svojte ispriča zločin, i svali sve na Gordanu. Ne po- 
vjeravaše mu, jer im se činilo nemoguće, da je toliki 
zločin počinila slaba ženska, pa ga noževima svega na 
komade razniješe. 

X 

Je li Werner našao motiv svojoj tragediji u pre- 
daji svoga naroda, ne mogu da ustvrdim. No po svoj 
prilici jest. On ga je obradio spram umjetničkih zah- 
tjeva tragedije i sačinio od proste, makar sadržajem 
grozne priče, psihološkim motiviranjem moguć do- 
gađjaj. 

Kod Wernera vrši osvetu božja ruka za poči- 
njene zločine; kod našega puka zločin se zgadja po »ne- 
sretnom sugjenju«, po onom slijepom grčkom fatumu. 
Kod puka dogadjaj ostaje prostim dogadjajem, neka- 
kvom kronikom, koja čin samo priča. Narodna pre- 
daja blago sudi majci krvnici, te za njezin zločin 
krivi nesretno sugjenje i zli čas. lo je ono, što se čuje 
u našem puku: Bit će tako bilo sugjeno! Nije bilo su- 
gjeno! To puk veli za svaki neugodan dogadaj, koji 
se zbio, a kojemu nezna uzroka ni tumača. Katkada 
će reći: to je bila božja volja; ali to obično kada se radi 

0 sretnom i naravnom dogadjaju. 

U Wemerovoj duši prevladaše tada, kada je pi- 
sao ovu tragediju i bio još protestantom, utisak sta- 
robiblijskoga Jehove, koje svaki zločin neminovno 
grozno kazni: Da kazna bude opravdana sa strane 
kobne obitelji. Puk ne sudi tako strogo. U svakom 
zločinu vidi najprije neki udes: »nesretno sugjenje« 

1 »zli čas«.. Ovaj »zli čas« odgovara onome drugome, 
kad se reče »vrag ga je napastovao«. Osveta dolazi i 
kod puka za zločin, ali obično je to osveta ljudska, to 
jest, krivac kazni sama sebe ili ga ljudi sude. Bog je 
u pučkom shvatanju više milosrdan, nego li je strog 
i pravedan. Osveta je ljudska, a ne božja. Bog kara, 
ali i’ oprašta. To je shvatanje pučko, te odgovara pot- 
puno evangjelju i Hristovoj ljubavi za grješnike. Anima 
naturaliter christiana. 

Nesumnjivo da sve, što se priča u ovim preda- 
jama, može da se u životu dogodi. Tako se pred 
nekoliko godina čitalo u novinama istinit dogadjaj 
u Kownu u Poljskoj: Putnica zatražila konak kod se- 
ljaka. Ona se vratila iz Amerike i onako u razgovoru 
očitovala, da ima 200 rubalja. Seljak odluči, da je ubi- 
je i orobi, ali ga stiže grozna kazna za njegovu zloću. 

Kroz vrijeme te mu žena spremaše postelju za putnicu, 
on u vrtu iskapaše jamu za pokop žrtve. Ušavši u mrak 
u kuću ne sjeti se, da mu je žena legla u postelju, u 
kojoj je imala prespavati noć tugjinka, pa u tami ubi 
vlastitu ženu prekolivši joj glavu. Kad razabra čin, 
objesi se, a putnica pobježe od strave. 

Tumačitelji komparativnih mitologija vele, da je 
pod ovim motivom personificirano pradavno vjero- 
vanje, kako mrak (pakao) jede u tamnoj noći vlastitu 
djecu mješte djece u noći izgubljene, koje njihov brat 
lukavo zaklanja, izmjenjujući im kape s onima Mra- 
kove djece. Ovo su samo hipoteze. No istinita zgoda 
u Kownu dokazuje, da pučka mašta izmašta obično ono 
što se uistinu zgadja. 

Svakao je ovo jedan prilog internacionalnosti mo- 
tiva u pučkim predajama. 

DVA PJESNIKA KLASIČKE METRIKE IZ 
ILIRIZMA. 


I. 

OGNJESLAV UTJEŠENOVIĆ-OSTROŽINSKI. 

(1817.— 1890.) 

U tješenović proću se prvi put g. 1842. s »Jekom 
od Balkana«. Pjesma ta izigje u isto vrijeme 
u izvorniku i na njemački prevedena u jednoj 
njemačkoj novini. Pjesma izazva senzaciju našega i tu- 
gjega svijeta ne toliko kao uspjeli prvijenac dvadeset - 
petgodišnjega pjesnika, već više sa svoje političke i na- 
cionalne tendencije. Preštampaše je zagrebačke no- 
vine, a slavni Jan Kolar radi te pjesme uvrsti u svoju 
»Slavy Dcera« sonet posvećen Utješenoviću. Tako Utje- 
šenović posta u jedanput slavljenim pjesnikom, u koga 
polagahu velike nade. 

Doista kao prva pjesma jednoga pjesnika i gleda- 
jući vrijeme, u koje je ispjevana, »Jeka od Balkana« 
zasluži mu onoliku hvalu. Pjesma ima nešto svečana 
i ganutljiva, te bi i u vrijeme zadnjega balkanskoga 
rata uzbudila zanos, kamo li ne još g. 1842. Vidi se, da 
pjeva iskrenom boli u srcu i suzama na očima potak- 
nut prizorima narodne bijede pod turskim sužanjstvom. 
Izvan je ruho pjesme dolično je predmetu. Kao neka 
bojna trublja ječi ta pjesma pozivom ne samo slaven- 
skoj braći, nego i svemu naobraženomu svijetu, da 
oslobodi balkansku raju od nesnosnoga ropstva. 

Utješenović nastavi pjesnikovati, i objelodanivaše 
svoje pjesme u Gajevoj »Danici«. Već g. 1844. piše m,u 
Stanko Vraz jedini pjesnik, te u ono doba bijaše i 
kritičar: »I književnik, osobito pjesnik, treba da je 


9 Pet račić : Treće studije. 

posrednik izmedju vremena i naroda svoga. Nu naši 
dosadašnji mladi pjesnici ponajvećma ili su sasvijem 
zlo shvatili vrijeme, nametnuvši na glavu vlasulju 
srednjega vijeka, slijedeći stope Dubrovčana i nadutu 
retoriku njihovu, ili su zlo razumjeli narod, pjeva- 
jući i pišući mu na tugji način po kalupu germanskom 
ili romanskom. Zato se sada vrlo radujem, kad vas vi- 
dim na stazi, po kojoj vi možete uvesti narodnu našu 
poeziju u hram prosvjtljenoga evropejizma; niti ja više 
ne dvojim, da ćete vi svrhu tu postignuti, čim vidim, 
da je svaka vaša novija pjesma narodnija i izvrsnija 
od starijih svojih sestara, i da im nije prigovora u 
u pogled duha i vrijednosti vašijeh ideja i forme stiha, 
nego samo gdje što u pogled izvanjske tehnike jezika.« 

Naskoro (g. 1845.) štampava Utješenović zbirku 
pjesama »Vila Ostrožinska« uz dodatak proze »Misli 

0 krasnijem umjetnostima«. O književnim pogledima 

1 nastojanjima u svojim pjesmama piše sam kasnije 
(g. 1871.): »U pogled spoljašne naprave mojijeh pje- 
sama imao sam na umu duh, jezik i oblike narodni - 
jeh pjesama našijeh, nastoj avaj ući, da sve što pišem, 
izrazim koliko moguće na narodnu, držeći se ži- 
voga narodnoga jezika našega . . . Gledao sam da jezi- 
kom našijeh narodnijeh pjesama govorim, i u kolu 
prosvjete evropejske, i obratno da prosvjetljenim evro- 
pejizmom stupim u kolo našega narodnoga pjesništva.« 

Pjesniku je — veli dalje — »segnuti za bogatijem 
blagom narodnijem, koristeći se njime kao živopisnom 
bojom besjednom, kojom nam je slikovati naše slike 
i prilike pjesničke. Ali pokraj toga valja nam uđesiti 
obris ti jeh slika dakako pogledom uzvišeni j em duha 
i znanja svijeta obrazovana i prosvijetljena, stojeći 
smjerom svojijem visoko nad obzorom neukoga slije- 
poga pjesnika narodnoga. Ako toga ne bude, onda neće 
se nikada umnožati narodno besjedno i pjesničko bla- 
go naše, nego ćemo se obrtati svagda 11 a istom guvnu 
oko istoga stožera običnoga života narodnoga.« 

Utješenović otkri sam svoje poglede i književna na- 
stojanja tek kasnije. Ali već u prvim pjesmama pje- 
vaše: 

Pjesnik pjeva pjesme vilovite. 

Vila mu ih posestrima slaže 
Iznenada, kada njojzi drago. 

Te ka prelja hitro na vreteno 
Mehku svilu. 11 a klupko ih mota; 

Nagji konac, sama se odmota. 

On prebira gusle svoje divne; 

A1 su gusle od zelen javora, 

A Vila je pod javorom bila. 

Slatke glase u javor ulila. 

Samo drvo jasnim glasom zveči, 

A sva gora divnom jekom ječi. 

Tu je vila učiteljka bila, 

Ona ga je tomu naučila. 

Kako narodna pjesma ne pozna sroka, Utješenović 
pjeva šaljivu »Poputnica sroku«. Veli, da je srok slomio 
krila mnogome pjesniku i okovao mu pjesmu u ve- 
rige. Srok se izlegao na zapadu, ali Slavenu njega ne 
treba. Kada je pjesnik nadahnut, čemu da gubi vrijeme 
svojega nadahauća u traženju sukladnih riječi. Što bi 
rekla djevojka momku, kad bi u času iskazivanja lju- 
bavnih osjećaja tražio zgodnu riječ, da mu se sriče sa 
već izrečenim? A nije li pjesma čas pjesničkoga lju- 
bavnoga izliva prama umjetnosti? 

Nesumnjivo Utješeaoviću uspje, da u nekoliko pje- 
sama provede svoje književno nastojanje, te su mu 
neke pjesme prava oplemenjena narodna poezija (Vile 
i umjetnici — Ljuba pjesnikova — i još ne- 
koliko). Baš ondje uspje, gdje se motiv pjevanja moglo 
iskaziti intonacijom naše deseteračke narodne poezije, 
ili bolje, gdje se predmetom približio narodnom shva- 
tanju i izrazivanju. Ali ima mnogo više pjesama, oso- 
bito iz kasnijega pjesnikovanja, gdje mu nastojanje na- 
strada: redovito uvijek progje slabo, kada pokuša da 
narodnom intonacijom opjeva motive evropejštine. 
Lako je bilo podražavati narodnoj pjesmi; ali da s dik- 
cijom narodne pjesme iskaže savremeno mišljenje i 
nastojanje zapadne prosvjete, ne bi lako bilo ni umjet- 
niku prvoga reda. Zato kod Utješevića nahodi se čitav 

niz potpuno neuspjelih pjesama (Parobrod, Boj 
orlovski, Bog at ome gavanu, Slagarima itcl 
itđ.). Kuša nekakvu osobitu vrst koračnica, budnica, 
što li (Jeka od Ostrela, Ratna pjesma ko- 
sovska) sa nekakvim onomatopejskim pripjevima, 
što sve gradi na temelju narodne poezije, ali mu sve 
to ne uspje. 

Makar u teoriji hoće da se otrese sroka, u zbirci ima 
lijep broj srokovainh pjesama: pače mnoge su uspjelije 
od dobroga dijela onih, te ih nehtje da okiti sricanjem. 
Pogotovo onda kada uz osobitu vrst kitica narodnu 
dikciju isklada rimama: na pr. 

Ja sam momče Radivoj, 

S djevojkama bijem boj. 

Pokraj mora 
Usred gora. 

Gdjeno raste zelen bor. 

Ondje mi je bieli dvor. 
ili: 

Znaš li gdje su pjesnorodne, 

Humovite, viloplodne, 

Liepe gore zelene? 

Gdje su vite jele, bori. 

Hrasti, bukve i javori, 

I djevojke rumene? 

Makar u teoriji Utješenović željaše da se prama 
uzoru narodne pjesme izostavlja sricanje, u svojem 
pokušaju Estetike istaknu načelo, koje se tek u naj- 
novije vrijeme stalo tražiti i provagjati: »Sr okovi s 
različnijem naglaskom ne valjaju«. 

Nu iznenagjuje i osupnjuje u prvom izdanju »Vile 
Ostrožinske« (g. 1845.), da od 42 pjesme, što ih knjiga 
sadržava, dvanaest je pjesama u alkejskoj strofi. Teo- 
retik narodne romantike ilirskog doba posluži se u tre- 
ćini svojih prvih pjesama klasičkom metrikom. Red je 
priznati, da, i ako ne sve, ipak ima uspjelih oda u kla- 
sičkoj strofi. Hoću da navedem nešto iz te vrsti Utje- 
šenovićeve poezije, i u prvom redu evo Ode Janu Ko- 
laru: 

U neko doba slavenskom svietu bi 
Nemila sudba sakrila istinu. 

Razdružen duh bi slavskog roda, 
Tugjini Slavenu braća srodna. 

A1 Tatra duha slobodna porodi, 

Te rodoljubnim glasom tu klikne on 
Na vrh gora vilorodnih. 

Braću da zove u kolo duha. 

Kolarov glas zaori: od Crnoga 
Do Bielog, sinja Jadra od mora do 
Hvalinskog, svuda jeka ječi; 

Slava od radosti suze roni. 

Tad Slaven njedra srodnomu otvori, 

I cjelov svojski, svesrdno nudi mu, 

A Gaj u gaju hrvatskomu 
Zaigra novo Slave kolo. 

Kolaru! Tvoje ime već uznese 
Slavenski genij jasne u visine, 

Da vjekovječno ono bude. 

Da mu se vjekovi svieta dive. 

ovom nimalo ne zaostaje »Pobratimu«: 

A znaš li, pobre, ptičicu krilatu, 

Za ljetnog doba koja no savije 
Gnjezdašce malo nasred polja, 

Travi u zelenoj svijem skrovna. 

A kad joj zraka sunašca žarkoga 
Donese s neba iskricu radosti, 

Srdašce joj sve ognjem plane. 
Iskrica radosti nije dosta. 

Već dušu da na izvoru vječnome 
Po želji svojoj napoji, okrjepi: 
Razvije krila, k nebu leteć, 

Sunašcu žarkom u oči gledeć. 


Te videć kako dostići nemožno. 

Što oko gleda prostorom višnjijem, 

U zračim nižim pjesmu pjeva, 

Savije krila te padne opet. 

Gle, tako i ja s samotne pustinje. 

Kad duši sine iskrica radosti. 

Poletim k nebu umnim krilom, 

Pjesmicu ispjevam, te zaniemim. 

Q mili pobre, i ti s’ u pustinji! 

Da znati možem, čuješ li pjesmicu 
Daleku svoga pobratima, 

Čuo me ne čuo itko drugi. 

Intonacijom Horacijevih oda zvuči početak ode u 
>U lugu«: 

0 trikrat blažen, lužčiću zeleni, 

1 trikrat ruka blažena bila mu 
Tko negda tebe tu posadi 

Rukom presretnom u polju ravnu itd. 

Čini ti se kao da čitaš početak Horacijeve ode »Ad ar- 
borem«. 

Utješenović ni po nauci ni po književnim pogledima 
i nastojanjima ne bijaše klasicista. Pače, koliko u teo- 
riji, toliko u ogromnom dijelu svojih pjesama bijaše 
narodni romantik. Odkle dakle dolazi to, da iz kla- 
sičke metrike uze alkejsku strofu, te pjevajući po ak- 
centima riječi, a ne po njihovom kvantitetu, isklada 
niz od dvanaest oda? Razjašnjenje za tu pojavu na- 
hodim jedino u njegovoj osnovi estetike. Tu piše: »Al- 
kajska kitica, prekrasna sloga, kao da je — vele — 
snimljena sa šumljenja morskijćh valova, kad zapljus- 
kaju uz obalu morksu. Dva puta zašume uzbujani va- 
lovi, pa se opet sliježu pljuskajući. Treći put eto ti ih 
sve više i više, a četvrti put razbiju se o hrid, pa uz 

tutnjavu silnu razliježu se opet«. Pa iznosi kao pri- 
mjerak jednu kiticu iz Mušickijevih oda. Nesumnjivo 
dakle Utješenović uze oblik alkejske strofe od vladike- 
pjesnika Lukijana Mušickoga (1777. — 1837.) Mušicki 
slovijaše kao neobično naobražen u klasičkoj kulturi, 
te dobar znalac grčkoga i latinskoga. Pjevaše ponaj- 
više ode u duhu Horacijevu i najvećim dijelom u al- 
ka jskim strofama. I duh i stil u tim odama bijaše 
klasičan, ali njegov jezik bijaše crkveno-slavenski. 
Prama tome jeziku provagjaše u slaganju stihova i 
akcente. Te njegove klasičke ode zvuče danas ukočeno 
i neugodno, jedva su razumljive, te skoro trebaju pre- 
vagjača. 

Utješenović prihvati od njega alkajsku strofu. Is- 
pjeva onaj tucet oda u duhu Mušickijevih, ali sve to 
čistim narodnim jezikom i narodnim akcentom, i bi- 
jaše prvi još u vrijeme Ilirizma, te se ne obazrije na 
kvantitet slogova, već na akcenat riječi. 

Inače Utješenović, genetički Srbin rogjen u hrvat- 
skoj vojničkoj krajini, bijaše jedan od rijetkih Srba, 
te se zanosom pridruži Gajevim Ilircima. On pjeva žarku 
alkajsku odu »Srpski genij«, šalje oduševljeni »Pozdrav 
Srbiji«, ali isto tako zanosno i oduševljeno pristaje uz 
misao i pregnuće Iliraca. Osobito slavi u mnogobrojnim 
stihovima Jelačića bana. Opća mu je tendencija obična 
za ono vrijeme: oslobogjenje onoga dijela našeg na- 
roda, što stenjaše pod turskim igom, ili kako sam za 
svoje pjesme veli: »da je najosjetljivija žica u srcu pjes- 
nikovu ona, koja romori o sudbini nesretnoga naroda 
našega u oblasti zmaja istočnoga«. Ima med njego- 
vim pjesmama i nekoliko satirično- šaljivih, punih na- 
rodnoga humora. Taj se osobito ističe u nizu poskočnica 
(Pripjevke), koje su ne samo peckave, nego kat- 
kada malko i paprene. 

Prva mu zbirka izigje pod imenom »Vila ostro- 
žinska« (god. 1845.) latinicom. Nakon dvadeset i pet 
godina (god. 1871.) štampava opet iste pjesme pod 
istim nazivom, ali ih proširuje dodatkom novih pje- 
sama. Nema u tim dodanim pjesmama ništa novoga. 

što bi se isticalo nad prvim pjesmama, pače su mnoge 
slabije od prvih pjesama. Značajno je, da med ovim 
novim pjesmama nema više alkajske strofe. Tako na- 
kon god. 1845. Utješenović napušta klasičku metodu, 
te pristaje posve uz narodnu romantiku, što je načelno 
zagovaraše odmah u početku pjesnikovanja. U tome 
smjeru ispjeva pjesmotvor >Nedjelko« (god. 1860.); a 
prevede i Davidove psalme u narodnom desetercu. 


II. 

STJEPAN ILIJAŠEVIĆ. 

(1814.— 1903.) 


I lijašević započe u mladosti pjevati pjesme na la- 
tinskom jeziku. Prožet klasičkom naobrazbom ne 
napusti klasičkoga duha i mišljenja u poeziji ni on- 
da, kada se pridruži Gajevim Ilirima, i zapjeva u na- 
rodnom jeziku. Nemam pri ruci sav njegov pjesnički 
rad, već jedino »Izabrane pjesme« (štampane g. 1876.), 
te po njima sudim njegovu poeziju. 

Pišući o pjesniku Šariću ustvrdih, da nam Šarić 
prvi pruži čitav zbornik religijozne poezije. Moram 
da ispravim tu tvrdnju, to jest, da istaknem, da je Ili- 
jašević u tome po vremenu preteča Šarićev. Jer već u 
samim Ilijaševićevim izabranim pjesmama u prvom 
dijelu zbirke pod natpisom »Vjera« nalazi se dvadeset 
religijoznih pjesama, koje obuhvataju uskoro trećinu 
zbirke. Tu su opjevani svi glavniji religijozni motivi. 
Nije to kakvo lagano i poetičko nizanje prostih vjer- 
skih osjećaja, već duboko i filozofsko poniranje u 
dogme i vjerski život. Tu više pjeva um, a posve malo 
srce. Već sami natpisi pjesama to dokazuju: »Duh lju- 
bavi«, »Um naravni«, »Um prosvijetljeni«, »Višnji 
um«, »Vjera«, »Nebesa«. 

U Ilijaševićevoj poeziji uzalud ćeš tražiti mistike, 
izljeva srca, koje se Bogu obraća čuvstvenim uzdisajima 
i vapajima. On više hladno i filozofski razmatra i raz- 
mišlja. Zato su njegove religijozne pjesme tvrde, oporne 
i nekud nepoetičke. Smion bijaše pokušaj, da spoji 
poeziju i vjersko filozofiranje. Jedva geniji u tome us- 
pješe (kao Dante). Uz to je Ilijašević prvi pjesnik naše 

nove književnosti, koji pokuša da pjesnički iskaže vjer- 
ske motive i momente, te mu se bijaše boriti s po- 
ieskoćam, da za religijozno filozofiranje nagje doličan 
izraz. Nikakvo čudo, ako se uopće opaža, da ovdje kao i 
drugdje Ilijašević obiluje dubokim mislima, prnjama 
zaođjevenim. Ipak ima i tu iznimaka, te poimence spo- 
minjem dvije pjesme: »Duh ljubavi« i »Sjetva«. 

. Već . P° 0V( ?J vrst * poezije bjelodano je, da Ilija- 
šević bijaše odličan umnik, te smišljaše, kako da uvede 
u hrvatsku liriku nešto nova: religijoznu liriku. 

Ne manje se ističe svojom osobitošću Ilijaševićeva 
patriotićka poezija. Nema tu grlatih budnica, gromkih 
davorija, kao što je to običajno kod Iliraca i njihovih 
epigona. Tu je sve na svoj način i samoniklo zamiš- 
ljeno, pa osobitim stilom i formom iskazano. Nema ra- 
tobornih fraza, već i ovdje nekakvo misaono razma- 
tranje i elegično izricanje patriotičkih osjećaja Za 
primjer navagjam dva ulomka iz dulje pjesme »Po- 
vratak u domovinu«: 

Je li moguće: jest i jest: sa rodnijeh gora 

r S mojom se igra kosom blaga mi lahora dah. 

Kucaj, srce, kucaj! veličanstveno šumora rieka 
Kako te jur širi, bit će pretiesna ti grud. 

Pa zelen bujna, ta vječnog slika života, 

Tek što ju smotrih i već evo pomladi me sveg. 

Da si mi zdravo, mila postojbino, da si mi zdravo! 
Svojemu sinku nad sve divna ljepota si ti. 

Sretna me, kleknut ću dol i orositi zemljicu suzom. 
Moja je ovaj hip zgolja umirena grud. 

Eno mi i kuće! još se nad njom zibfje topola. 

Još te živica nju brižno opasuje svu. 

U tebi, kućo mila, i na tvojeg vrta tišini 
Uz krasno cvieće otac odhrani me moj. 

Po tebi ja skakah ko vjeverka šapćućih po granah. 
Ili se sakrih u grm, kada savlada me san i t. d. 

U »Genij Hrvatskoj« razmatra povjest hrvatskoga 
naroda i misaonim nizanjem argumenata zaključuje 
da ce Hrvatskoj granuti dan spasenja. 

Divno je zamišljena »Majka Hrvatska«, te započinje 
monologom domovine svojoj djeci: 

Tecite brda medom, vi dolovi tecite mliekom! 

Ne ću se slasti vaše ni okusit, kamena majka. 

Liepo mi setre cvatu na raširena prostoru doma, 

A ja nujna venem na razvalah drevna mi stana; 

Liepo mi setre kupe oko sebe raštrkanu djecu, 

A ja sva strepim: meni moga čeda ne dadu. 

O kakovo peče, oj peče ljuto nada sve! 

Sestre mi bučno slave svoje budućnosti osnov, 

A ja biedna kukam, života mi časove broje. — 

Sinovi začarani njenom ljepotom prenuše se; ona 
ih krasnim mislima pozivlje, ne na boj, već na iz- 
gradnju prosvjetne zgrade, koja vječno traje. Sinovi se 
odazvaše, te se pridružiše kolu ostale Slavenske braće. 

»Preporod Hrvatske« u tome mu je, što se Hrvat 
odazvao svome pozivu, te stao dizati spomenike i hra- 
move, i tako koraknuo na duševno poprište, da uzmogne 
dijeliti megdan s drugim narodima jakim i mudrim. 

Ilijašević je uvijek i svugdje misaon. Kultura nje- 
gova bijaše velika, vidici široki, te obuhvataše uz 
vjeru i domovinu čitavo čovječanstvo. Po svojoj poeziji 
temeljito se razlikuje od svojih Ilirskih drugova. On 
ostade čist pristaša klasicizma, ne samo stilom i for- 
mom, nego i mislima. Njega ne zahvati niti osvoji poe- 
zija preporodne romantike. 

Kao latinista poznavajući dobro latinsku klasičku 
metriku, Ilijašević okuša pet vrsti klasičke metrike u 
svojim pjesmama. Najglavnije je pak od svega, što se 
pri skladanju stihova ne osvrtaše, kao što je to u la- 
tinskome jeziku, na kvantitet slogova, već samo na ak- 
cenat riječi. 

U prvom redu i najviše upotrebljava heksametar. 
Kod latina nahodimo obično taj metar u epici, sa- 
tiri i poslanicama. Heksametar zvuči dostojanstveno, 
te dobro pristaje uzvišenim mislima i dubokom proma- 
tranju. Ilijašević se njime služi, kad pjeva pjesan 
epske duljine (Car Konštantin«), ili kada meditira 

Tjerske i patriotske refleksije. (»Bogu«, »Pravi dan«, 
»Crkva«, Genij Hrvatskoj«, »Majka Hrvatska« i t. d.). 
Ja sam već iznio jedan ulomak iz pjesme »Majka Hr- 
vatska«, odkle se može razabrati, kako zvuče njegovi 
heksametri. 

Uz heksametar iznosi elegijski dishiton (heksame- 
tar i pentametar). Latini, a i mnogi novi pjesnici slu- 
žahu se i služe se distihonom, da iskažu elegična čuv- 
stva. Naprotiv Ilijašević zaodjeva njime svoje religi- 
jozne refleksije, kojima bi isto tako dobro pristao 
heksametar: (»Um naravni«, »Progonstva«. Bit 

će to, da izbjegne monotoniji heksametra, i da u pje- 
smama bude veće metričke raznolikosti. Zanimljivo je, 
što Ilijašević preinačuje drugi dio latinskoga dishitona, 
to jest pentametar. Po pravilu mora pentametar da 
svršava u prvoj polovini stiha sa jednoslovčanom 
naglašenom riječi, da odgovori od prilike latinskoj kon- 
strukciji pentametra. To dosta puta biva kod Ilija- 
ševića na primjer: 

Okolo nje gvire spomenici u grobove drevne, 

Šume od bršljana njim davno pozaprele rt. 

Pola noćce. A1 vila prevaliv očima predjel. 

Hita sa hrida na vrh, silno uzvinjuje glas: 

Puknite grobovi, vi mučeći j eh kažite sjene. 

Dokle u vjerskih sam vaš je uzletio duh. 

Ali obično Ilijašević donosi pomijenjeni pentame- 
tar, i to tako da mjesto jednoslovčane naglašene ri- 
ječi stoji dvoslovčana (spondej ili trohej). Ipak na kraju 
stiha uvijek zadržava jednoslovčanu naglašenu rjieč. 
JEvo primjera: 

Što je? Pri hridi goloj objeručke prikrila lice. 

Vila u tami bdije, mislima pustila let! 

Prosut joj visi o razbačenu pramu vijenac, 

Gle! na krilu leži uvehla cvjetića struk. 

(»Um naravni«). 

Nekud sličnu reformu uvest će mnogo kasnije 
Giosue Carducci u svojim »Barbarskim odama«. 

Treća je klasička kitica, što je Ilijašević uvagja,. 
tako zvani »sistema Archilochium primum«, dva stiha* 
i to prvi je heksametar, a drugi polovina pentametra:, 

Ustaj, što docniš? — Osviesti se Solimo tužna: 

Dan ti zamjenjuje noć! 

Od gora, dola, od ostrva mora i vrela 
Vas se podigao stvor. 

Plama poput bliešteć na nebesih zviezda presjajna 
Veselo prostire viest i t. d. (»Truba od Be- 
dema «). 

Kao Utješenović i Ilijašević ode pjeva u alkajskoj 
strofi: 

Ti mladež milom domu si gojila. 

Ti dare vjere rodu donašala, 

Ti luči znanja viške držeć 
Prosvjeti uzdigla hram i oltar. 

O kad bi mrtvih sjene prozborile, 

U zviezde zlatne puk bi okivao 
Sred tvojih miri u tihani 
Pruženu utjehu ubogarom. 

Napokon uvede petu vrst, nježnu safičku strofu,„ 
koja mu najbolje uspjeva, i u kojoj izrazi baš nježne 
misli, što mu ih udahnuše nježni predmeti: »Duh lju- 
bavi«, »Večer«, »Ljubav«: 

(»Pavlinskomu samostanu u Lepoglavi«.) 

Ti nedužnu liješ po licu rumen, 

Plahu riečcu milo na usne vabiš, 

I po ružah robove svoje vodiš 

zlatne u dvore. 


Što je život nego li sanak kratak, 

Sanak komu strašila pokoj mute; — 

Tko bi gledo srca umirit tužna 

Tebe da nema? 

(»Ljubav«.) 

Sveukupno ima u Ilijaševićevim izabranim pje- 
smama dvadeset i devet pjesama u klasičkoj metrici, 
porazdijilenih u pet strofičkih sistema. 

Tako se vidi, književna težnja Ilijaševićeva bi- 
jaše, da u liriku Ilirizma unese nešto nova: ta novost 
imagjaše biti ne samo klasička metrika, nego i klasički 
duh. Taj klasički duh ne obilježava poganska mitolo- 
gija, već humanistička naobrazba. 

Uopće je Ilijašević u ovoj vrsti poezije slabiji, 
što nije ni čudo, kad se obazremo, da je to bio jedan 
nov i težak pokušaj. Naprotiv bolje uspjeva u čisto na- 
cijonalnoj lirici, t. j. u onoj, gdje je i misao i stil i 
forma nacijonalna, gdje se više ne povagja za klasič- 
nom tradicijom, niti pjesme zaodjeva klasičnom me- 
trikom. Tad umije krasno opisati narodni život (»Že- 
tva« i »Vršitba«), Biserak je nježnosti »Majka kod ko- 
lievke«; a ne mogu da ne ispišem dražesnu »Malu 
nepriliku«: 

Djevojčica ružu brala, 

Iz daleka majku zvala: 

Gle koji me snagje jad! 

Za usne me evo smjela 
Ugriznula mala pčela, 

Što ću biedna, majko sad? 

Njoj će majka: Ništ ne tuži. 

Na diku ti samo služi 
Taj smioni pčelin let; 

Kad na tvoje usne pade, 

Mislila je pčela tade, 

Da su tvoje usne cviet. 

Isto tako ondje, gdje religijoznu misao kiti na- 
rodnim duhom i formom (kao u »Sjetvi«), nadvisuje 
uspjelošću religijoznu poeziju u klasičkim metrima. 

* * * 

bok je Utješenović narodu romantik preporodnog 
doba, koliko u teoriji, toliko većinom i u praksi, Ilija- 
šević je naprotiv pjesnik čisto klasičkih predaja huma- 
nizma. Ako Utješenović uspješno pokuša nekoliko al- 
kajskih kitica, to učini slučajno kroz prve dvije go- 
dine pjesnikovanja, da se više na to ne povrati, već da 
bude dosljedan svojoj teoriji. Ilijašević svijesno unosi 
u hrvatsku liriku klasičku metriku, pa njome zaodi- 
jeva svoje vjerske, patriotske i čovječanske ideale. 

Utješenović i Ilijašević su potvrda one, da u knji- 
ževnosti nema kasnije velike pojave bez prethodne 
trađikcije. 

ZANIMLJIVA KNJIGA O NOVIJOJ 
TALIJANSKOJ LIRICI. 


U nas se dosta toga ispisalo o talijanskoj lirici, a 
napose i osobito o novijoj. Dosta je da spome- 
nem Čedomila Jakše »Talijansko pjesništvo u 
drugoj polovici XIX. vijeka«. Osim Čedomila Jakše 
napisaše iscrpljivih prikaza o talijanskim liricima 
Dinko Politeo, Marin Sabić i drugi. Pisalo se uvijek 
pohvalno, pače zanosno. 

No najmanje je to, što se mnogo pisalo o novijoj 
talijanskoj lirici, nego je red priznati još nešto važnije: 
Talijanska novija lirika mnogo je uticala na naše pjes- 
nike iz Dalmacije. Ako je sva naša dubrovačko- 
dalmatinska književnost nastala pod uticajem savre- 
mene talijanske književnosti, moramo iskreno ispo- 
vjediti, da je ne mali uticaj imala na našu noviju li- 
riku u Dalmaciji. Ne ću da ovdje napose ističem poje- 
dina imena pjesnika, u čijoj je lirici taj utisak vidan, 
niti da iznosim pojedince, što se i gdje nahodi iz toga 
uticaja. Priznajem i sam, da sam ne samo u velike isti- 
cao noviju talijansku liriku, nego se i za nju silno zano- 
sio. Valjda sam pretjeravao, kada sam prekomjerno 
uznosio neke talijanske lirike. Ovim prikazom hoću da 
iznesem, po onoj »neka se čuje i drugo zvono«, zanim- 
ljiv sud, što ga se čitalo u novije vrijeme o toj lirici. 
Ima u tome sudu pretjerivanja, ali ima koješta, što 
općenito uvjerava. 

Pod natpisom »II Pastore ii Gregge e la Zampogna« 
(»Pastir, Stado i Gajde«) uzvitla silnu prašinu knjiga 
Enrika Thoveza, koja, izašla pred par godina za prvi 
put i u kratko razgrabljena, doživje drugo izdanje. 
Thovez bijaše ime do sada široj publici nepoznato. 

U književničkim krugovima uživaše ime naobraženoga 
mladića, a prinijelo mu se prti put, kada oko polo- 
vine devedesetih godina otkri nebrojene plagijate Ga- 
brijela D’ Annunzia. Tom prigodom dokaza Thovez do- 
kazima u ruci, to jest navagjanjem pokradenih stra- 
nica, da je D Annunzio prevodio čitave stranice iz 
Maupassantovih pripovijesti, pače uzimao čitave no- 
vele, a samo im dogagjaje prenosio u rodni Abruzzi. 
Uz Maupassanta plijenio druge francuske pripovjeda- 
če, u Italiji manje poznate. U lirici pak najviše op- 
ljačkao našega Tommasea. Thovez se oborio na D* 
Annunzia svom žestinom mladenačkoga temperamenta: 
nešto i pretjeravaše. * 

Drugi put pisalo se nešto o Thovezu, kad g. 1900. 
turi u svijet pjesnički svezak »Poema d’adolescenza« 
(Pjesan mladosti). Thovezova knjiga ne bijaše zbirka 
liričkih pjesama, več (u pravom značenju te riječi) 
pjesan mladosti, kojom pokuša prikazati povijest svoje 
duše u doticaju sa životom i prirodom. I to, jer mu 
usud ne dosudi, da se nauživa života, prirode, ljubavi i 
umjetnosti, prikaza svoju mladost onako, kako je pre- 
valio: te je to poezija dosade i mladenačkih bezuspješ- 
nih muka i napora. Thovez uznastoja, da sve svoje 
osjećaje i misli iskaže što priprostije. Tu bijaše po- 
glavito da pokuša uvesti novi stih, a napusti rimu. Ta 
knjiga ne progje neopažena, jer se u Italiji sve prati, 
ali, ili bje osugjena kao neuspjeli pokušaj, ili osta ne- 
shvaćena. Malo njih shvatiše opravdanu zamisao pje- 
snikovu, koja igjaše za tim, da pruži novu i izvornu 
liriku. Taj pjesnički zbornik posta nešto aktuelnijim, 
kada ugleda svijetlo Thovezova knjiga, o kojoj je riječ 
u ovome prikazu. U ovoj prigodi priznaše mnogi Tho- 
vezu opravdanost i temeljitost njegovih novotarija u 
zbirci štampanoj pred deset godina. Pače neki i to baš 
oni, koji ga u svoje doba najoštrije napadoše, istaknuše 
sada njegov pokušaj pohvalno; jedan mu (Gargano) 
piša prijazno pismo. Na ovo Thovez odgovara od riječi 
do riječi: »Ali vajme! nikakav ljubezan list ne može da 
povrati sreću knjizi, što je rastrgaše u dnevima »za- 
konite pasije«. Isplatili svojim stihovima krivnju. 


10 Petravić: Treće studije . 

šio sam našao pet godina prije toga, da su mnoge stra- 
nice D’ Annunzieve prevedene iz francuskoga, i sto sam 
se usudio to javno pokazati. Mladi talijanski pjesnici 
neka prime ovaj moj bratski savjet: ako imaju u džepu 
knjigu stihova za štampu, neka ne otkrivaju sramote 
bogova ili idola, većih ili manjih«. Dasto, D’ Annun- 
zio bijaše tada idol talijanske novinarske kritike; Tho- 
vez otkrivajući D’ Annunzia pogagjaše istodobno kri- 
tiku, koja bijaše prekomjerno uznijela D’ Annunzia. 

Pregjimo na Thovezovu knjigu, koja obuhtata pre- 
ko 400 stranica, te ide u najbolje, što je zadnjih go- 
dina štampano u Italiji, koliko kritičkom oštrinom i 
spremom, toliko više novošću pogleda na liriku i neo- 
bično živim polemičkim tonom. Ne sjećam se, da sam 
čitao sličnu knjigu osim Scarfogliove >11 libro di Don 
Chisciotte« izašle g. 1883., i to upored polemičke ži- 
vahno sti. Ali je Thovezova knjiga kud i kamo vrednija 
i novošću književnih pogleda i čvrstoćom široke nao- 
brazbe. 

>11 Pastore« (pastir) je Carducci; «I1 Gregge« (sta- 
do) su pjesnici, te se za njime povedoše; >la Zam- 
pogna« (gajde), to je talijanska kritika. Sve to Thovez 
stavlja pod svoj kritički sud, da onda odsiječe bez- 
obzirno svakome. . , v 

Nakon smrti Leopard i ja nije Italija dobila vise li- 
rika, koji se može uporediti s Leopardiem, pače ni pri- 
bližiti mu se. Ni Carducci nije ono, što se općenito drži. 
Da reagira na nepriodni romanticizam, Carducci pregnu 
za uskrišenjem klasicizma i književne poganštine. Ali 
mu zbirke »Juvenilia«« i >Levia Gravia« ne vrijede 
ništa, jer su to samo pokušaji i puke imitacije Hora- 
cija i starijih talijanskih pjesnika: Petrarke, boseola, 
Montia i t. d. To ne donese ništa nova, čega već ne bi- 
jaše u talijanskoj lirici. »Nuove Poesiec su samo daljno 
usavršivanje prijašnjih zbirki. Jedino sto u Carduccia 
vrijedi, to su >Odi barbare«. Tu Carduci, i ako osta 
frazom prikovan uz Horacija, pokuša, da se oslobodi 
okova rime i uobičajenih obrazaca. Ali je i tu došao 
do po puta, pa se zaustavio. Naskoro se opet vraća sta- 
rim formama i rimi. Zadržava još neke klasičke forme. 

da ih upotrebi za »patriotičke vizije«. Pače usudjuje 
se ustvrditi, da se lirika ne će drugačije održati, nego 
ako se pozabavi sjajnom prošlošću svojega naroda (u 
jednoj bilješci posljednje zbirke >Rime e Ritmk). Te 
su >patriotičke vizije« banalne (Piemonte, Bicocca di 
San Giacomo, Cadore, Alla čita di Ferrara), gragjena 
po istom kalupu, preduge do dosade. One se ne mogu 
ubrojiti u pravu liriku, jer se prava lirika nahodi u 
iskrenom iskazivanju svojih unutrnjih osjećaja i do- 
življaja, pa i erotićkih izlijeva. Carducci nesumnjivo 
vješto uspje da u Horacijevim obrascima i Horacij- 
skim izrazima iskaže neke nove misli spojene s klasič- 
kom frazom, ali ne onako prosto i neukočeno kao Leo- 
pardi, već više iskićeno i »profesorski«. Tako, osim 
ono tridesetak »barbarskih oda«, ostala Carduccieva 
poezija nije donijela ništa nova talijanskoj lirici, pa 
Carducci ne znači za talijansku liriku ono, što se do- 
sada tvrdilo. 

Thovez kuša da razjasni uzroke s kojih se Carducci 
ne uspe do visine Leopardieve lirike. Carducci se nije 
ugledao u grčku liriku, i ako to on tvrdi. Grčka je 
lirika prosta, pače katkada u prirodnom iskazivanju 
naivna. Carducci je pjesnik visok i naučan, više arti- 
f i jalan, nego li prirodan i nadahnut isto kao Horacij. 
Sva ona razlika, koja postoji izmegju Horacija i grčke 
lirike, čije je obrasce Horacij uzao za svoje ode, na- 
hodi se izmegju Leopardijeve i Carduccijeve lirike. Car- 
ducci sam veli, da je htio da dokaže, kako se nove misli 
mogu izraziti u starinskim obrascima i klasičkim izra- 
zima. Pa nekud sam priznaje, da nije ni mislio, a valjda 
ni bio u stanju, da oplodi novu liriku, to jest onu, što 
je imala da iskaže misli, osjećaje, potrebe i pitanja, što 
ih proživljuje moderni duh, a sve u novom ruhu, ne u 
onom starinskom. Carducci se ugledao samo u Hora- 
cija, pa ma što on inače tvrdio. Jer Horacija uopće kul- 
tiviraju pjesnici velike umnosti, ali slaboga osjećanja, 
koji strastveno vole iskićenost i eleganciju, a zanema- 
ruju iskrenost osjećaja i čuvstava i dubljinu misli. Ho- 
racijeva poezija je isto literarna, te je više plod nao- 
brazbe, nego li osjećanja. Ona je i muzikalna, i rje~ 

čita, i istančane forme, ali sve to ukočeno i akadem- 
ski. U toj su poeziji suze lažne, a radost konvencijo- 
nalna. Kod toga pjevača nepogrješive forme uzalud ćeš 
tražiti ma jedan iskaz jake boli, što će da te potrese i 
da ti, dok je čitaš, zadrhšće glas. Pjesma je njegova 
pravilna poput pijeva mehaničkih slavulja: kao da je 
svoju poeziju sačinio za to, da bude priručnikom u ško- 
lama, kojim će se mladost upoznati sa frazeologijom i 
metrikom, e se privikne lijepom pismenom sastavlja- 
nju. To je lirika profesorska, nekakav »Gradus ad Par- 
nassum«. Ako se kod Horacija namjeriš na ulomak, 
gdje ima prave lirike, jer je iskazan osjećaj priode ili 
čuvstvo srca, možeš biti uvjeren, da je ulomak pre- 
nesen iz grčke lirike. 

U mjesto što se Carducci ugledao u Horacija, da 
je htio ili umio udupsti se u duh lirike Mimnerma, Te- 
ognida, Alkeja, Alkmana, Safe i ostalih, bio bi na- 
stavio ondje, gdje Leopardi stao. Tada bi doista tali- 
jasku liriku obogatio novom poezijom, modernom po 
stihu, a još modernijom po izrazu. 

Tko pregleda i prouči koliko Carduccijevu poeziju, 
toliko njegov život, vidi pjesnikovu nedosljednost. Ono, 
što drugi nazvaše evolucijom kod Carduccia, Thovez 
krsti nedosljednošću i nepostojanošću karaktera. Je- 
dino Dante i Leopardi mogoše Italiji podati veliku li- 
riku, jer bijahu iskreni karakteri, te od svoje mladosti 
pa do smrti ostadoše postojani i neoborivi u svojim 
mišljenjima i težnjama. Samo veliki i iskreni karakteri 
mogu da postanu veliki pjesnici. Carducci ne bijaše ta- 
kav: Dok u prvim svojim zbirkama »Juvenilia« i »Le- 
via Gravia« teži da bude uskrisiteljem poganskoga kla- 
sicizma, u isto vrijeme pjeva pjesme »Blaženoj Ivani 
Giuntini« i »Laudu u čast Tijela Gospodinova«. Sa- 
vremeno, on pjevač poganstva, što za njega znači obo- 
žavanje prirode, pjeva himnu Satani kao principu pro- 
tiv kršćanskoga Boga, Satani kao principu zla, a ne 
vjeruje ni u dobro ni u zlo po kršćanskoj etici. U 
»Barbarskim odama« obožava prirodu i prirodna po- 
ganska božanstva; naskoro pjeva »Crkvu u Polenti«, da 
tu indirektno opozove ono, što je protiv kršćanstva gr- 

mio u »Barbarskim odama«. Tuli »petrolerskim« bi- 
jesom Jakobinca u »Jambima i Epodima« na papin- 
stvo, na monarkizam i na sve, što je postavljeno, da 
bude upravnikom društva, a nije republika; domala 
pjeva »Pjesan Ljubavi«, u kojoj hoće da se miri sa ci- 
jelim svijetom, pa i sa »svojevoljnim vatikanskim«, 
kako zove Papu. Tu nestalnost karaktera osobito po- 
kazuje Carducci pri koncu života: naglo od republi- 
kanca postaje monarhistom, a to ni čime temeljito ne 
opravdava. Drži govor pri svečanosti republike San 
Marino, i tu govori o potrebi vjerovanja u jednoga 
Boga, u onoga Boga protiv koga bijaše ispjevao himnu 
Satani. Piše privatne listove gospogjama, u kojima 
priznaje, da se je približio kršćanstvu, pače se ufa, da 
će u tome približavanju napredovati, a u isto vrijeme 
brzojavlja masonskome poglavici, da je ostao uvijek 
onaj isti, i da »čeka veliki sat nepromijenjen i nepro- 
mjenljiv«. I Thovez ističući sve ove nedosljednosti mi- 
šljenja i karaktera priznaje, da sve ovo nije činio iz 
interesa ili špekulacije, nego jer »poziraše« u životu 
kao što i u poeziji. Carducci stupi mlad u književnu 
borbu protiv romantika Manzonijeve škole neobičnom 
žestinom i bijesnim napadanjem. U tim napadajima 
pretjerivaše, pa skrenu u drugu skrajnost: pretjerano 
isticanje poganštine, koja ne mogaše naći odziva u 
realnom životu. Tako sva njegova borba protiv roman - 
tike, a za klasicizam i poganizam, bijaše nešto neis- 
krena, u što ni sam ne vjerovaše. Napadač Manzonia, 
Pratia i družine u zrelim godinama piše o njima stu- 
dije, i to tople i simpatične, a pjeva Jaufre Rudela i 
kontesu Tripolsku. Dok talijanski romanticizam po- 
staje nerealnim opjevačem nerealnih i fantastičkih do- 
gagjaja i osjećaja, Carducci u doista klasičnim stro- 
fama pjeva kojekakve umišljene Lalage i Lidije, ne- 
realna i hladna bića kao što su studeni mramorni ki- 
povi i ako od majstora izdjelani. 

Što dakle nedostajaše Carducciu, da postane geni- 
jem ravnim Danteu i Leopardiu? — pita Thorez. I od- 
govara: nedostajaše mu urogjenost njihova karaktera, 
stalnost njihova mišljenja, širi pogled na život, a k 

tomu patnje i progonstva u životu, koja ih uzdigoše 
do općenitih pogleda na čovječanstvo. Uz to oni umješe 
svoje unutrnje borbe duše ispoljiti u pjesmotvorima, 
iz kojih ključa nadahnuće i toplina kao plodovi du- 
ševne iskrenosti. 

Carducci voli političku i patriotičku poeziju; a ta- 
man ova obično je najslabija pjesnička baština poje- 
dinaca i čitavih naroda; pače obično najmanje traje, 
jer je prolazna kao i dogagjaji, te je izazvaše. 

Carducci zove liriku ljubavi i boli »secrezione mu- 
eosa«; a ljubav i bol podadoše čovječanstvu najbolju i 
najveću liriku. Dosta je napomenuti Leopardia ili 
Heinea. 

Ovako od prilike i sa još mnogo toga obara se Tho- 
vez na Carduccia i na njegovu liriku, da još oštrije na- 
dali u drugom dijelu knjige na one, koji dogješe za 
Carduccijem, jer ako je ovako navalio na Pastira, mo- 
gaše da jače udari na Stado. 

Dok Carducci potraživaše po starini, da nagje na- 
kit za novu liriku, savremeno neki gornjo-italski pjes- 
nici, kao Emilije Praga, Viktor Betteloni nagjoše nazor 
novoj talijanskoj gragjanskoj lirici kod De Musseta i 
francuskih bohemiensa, te udariše u pjevanje svako- 
jake prostote, držeći, da je realnost isto što i svinjarska 
prostota, i da se iskrenost sastoji u prenašanju fra- 
zarija iz krčme. Dašto — to ne bijaše ni poezija, kamo 
h da bude nova lirika, te će nastaviti ondje, gdje je 
stala s Leopardiem. O formi te lirike ne da se go- 
voriti, tako bijaše ne samo zanemarena nego natražna. 
Istim smjeram udari Stecchetti, ali se izdignu nad 
gornjima, što svoju raspuštenu erotiku zaodjenu, ako 
ne novom, barem doličnom formom. Tako sve potra- 
živanje za lirikom, što će i formom i mislima biti mo- 
derna, osta neuspjelom rabotom. 

Svi oni imadoše svoje nebrojene podraživače, a 
najviše Carducci, ali ih Thorez uopće ni ne spominje, 
i o imenuje jednoga, na kojega se u knjizi najjače oko- 
mio, i osim Carduccia, najviše se pozabavio njego- 
vom poezijom. To je Gabrijele D’ Annunzio, koga Tho- 
vez naziva »kamaleontom«, Kao što kamleont umije 

da vješto mijenja boje prama zemljištu i prilikama, 
i da se njima u svemu prilagodi, tako D’ Annunzio znao 
se prilagoditi u književnosti svakoj vrsti i svakome 
smjeru, a da ništa ne poda posve svoga. Uostalom D’ 
Annunzio ne mogaše da stvori nešto posve svoga, jer 
nema srca, nema duše i nema karaktera. Bez ovih po- 
sljednjih ne mogaše iskazati svoju ličnu liriku, koja bi 
bila nešto nova. Započe sa raskalašenim i raspojasa- 
nim zbirkama (»Primo Vere«) — »Canto Novo« >In- 
termezzo«). Kada ova poezija izazva prosvjede, te mu 
Chiarini doviknu »poeta porco«, onda se zaturi u sta- 
rinske kanconijere, i stade uskrišivati starinski način 
pjevanja u »Isotteo e la Climera«. Naskoro sa >Odi 
navali« i »Poema paradisiaco« krenu za čas strujom, 
što se pojavila kao reakcija na »stecchettizam«. Sa svim 
tim zbirkama, osim opisavanja raskalašenosti do be- 
stijaliteta, nije D’ Annunzio doprinio ništa nova tali- 
janskoj lirici. Što je glavno — sve brašno u tim zbir- 
kama ne bijaše iz D’ Annunzievih vreća. Kao nitko do 
tada, umio on posegnuti i prisvojiti tugju muku, ako 
ne u cjelini, svakako uzimajući ulomke. Istodobno 
pisaše romane i novele, megju kojima ima mnogo iz 
drugoga prepisanih stranica, a mnogo ih svoju fabulu 
duguju drugome, samo ih on izvana zaodio odijelom 
rodnoga Abruzzia. U svoj ovoj lirici D’ Annunzio ili 
slijedi Cerduccijeve lirske forme, ili se povodi za dru- 
gim starijim i mlagjim liricima. Jedino mu se ima pri- 
znati, da je kao nitko drugi do njega pioucio tali- 
janski jezik u sve tančine, da piše tako savršeno, da 
ga upogled jezika svi priznaše nenatkriljenim piscem. 
D’ Annunzio piše drame i romane, iz kojih najbolje viri 
umna praznina i duševna ništavost toga nepostojanoga 
nasljedovača svih skrajnosti i blaziranosti. Karakteri- 
stično je za njegovu tadanju liriku, da on svu vrijed- 
nost poezije polagaše u riječi, u stih, a ništa ne dr- 
žaše do sadržaja (la Parola e divina, ii Verso e tutto). 

Dotjeravši talijanski jezik do elegancije još nepo- 
znate u Italiji, nadvisio je Foscola, Manzonia, Leo- 
pardia i Carduccia. Umije talijanski jezik udesiti za 
svaku formu, za svaki književni smjer, samo još uvijek. 

makar izdao na tucete knjiga, nije sadržajem svoj: 
Sada je liričar patriotskih vizija Carduccijeva smjera, 
zatim pjeva hladne i nepogrješive poeme poput Parna - 
sijanaca. Naskoro se diže u nehotične visine pantei- 
stičkim spjevovima Shel^eva duha; podražuje ame- 
rikancu Whitmanu općečovječanskom i novom gra- 
gjanskom poezijom. Slaže epinikije poput Pindarovih, 
sentimentalne pjesni i poput Byronovih. Pjeva rimske 
elegije u smjeru Goetheovu, cizelira clekoritavne sonete 
a la de Heredia. Umije da iznosi hladne klasičke i vedre 
slike u načinu Leconte de Lislea, ili ishitruje fantas- 
tične balade, kakvih je našao u Poea. Sve je to podra- 
žavano, ishitreno, iskićeno, namješteno, pa nas ostav- 
lja hladnima, jer iz srca mora da dolazi ono, što hode 
da gane srce. 

Ipak treba D’ Annunziu priznati, da ako svojom 
lirikom do četrdeset godina ništa nova ne stvori, opet 
se ukaza pjesnikom, jer u njegovoj lirici ima biserja. 
Istom, kad mu je bilo već četrdeset godina, dosjeti se 
(kao »Otre«, »La morte del Cervo«, »Versilia« i t. d.). 
D’ Annunzio, da dotadanja lirika njegova i njegovih 
talijanskih savremenika nije na pravoj stazi, i potraži 
joj nove putove. Prizna, da su do tada uobičajene for- 
me »siromašne ritmom i ukočene«, pa pokuša da tali- 
jansku liriku riješi nesnosnih okova, što je ukočiše 
i učiniše pustom retorikom uobičajenih fraza, kojih 
od Leopardia amo nikako da se otrese. Taj D’ Annun- 
ziev novi vidik urodi sa »Laus vitae«: Tu uze da pjeva 
život i prirodu u slobodnim stihovima, nevezanim i 
nesputanim rimom. Thovez hvali taj njegov pokušaj, 
makar mu ne priznaje potpune uspjelosti, jer ovdje 
D Annunzio mješte da pjeva zahito i sočno, naumice 
razvlači. Razvlačenjem ubija efekat te doista nove li- 
rike. Pače Thovez iznosi govorenje što se je o njemu 
bilo prosulo, da u početku, to jest u rukopisu, 
»Salus vitae« imaše ispod četiri tisuće stihova, koji su 
za štampavanja podrasli su preko devet tisuća. Sva- 
kako hvali ga za ovu lirsku novotariju. Što ona nije 
potpuno uspjela, to je opet kriv D- Annunziev književni 

karakter, jer ne posjedovaše onoga, što se htjelo za novu 
liriku. 

Zanilmjivo je znati, da je talijansku književnu pu- 
bliku i kritiku najmanje zanijela lirika »Laus vitae«, 
i najmanje se čitala od svih D’ Annunzievih knjiga, 
pa se brzo na nju zaboravilo. Ipak je to najbolje D’ 
Annunzievo djelo, dostojno velikoga uma, uza sve nje- 
gove neke nastranosti i kriva shvatanja. »Laus vitae« 
je najumniji pokušaj u talijanskoj poeziji nakon Dan- 
teove »Božanske Komedije«, te smionošću formalne re- 
forme nadilazi onu Leopardievu. D’ Annunzio tu izvede 
ono, što Leopardi uzmognu tek započeti, što Carducci 
ne shvati, što nitko ne potraži: naime uvidje, da mo- 
derna lirika, ako hoće da se uzdigne do tragičnosti, ima 
se obnoviti po grčkom uzoru. D’ Annunzio sjeti se toga 
tek u četrdesetoj godini, ali ga na to ne dovede neo- 
doljivo nagnuće srca i ćud, več umjetnička svijest ni- 
čim zadovoljna. Za dvadeset godina kušao i vješto po- 
dražavao svakoj vrsti umjetnosti, pa nikakvo čudo, ako 
je na koncu našao dobar put. Samo mu nedostajaše 
srce i umna postojanost Leopardieva, pa zasnova i iz- 
vede modemi pjesmotvor oštroumnošću. Ali sama oštro - 
umnost nije dostatna za vječita remek-djela poezije. 
Hoće se još toplo čuvstvo i iskrena inspiracija, da po- 
dadu djelu sve ono, što čini, da genijevo djelo bude 
svakome simpatično. 

Nešto bolje prolazi Giovanni Pascoli. U vrijeme 
kada sve bijaše sito ukočenoga i hladnoga »Carduc- 
cizma« s jedne strane, a s druge raspuštenoga »D’ 
Annunzizma«, javi se Pascoli svojom poezijom, pu- 
nom poljskoga mirisa i ptičjega žagora, da pročisti i 
hladni i okuženi zrak, da razvedri talijansku liriku. To 
su Pascolieve »Miricae«, poslije kojih mu ne uspije da 
ispjeva šta bolje. Tom zbirkom sitnih pjasama obogati 
se talijanska lirika novim akcentima, kojima prove- 
javaše svježi poljski dah, a s njime ujedno se u cje- 
linu slijevaše iskreno pjesnikovo unutrnje osjećanje. 
Kao što prije sa Carduccievom, Stecchettievom i D* 
Annunzievom, tako sada za Pascolievom lirikom svrsta 
se pusti niz pukih podraživača. Kao što se nekad prije 


napuni talijanska lirika nebrojenim pseudo-klasičkim 
Linama, Lalagama i Lidijama, zatim i u ime nad- 
eovještva beskarakternim i praznim stihotvorstvom, sada 
sva lirika proteče medenim poljskim mirisima i ne- 
prekidnim žagorom svakojakih pjevačica: sve to skupa 
bijaše prežvakivanje onoga, što izrekoše pomenuti ko- 
lovogje. 

Pascoli nastavi smjerom zbirke »Miricae«, pa izda 
»Nuovi Poemetti«, »Canti di Castelvecchio« i t. d., ali 
ne natkrili prvu zbirku. Nježnost, finoća i elegancija 
izraza, pa i poljska svježina resi i ove daljne zbirke, ali 
sit one u glavnome razvlačenje i natezanje poezije u pr- 
voj zbirci »Miricae«. To uostalom rekoše o Pascoliu 
i drugi ugledni kritičari, kao Borgese. Thovez kaže, da 
ni Pascoli ne donije ono, što je imalo da preporodi ta- 
lijansku liriku, i da je učini novom i modernom, kako 
je on zamišlja. Veli, da za novu, modernu, veliku li- 
riku Pascoli bijaše odviše nježan i ćutljiv, pun mile 
dobrote, ponizan poput kakvoga skromnoga Franjevca, 
k tomu zadojen bratskom miroljubivošću i laganim, 
glatkim mudrovanjem. 

Druge talijanske lirike ne spominje. Mislim, što 
ne drži vrijednim da ih spominje, kamo li da o njima 
raspravlja. 

U trećem dijelu knjige pozabavio se talijanskom 
književnom kritikom, a poglavito teorijom lirike, kakvu 
on traži. Ovom trećem dijelu u zadnjem izdanju na- 
doda poglavlje »Dai cani da guardia ai critici« (Od 
pasa stražara do kritičara). Psim stražarima zove 
Thovez sve one, koji vrše po novinama književnu kri- 
tiku u ime stanovitih klika, pa se ne puštaju u razla- 
ganje, niti se daju razlogu, već svoga protivnika ili 
obaspu nizom uvreda i prostačkih napadaja ili napro- 
sto sa par riječi prezirno prijegju preko inače važne 
knjige i zanimljivoga u njoj rada. Kritičarima zove 
one, te uistinu dorastoše za taj posao i zdušno ga iz- 
vršuju. U prvom redu Thovez uspješno se upušta u po- 
lemiku sa glasovitim filozofom i teoretičkim estetičarom 
Benedetom Croce, koji već prije bijaše napisao u smo- 
tri »La Critica« svoje »bilieške o talijanskoj književ 

nosti u drugoj polovini XIX. vijeka«, i u istoj smotri 
progovorio o Thovezovoj knjizi prigodom prvog iz- 
danja. Ponajprije Thovez na dugo razlaže, kako je do- 
šao do zamisli, kakva bi imala da bude nova i mo- 
derna talijanska lirika: 

U mladenačkoj dobi, nakon što se načitao i zasitio 
talijanske lirike svih vijekova, te našao pravim lir- 
skim genijima jedino Dantea i Leopardia, a sve mu 
se drugo pričinilo hladnim, ukočenim, retoričkim, stao 
na jedared čitati grčke lirike. Kod Nimnerma, Allc- 
inana, Alkeja, Teognida, Anakreonta, Safe i još nekih 
drugih našao je onu lirsku iskrenost, što je uzalud tra- 
žio u talijanskih lirika. Jedino mu se ne svidje Pindar, 
koga drži nategnutim i retoričkim pjesnikom, te uživa 
nezasluženu slavu i ime; pa ga proglasuje grčkim Ga- 
bri jelom D’ Annunziem, kadrim ko pelivan »pozirati« 
i pjevati prama prilikama i po narudžbi. Temeljna je 
karakteristika grčkoga pjesničkoga genija iskrenost 
osjećaja i jednostavnost izraza; pa nikada ne ćeš naći u 
njega zanosne a prazne retorike. Jer tu obično ispod 
prostih riječi tinja plamen istinitoga osjećanja; ni 
traga ukočenoj megalomaniji i praznoj zvučnosti. Na- 
protiv Pindar je u tome najmanje Grk u svojoj poe- 
ziji: Njegovo naduvanje, ispreplitanje praznih riječi, 
nadom ještavan je misaone praznine formalnom kićeno- 
šću višega, približuje duhu latinske poezije, osobito one 
Horacijeve. Profesorska kritika drži ga većim od Ho- 
racija, jer je nešto nejasan i taman. Pustilo se, da ve- 
ćina grčke lirike, kojom odisaše ljudsko čuvstvo, lirski 
žar, filozofička zbijenost, propade; sred nje istaknu 
se jedan više retorikom nego li poezijom, i njega nam 
uščuvaše čitava i slavna. 

Iza Grka prešao Thovez na proučavanje francuske, 
njemačke i engleske lirike. Na temelju proučavanja svih 
ovih lirika raznih vremena i naroda, razvija teoriju li- 
rike, a usput donosi iz svih ovih književnosti primjerke 
i odabrane ulomke pjesama, što imaju da služe kao 
uzori lirike. Svakako glavna je i zaključna misao: Ako 
pjesma, poredana u prozi, izgubi svoj čar i pokretnu 
snagu, to nije više prava i velika poezija, već knji- 


ievna izvještačenost i melodička opsjena. To svoje 
mišljenje potvrgjuje jednim oduljim navodom Goe- 
iheovim. Pa uporegjuje talijansku liriku s gornjima, 
te veli da je Italija dala jedino Dantea i Leopardia, 
koji se mogu mjeriti s genijima Shakespearea i Goe- 
thea. Ma koliko bio uman i skladan Petrarca, svježi i 
muzikalni Medici i Poliziano, prepuni fantazije Pulci, 
Bojardo i Aristo, rječit Chiabrera, plastičan poput Gr- 
ka Foscolo, prijatan Manzoni, jak i bučan Carducci, 
nitko od njih ne uspe se do visine Danteove i Leopar- 
dieve, jer im nedostajaše velika duša, čista sa- 
vjest, zrelo i iskreno umovanje, kao u ove zadnje dvo- 
jice. Moralna veličina i umna zrelost uzniješe ih vi- 
soko nad druge, makar ih drugi natkriliše u formal- 
noj umjetničkoj vještini. Ali za njih dvoje poezija ne 
bijaše igračka ili zanat, već naodoljiv, urogjen, nuž- 
dan izričaj unutrnje borbe, koju, jer ne mogoše ispo- 
ljiti djelovanjem, iskazaše riječima. Pa je u njihovoj 
poeziji njihov život, njihova krv, dok je kod većine 
ostalih talijanskih pjesnika njihova lirika dokolan ugo- 
-gjaj ušiju i pameti. Uvijek je bilo i bit će onih, te se 
zadovoljavaju ovim zadnjim, ali vijekove prevaljuje 
samo poezija, te je iskrsla iz srca, bilo ono ranjeno bolju 
ili uzradovano veselim osjećajem. Stoga su vječni, jer 
su izlijev iskrenosti: uzdisanje Jobovo, Vapaj Sofin, na- 
padaj Arhilokov, plač Katulov, jecanje Lenauovo, uzlet 
Shelleyev, smijeh Heineov, bol Leopardieva. 

Vrijeme je, da se talijanska lirika preporodi, ob- 
novi. Za tu stvar red je da pronagje novu instrumen- 
taciju. Vrijeme je, da se napusti uobičajena i prazna 
muzika rimovanja, da iščezne ona iskićena forma, ko- 
jom se licemjerski pokriva praznina misli. Čemu više 
ponavljati historičke balade, klasičke ode, Danteovske 
tercine, simboličnu »rimu devetu«. Talijansku liriku 
treba oživjeti, a da prava poezija leži u pjesničkom 
snatrenju realnosti, a ne u izvanjskoj nakićenosti strofe 
i rime i da je naš moderni život isto tako poetičan kao 
i starinski, te prirodu treba da gledamo našim očima, a 
ne Horacijevim ili kojega drugoga pjesnika. Jer koli- 
kogogj prošli dogagjaji bili puni pjesničkoga ganuća. 

ništa ne može tako da potrese našim dušama kao real- 
nost, koja je u isto vrijeme krv naše krvi. Umjetnost je 
idealno prenašanje onoga, što smo proživjeli, ili što 
smo prosanjali, a ne mogosmo izvršiti. 

Ali da izrazi novu realnost, lirika treba modernu, 
novu formu. Priroda i ljudi nijesu se promijenili, samo 
se mijenjaju načini iskazivanja. Tko misli svojom gla- 
vom, tko osjeća vlastitim srcem, te ga neodoljiv nagon 
tjera da iskaže u umjetničkoj formi svoja čuvstva i 
svoje misli, taj mora da stvori sam zgodnu formulu 
za izrazivanje. Tko naprotiv pozajimlje kod klasika 
književne forme, te ih oni skovaše za iskazivanje vla- 
stitih osjećaja, taj naravski da zaostaje i izvornošću i 
pjesničkom snagom. Izraz treba da se rodi u glavi za- 
jedno sa pjesničkom slikom, te se zametnula, pa da 
se skupno sliju u izraz riječi. Svaki književni stil treba 
da nastane u nutrinji poradi sretnoga spoja iskazne 
potrebe i književne formule. Tko upotrebljava fraze* 
slike, ritmičke oblike pjesnika prošlih vremena, taj 
ne može da iskreno iskaže vlastito osjećanje. Pjesnik, 
ma koliko bio velik, koji se služi već upotrebljavanom 
metrikom, mora, ma i u manjoj mjeri, da svoje unu- 
trnje čuvstvo podloži tugjemu. Jer je ritam u uskoj 
svezi sa stilom, te je ritam po sebi neka vrst stila, 
neki muzikalni izraz pjesničke misli, pa je svaki veliki 
pjesnik do kraja iscrpio metriku njemu najdražu. Tako 
je Dante potpuno iscrpio tercinu, Bojardo i Ariosto 
»oktavu«. Leopardi lirički slobodni stih. Carducci samo 
u onih tridesetak barbarskih oda uzvio se do visine, što 
je traži prava lirika, jer potraži novu formu za svoje 
misli. Ostala mu je mnogobrojna njegova poezija samo 
odijevanje svojih misli u tugje ruho; neminovno od 
toga potječe njezina nemoć i slabost. 

Tako je skoro sva talijanska lirika ispjevana uko- 
čenom formom i jezikom. Kao uzrok ove ukočenosti 
Thovez krivi običajne i kroz vijekove nepromijenjene 
pjesničke forme, koje onemogućiše iskazivanje pri- 
prostih ali iskrenih osjećaja i duševnih trzaja. Sve te 
forme potekoše iz pučkih napjeva, što se pjevahu pri 
kolu i plesovima, a zbog toga bijahu nepodesne, da 

pruže prikladan oblik i zgodan jezik za izražavanje 
osjećaja i mišljenja u modernoj duši. Gdje će moderan 
čovjek da svoje zapletene misli i istančane osjećaje 
izreče jezikom i formom neukih pučana? 

K tomu je talijanski pjesnički jezik siromašan ri- 
mama, to jest ne obiluje toliko rimama za pjesnika, 
koji hoće da mu forma služi ideji, a ne da ideju pod- 
vrgne formi. Jer je životna svrha svake umjetnosti, da 
formu podloži ideji, i da je učini sredstvom, a ne ci- 
ljem. Ima pjesnika, te su proširili talijansku »rime- 
riju<, ali ne toliko, koliko je potreba, da moderni duh 
ne postane^ njezinim robom, kada hoće da izreče sve, 
što mu dušu i srce prožimlje. 

I sve dalje i opširnije ovim tonom a širokom nao- 
brazbom, Thovez podučava talijanske »gajde«, to jest 
kritičare, kako oni skriviše, da talijanska lirika po- 
sljednjih godina nije ni nova ni moderna. Osobito se 
upušta u pofemiku sa Croceom. Veli da je s Croceom 
ugodno raspravljati, jer ne gleda osobnosti, već se osvr- 
će na djela i principe. Raspreda na široko o kritičkoj 
teoriji Crocea. Priznaje mu kompetentnost u teoriji kri- 
tike gledajući u njemu velikoga filozofa i estetičara, nu 
ne dopušta mu, da može biti dobrim kritičarom poe- 
zije. Jer da se bude dobrim kritičarom poezije nije do- 
sta posjedovati naobrazbu, umnu oštrinu i metodu, 
nego valja biti i pjesnikom, ako ne djelotvornim, ba- 
rem >u mogućnosti«. To jest, svaki kritičar poezije 
treba da je u duši sSm pjesnik, makar da pjesama nije 
pjevao. 

Iznesoh samo nekoliko misli iz ove knjige. U mno- 
gočemu ima Thovez potpuno pravo; ipak je koješta 
pretjerano, koješta prestrogo. 

Svakako ovakve knjige otvaraju nove književne vi- 
dike. Ja sam upravo htio upozoriti ovim izvatkom sve 
one, koji misle, da je vrijeme, e se potakne rasprav- 
ljanje o novim vidicima i pogledima i u našoj lirici. 

SILVIN SARDENKO, 


U dvjema zbirkama (»V mlađem jutru« g. 1903. 
i »Roma« g. 1906.) Silvin Sardenko (pseudonim 
dr. Alojzija Marhara) opjeva religijozna čuvstva, 
što mu zanosno provriješe iz srca prepunog žive i ne- 
pokolebive vjere. Ove dvije Sardenkove zbirke čine cje- 
linu, jer u obadvjema iskazuje svoje iskrene vjerske 
osjećaje i zanose. Dok »V mlađem jutru« iznosi uspo- 
mene i utiske iz vremena djetinjstva i mladosti u rod- 
noj Sloveniji, u »Roma« izli čuvstva, što ga prožeše u 
vječnom gradu. Svaka od ovih Sardenkovih zbirki opet 
je za sebe potpuna cjelina. 

Sva Sardenkova lirika sadržajem može se u kratko 
obilježiti ovim stihovima Paul Verlainea u zbirci 
»Bonheur«: 

Je crois en P Ćglise romaine, 

Catholique, apostolique et 
La seule humaine qui nous mene 
Au but que Jesus indiquait. 

Je confesse la Vierge unique, 

Reine de la neuve Sion, 

Portant aux plis de sa tunique 
La grace et P intercession. 

No osim ovog glavnoga vjerskoga obilježja, Sar- 
denkove lirike iskače žarka ljubav za rogjenu grudu i 
neodoljiva čežnja za seocem, gdje je izniknuo. 

Sve u prirodi mora da se na nekoga osloni, da u 
nekoga potraži potpore i pomoći. Pjesnik se već u 

djetinjstvu utekao pod okrilje nebeske kraljice Marije,, 
pa mu je ona danje Sunce i noćni Pokoj. 

No nije ona zaštitnica i pomoćnica samo njemu,, 
već svemu ljudstvu rodnoga mu kraja. To dokazuje 
iznoseći pod svakim člankom »Zdrave Marije« po jednu 
sliku iz djetinjskih uspomena: 

Marija je »mati milosti«, jer majci, koja je, se- 
dam godina venula za sinom na daleko, povraća ga 
ulivši u njegovo srce neodoljivu čežnju za milom maj- 
kom i rodnim krajem. 

Tužna udovica hoće da se utopi u Savu, jer više 
ne nahodi ni kod koga utjehe. Predvečernje zvonce 
trže je od te namisli. Kao da čuje u toj zvonjavi opo- 
menu, da se uteče u nevolji Onoj, kod koje je i prije 
našla utjehe i milosti. To joj produljuje »življenje«. 

U nedjelno popodne svijet se razišao iz crkve. U 
selu starci uz rujnu kapljicu pričaju prošle zgode, a 
momčad se uhvatila u kolo. U pustoj Marijinoj crkvi 
zaostala starica, pa joj se u molitvenoj ekstazi pri- 
činja, da je već u raju: užgano crkveno kandilo je 
zvijezda vrh neba, oltar je božje prijestolje, mirisni 
cvjetovi su angjeli, a prostor u crkvi pred njome je 
rajska prostorija. I osjeća starica »slatkost«, kao da 
ide u nebo. 

»Zapuštenom djetetu Evinom« predadoše pri smrti 
majke sličicu blažene Djevice i rekoše, da joj je to 
nova mati. Jadna Nežica osjeća, da nema više mile 
majke, koja je milovala i cjelovima umivala. Ide na 
grob majke, roni suze nad svježim grobnim vijencem, 
i pita sunce, goru, polje, kad će joj mati ustati iz groba? 
Kad vidi, da joj nitko ne odgovara, obraća se Marijinoj 
sličici: Kaži mi, nova majčice, što radi u grobu moja 
pokojna mati? Možda ne može da mirno spava? I ako 
sanja o svojoj Nežici, doista će se od žalosti probuditi... 

— Povej mi, nova mamica moja, 
kaj dela v grobu mamica raj na? 

.Nemara mirno spati ne more? 

In če o svoji Nežici sanja, 
od žalosti se še preb udi . . . 

Na pjesnikov prozor doletjela golubica krvavih 

nogu i krila. Pita je pjesnik: — Imaš li novosti? 

Moje su novosti grozne: Vraćam se s balkanskih gora, 
gdje slavenska^ braća krvare. Dok ih nemili Azijat tlači 
i mori, oni umiru dižući vapaje k Onoj, koja je Uto- 
čište žalosnih. Golubica se smilovala, pa im svojim no- 
žicama rane umivala, a krilima vruće rane hladila. 

Dok sestrice mole za svoju sestru Serafinu i guše 
svoje plač, ona čuje crkveno zvono, da joj zvoni na 
agoniju, pa se smiješi. To ju je zvono zvalo dosada u 
crkvu na molitvu, a sada je zove u vječni dom Marija, 
da joj pokaže svojega sina — Isusa. 

Stanka oboljela smrtno. Tada iz daleka zazvonilo 
zvonce i navještalo, da Stanki dolazi nebeska utjeha. 
Putem su išli trojica, a njima na susret hitjelo ljud- 
stvo iz sela: 

Najprvi v svilnem plaščku 
kot solnce je žarel, 
in drugi ga je molil, 
a tretji z lučko šel. 

Drugi i treći naskoro ostaviše dom, a prvi se zadr- 
žao i Stanku ozdravio, taj »blagoslovljeni plod Marijine 
utrobe«. 

Pastirče Tinko je najsretniji, kad se popne na bri- 
jeg do Marijine kapelice, jer: 

Gori mu zlati 
dnevi teku 
židane volje 
poje samo 
slatke mu sanje 
v duši cvetć. 

Ove čuvstvene slike i uspomene iz religijoznoga 
života rogjene grude, dozivlju mu u pamet vlastite us- 
pomene i doživljaje: 

Pjesnik se već odijelio od svoje mladosti. Do ne- 
koga doba su zajedno išli, ali se napokon rastali. 
Preostaše samo uspomene: njegova mladost ostala u 


11 Petraoić: Trače studije. 

rodnome selu, a on je pohitio da sakrije suze, što mu 
potekoše niz obraz pri tom rastanku. 

Sjeća se: Padale su nježne pahuljice, a u duši 
dizale se misli poput magla. On je zamišljeno prislo- 
nio glavu. Pristupila k njemu majka i rekla mu: neka 
sam odabere stazu budućnosti, jer će po njoj sam da 
stupa; ona će tad valjda ležati u grobu. Pjesnik je na 
te riječi suzdržao suze . . . Majka mu onda šapnu: — 
Sinko moj, pogji u sveti dom, uteći se »Utješenju ne- 
voljnih«;, neka te riješi sumnja, neka ti ukaže stazu 
života. On posluša — i kada je izašao iz crkve, opeta 
su padale sniježne pahuljice, ali ne više poput magla, 
već kao nade iz boljega svijeta, a magle, što mu srce 
ovijale, ležale . . . 

Pjesnik pošao daleko od rodnoga sela u svijet, na 
nauke, ali se mišlju neprestano vraća u rodni kraj: Od- 
kada je otišao, dolaze mu vijesti, kako je sve tužno i 
pusto u njegovoj kući. Prazna sobica postala slika 
jesenjih dana; lastavica ne prilazi pod strehu, da se 
gnijezde; gdje prije nicale »vijolice«, sada rastu »tr- 
nolice«. Bratove su mu oči govorile, kad se na rastanku 
zagledaše: 

Da si človek, 
ki stoji ob grobu 
in po dragih 
plaka dan za dnem. 

naprotiv brat nesumnjivo u pjesnikovim očima čitaše: 

Da sem človek, 
ki ljubezni svoje 
izgubljene 

išče po grobeh. 

Iz dragih mu krajeva doletjela ptičica i zapjevala: 
Sve pjesnika počelo zaboravljati. Kanđioce, što ga na- 
žigao pod kipom više ne gori. Ruža, što je posadio, ne 
cvjeta. Ipak mu donijela jednu utjehu, jer ga nije za- 
boravila presveta Djevica, što joj podigao znamenje. 
To mu olakšalo gorčinu pri srcu! 

Našao je u >Ivanjem selu< crkvicu, podobnu nje- 
govoj »crkvici šentjurskoj«, ali mu ipak nešto manjka: 
~ >>Ni srca, da bi se z njim pogovarjal po domače<. 
Sva su »njegova srca« daleko, sve »njegove zvijezde« 
sjaju visoko gore. Nema kome, da se za to izjada. Osta- 
la ma ipak iz djetinjstva najmilija uspomena: To je 
Ona, kojoj je razotkrio čežnje svojega srca još u dje- 
tinjstvu. Ona će mu dati duši poleta, da se uzdigne 
nad lijetom ptica, onamo, otkuda mu zvijezde svojim 
očicama namiguju. 

Pjesnik stupio na novu stazu života, postao božjim 
svećenikom. Sutra* će u crkvi sv. Kancijana odpjevati 
prvu sv. Misu. Tek sutra, ali je davno mislio na taj 
dan: 

Klical sem ga 
iza gorskih mej 
kakor ptico 
sakrito sredi vej, 
za katero 
treperamo, 

da nam ne zbeži naprej . . . 

Noćas je divan čas za njega: njegova duša nije 
doma; ona negdje na putu do neba razmišlja sreću bla- 
ženih: 

nocoj je lep večer, 
in moje duše ni doma: 
nekje na putu do neba 
premišlja srećo blaženih. 

Poput dviju laganih maglica, pozlaćenih od sun- 
čana rumenila, dotaknule se jedva vidno dvije ljubavi 
u sinjim visinama. Prva je bila žalosna: još večeras 
ona je vladala u pjesnikovom srcu; sutra mora da ostavi 
te tople grudi. Druga se ljubav radovala: ona još ve- 
čeras plamti u raju u serafinskim dušama; sutra, će da 
s agje s neba i postane jutrom srcu, kojemu prva 
ljubav bijaše noć. 

Pjesnik stupit će u cvjetni vrt i ubrat će bijeli ka- 
ranfil, da mu već nikakav dah ne oduzme čistih misli. 

Kleknut će u polju pred križem na žarkom suncu, da 
mu svete želje nikad ne ugasnu. Potražit će šumsko vre- 
lo, da ohladi usne, i da besjedama svojih usna tješi 
žalosne. Penjat će se uz strmu goru po dvorištima, da 
mu znoj, potekao u božjem djelovanju, omili poput 
biserja. U gori će posjeći lijepo i tvrdo bukovo drvo, 
da ustraje u dobroj nakani sve do groba. 

Njegovu se »novomašnom« dnevu veseli naj- 
više majka. On je vidi u viziji, kako ga poput Tobijine 
majke izgleda na prozoru naslonjena megju mažura- 
nom. I zove večernje rumenilo da dogje vigjeti, smiješe 
li se kada lica ljepše, nego kada djevojke pletu mlado- 
misnički vijenac? Iz; vrta, dopire miomiris angjeoskih 
ljiljana, kao da sestrice šalju milim nezaboravan 
pozdrav: Ne zaboravite, drage djevojčice, bijelih se- 
strica; neka svijetle u vašem srcu sred drugih cvje- 
tova ljiljani! 

Kad u jutro prihodilo pjesnikovo mladimisničko 
veselje, susretoše se njegov patron (Sv. Alojzije) i njegov 
angjeo čuvar: — Oh, kako sam ja nekada čeznuo za 
samostanskom ćelijom! Bog mi tu milost udijelio. U 
zori tihe sreće kako sam čeznuo za oltarom Gospodnjim! 
Bog mi toga ne udijelio. Ali naš štićenik zadobio tu 
milost. — Patron jače pritisnu na srce ljiljan, da iz 
njega kanuše dvije jasno bijile kapljice. 

Pjesnik je primio »neizrečno sveti dar«. Odsada 
neka ne plaču za njime jasne noći, ako im srce ne bude 
više onako odano kao prije. Neka ne uzdišu za njime 
šumske staze, što nijesu utirane već ravne i zelene. 
On će i dalje ljubiti ravno rodno polje, on će i dalje 
misliti na lipu u selu pri kraju livade. Neka ne rone 
suze za njime ptičice po kestenju sela, jer, ma gdje 
saslušao ptičji žagor, njih će se sjetiti. 

Na koncu se obraća Gospodu: 

— Gospode, ti znaš, da sam te ljubio, otkada se u 
mojoj mladosti prvi put kroz moje usne razli slatkost 
tvojega imena. Kad odrastoh i potražih put života, Ti 
me milostivo dozva: — Mladiću, hodi za mnom! Go- 
spode, Ti znaš, da sam Te ljubio; poslušah rado po- 
ziv, i ne uzbojah se pred vijencem trnovitih bodljika;; 

nikada mi slaba ramena ne umori tvoj slatki jaram, 
i pod jakim bremenom ne ugnu se moj zatiljak. Go- 
spode, Ti znaš, da Te i dalje ljubim; i kada bi imao 
kucnuti čas da usahnem. Udijeli mi dakle pastirski 
blagoslov. Ti mene vodi, a ja ću Tebi doma privesti 
ovčice! — 

* 

Uminu mladost, nastupi doba zreloga života. Već 
u prirodi vidi, da mlado jutro moli Gospoda, večer 
se klanja Stvoritelju, tiha noć pred Njim poklekne, 
pa kako da i pjesnik ne moli? Ta, njegovo je srce željno 
milosti božje više nego jutro zlatnoga sunca, više nego 
mrak želi pokoja, više nego je noć željna tišine. Naj- 
divniji mu je čas, kada božje nebo dršće u nebrojenim 
svjećicama: sav oduševljen zuri tada gore, kao da stoji 
pred zavjesom, koja zastire nebesku pozornicu. Kakvi 
istom moraju da su na toj pozornici vječni prizori, 
kad je sama rajska zavjesa tako krasna i čudnovata? 

U ovako zanosnom i iskrenom vjerskom čuvstvo- 
vanju našao pjesnik svoje blaženstvo, pa može da us- 
klikne na »Vjernih dušni dan«: »Ne zavidam vas, po- 
kojni, za tihotni mir, tuđi v mojem srcu diha tak sa- 
motni mir.« 

Jedna stvar uznemiruje Sardenka, pa se češće na 
nju navraća: misao o »nedužnim ljiljanima«; i pita, 
što ga to sili, da pjeva o ljiljanskoj nedužnosti? Valjda 
što se rodio u času, kada su u njihovom vrtu cvali lji- 
ljani. 

Lenica (»Samostanska l.ilija«) hoće da zakloni 
svoju mladost megju samostanske zidine. Ivanka je 
odvraća od te misli: To ide živa u grob: Sve što je dosad 
imala, postat će joj tugje. Ostavlja golubice, koje su 
je veselo pozdravljale sa strehe. Ljiljani u vrtu uvenut 
će bez nje. Njezina sobica zapuštena tužit će bez nje 
ko pčela, kojoj se dignulo med. Kroz par jeseni umri- 
jet će majka, i najljepša je utjeha, kad joj kćer orosi 
suzama grob. Izgubljena mladost plakat će, i ne će 
više okušati radosti. Kad u jutro ugleda rosu u travi, 
neka zna, da su to suze njezinih dragih, koje ostavlja. I 

sa rodne kuće može se prići u raj. Ne će lako zabora- 
viti dneve, kad je prolazila ko živa ruža kroz pšenično 
polje, a ono je pozdravljalo. To se danas zadnji put 
z S a gj a > jer ona za sve umire. 

Lenica ne misli tako: Samostan nije grob, jer sve, 
što joj milo i drago, odlazi s njome, i ne će prije nje u 
grob. Ako je golubice ne će više veselo pozdravljati, 
ona sama postati će bijela golubica. Ljiljani će s njo- 
me, jer će od sada cvasti na njezinom licu, mirisat 
će iz njezinog srca, a gojit će ih i nebeskom rosom po- 
jiti sam Isus. Ne bi samostansku ćelijicu izmijenila 
za sve sobice i dvorane cijeloga svijeta, jer razlijeva 
najslagji^ mir, slagji od ikakva pčelinjega meda. Ona 
će za dušu mrtve majke dizati molitve srca na putu do 
neba. Moliti će Gospoda, da joj posadi majčicu do zlat- 
noga prijestolja. Njezina će mladost s njome ostati i 
okušta će samotniku slast. Dok u svijetu navaljuju 
oluje, i raznašajući sve ožalošćuju, ružice u osamlje- 
nom kutu ne smućuje nikakav dah; a takva ružica 
bit će ona. Ona će lakše iz skromne ćelijice da prijegje 
stalno u raj, a svejedno danas sutra svak mora da osta- 
vi domaći prag. Sve se veseli njezinom prolasku u sa- 
mostan, osobito sunce, koje će odsada svojim nebeskim 
zrakama grijati — novi ljiljan. 

Na misao očuvanja »nedužnoga ljiljana« vraća se 
(u »Roma«) više puta: Emilija prošla na trg s košarom 
ruža, te se sjajila sred ruža ko ljiljan. Dijelila je cvi- 
jeće, a u večer se vratila doma žalosna. Kad su se ugle- 
dale »lilije«, nijesu je više prepoznale (»Iz rožnega 
trga«). 

Nekada je ona bila kao kraljica. Tko se zagledao 
u njezina lica, užario bi srce. Još kao polurazvitu 
ružu uzeo je kipar za model Alfrodite, i isklesao je u bi- 
jeli kamen. Sad služi slikaru kao model Magdalene za 
malu cijenu i jauče (»Dvojbeni model«). 

Zato krasnoj djevojci, koja prodaje trešnje na 
uglu dovikuje: 

Prelepe črešnje tvoje, 
obraz še ljepši črešnjev tvoj. 

Le beži, dete žalo! — 

In Bog s teboj! (»Deklica s črešnjami«). 
* 

Toplo vjersko čuvstvo, usagjeno u djetinjoj dobi, 
užgalo mu u srcu neodoljivu čežnju za zipkom i sije- 
lom katoličanstva — za vječnom Rimom. Kad tamo 
stiže, usklknu zanosno, da mu je Rim njegov mir; 
njegov Betlehem, Jeruzolim i Getsemani, jer tu je pio 
utjehu iz kaleža umjetnosti. Pa kad se bude od njega 
dijelio, bit će za njega to Golgota. U Rimu našao je 
ne samo priliku, da zagrije vjerska čuvstva, nego, kao 
one paome na humu, njegova pjesma neprestano 
motri nebesku ljepotu Rima, pa se ne može do sita na- 
gleda i načudi. Pjesma mu mirno sanja na humu i 
klanja se lakim šumom vječnoj rimskoj ljepoti. 

Kao Moj sije za obećanom zemljom, čeznuo je i 
često sanjao o Rimu. Kad ga ugledao, pokleknuo je, 
jer je tu sva zemlja naokolo sveta. Neka ga blagoslovi! 
Sad može da zavapi iz cijele duše kao starac Simeon. 
I zapjeva himnu »Uzveličaj« (u nizu od deset pjesama) 
u ime crkve pobjedničke, koja izlazi slavna iz kata- 
komba, jer su katakombe zipka crkve, gdje je ona rasla 
u podzemnoj zabiti kao njezin Utemeljitelj u Nazaretu. 
Tu uz plam svijeća dizale se molitve na grobovima 
mučenika, pa je tu sve sveto. Čini mu se, kad bi ša- 
kom stisnuo grudu te zemlje, da bi iz nje protekla mu- 
čenička krv. Katakombe šapću pjesan o vječnosti 
života. 

Kad se u Rimu nagne dan, nebo se zbliži, i da bi 
sve umuknulo, čula bi se valjda lagana rajska pjesma. 
U tome opojnom času pjesnik čezne: 

Kampanja se žari 
ko sveta žarnica, 
najzalše barve v njo 
izliva stvarnica. 

A jaz bi rad postat 
oblak srebrno tkan: 

odjađral daleč tja, 
kjer tone božji dan. 


Kako je tam lepo 
na pragu večnih mej; 
še dan — umirajoč 
je lepši nego prej. 

(»Kampanja se žari«.) 

... U Rimu: s |ajne i bogate bazilike, glasovite palače, 
tiha i sanjiva Kampanja, tamne šume paoma, osam- 
ljeni samostani, živosrebrne česme pjesniku su oltari 
velike^ nepoznate ljubavi. Na tim oltarima duša drće 
a može ih razumjeti samo srce, u kojemu se udomila 
srodna ljubav. 

Najprije izlijeva svoje osjećaje prama Onoj, ko- 
joj prikaza dobar dio svojih prvih poetičkih izlijeva: 
(»Virgo praedicanda«, »Nikođem«, »Zjasnilo je temno 
dno«, »\ katedrali Marije Snežnice«), 

Na svakom koraku nailazi njegovo živom vje- 
rom uzneseno srce na katoličke svetinje, počinjući od 
katakomba pa do groba njegovog patrona. 

Inače kad nagazi na ruševno kamenje starinskoga 
Kima progovara ono njegovoj duši ('»Palatin«, »Fo- 
rum Romanum, »Kolosej«, »Prah v areni šepeta«. 
»Lateranski obelisk«, »Via Appia«), Sve mu te ruše- 
vine i historiki spomenici šapću pjesan o prolaznosti 
svega na svijetu: 

Forum Romanum 
v luninem soju 
sanja nevzdramen 
v davnem pokoju. 

Kamen pri kamnu, 
skala pri skali: 
ko na gomilah 
kipi razpali. 

Steber za stebrom 
iz mesečine 

gleda ko strašen 
list zgodovine. 

Drugega nisem 
mogel pribrati 
kot elegijo: 

Tempi passati! 

(»Forum Romanum«.) 

Rado se upušta u vizije žive vjere: Stojeći na us- 
krsno jutro na brijegu, zašumljen palmama, gleda 
na Kampanju. Svileno tkana jutrnja koprena savila 
akacije, i kao da se iz te koprene izvio netko na bi- 
jeli dan. Vidio je Njega (Hrista), gdje ustaje iz groba 
u bijeloj haljini. Glava sezala u nebo, ruka pružila se 
od istoka na zapad — i svuda je vladao božji mir. 
Sunce gorjelo je krvavim plamenom poput srca; ispod 
njega išli ljudi vesela i zdrava lica. i gledali u to srce 
kao da vide davni raj . . . 

Kao što mu živu vjeru djetinjstva i mladosti okri- 
jepilo rimsko tlo, a najviše katakombe, pogotovo oja- 
ča je pohodom na Campo Verano: »Stopil sem na tihe 
njive«. Tu mu se nameće misao prolaznosti, ali ga ta 
misao ne napunja strahom pred smrti, već mu osna- 
žuje vjeru. Jer Campo Verano nije za njega mjesto bez 
ufanja; ta njiva je za njega puna nada, i pod svakom 
mogilom skriva se zlatni san. Na svakom grobu tu niče 
zeleni list i kliče: Ovdje se sve dokončava, ali opet i 
sve — započinje. Pjesnik ljubi grobove i samotne 
križe, jer zna, da njegovi dnevi prolaze neprestano sve 
to bliže njima. 

Četiri cvijeta šapću u grobnom vrtu: Prvi s bijelim 
oštrim listom oznanjuje smrt; drugi s krvavim trnjem 
javlja sudjni dan; treći glasi da je uskrsnuće puti, a 
četvrti širi naokolo mirisni šapat, da je on simbol vječ- 
nosti. 

* 

Sardenko ovim pjesmama iskaza svu skalu osje- 
ćaja, što ih osjeti stupajući po tlu mladenačkoga čez- 
nuća. Rim mu pruži priliku, da u ciklusima lirike 

ispriča svu iskrenost svoje žive vjere, nepokolebivo 
čuvstvo odanosti rimskoj crkvi. Ove osjećaje i iskaze 
ne pjeva u nategnutoj formi, niti traži artističku iz- 
vještačenost. Čuvstva mu naviru u srce, osvajaju 
ga, pa kako iz srca prodiru, onako ih iskreno slaže 
u stihove. Zvone ti stihovi sa svoje iskrenosti kao ne- 
vini i čisti usklici djetinje duše. Kao nedužno i naivno 
dijete izgovara on svoje čuvstvo n. pr. došao je u cr- 
kvu sv. Cecilije, pa će: 

Le mirno spi, Cecilija! 

Saj nisem divji jaz Almahi, 
le verzi moj tihi, plahi 
ko mistična vigilija 
nad grobom tvojim dihajo. 

Pa se ne boj za lilijo! * 

Saj nisem jaz Valerijan, 
da vzel bi cvet srebrnotkan. 

Kako se meni smili jo 
vse lilije pohojene. 

Samo poljubil bi jo rad. 

In z duhom tvojim prenapojen 
odšel bi blažen in pokojen 
v oskrunjen svet naznanjevat: 

Kako je lep prečisti rod! . . . 

(»Santa Cecilia«.) 

Opet ko nevino dijete blažen sa svoje vjere, osna- 
žene živim i mrtvim uspomenama grada Rima, baca 
usput oko na židovsko groblje, i žali dvaput mrtve 
grobove izraelske: Tu nema križa, simbola uskrsnuća, 
a s prahom pod zemljom zakopana je svaka nada. 
Hladne piramide i stupovi stoje tu kano zapušteni zi- 
dovi sred garišta. Iz čempresija kao da tuži prorokov 
glas: Jeruzolime, obrati se Gospodinu Bogu tvome! 

Okom djetinje vjere gleda pjesnik na sve: U veliki 
Petak isto je nebo razastrlo crnu zavjesu. Vatikan i 
katedrala svijeta ne sjaje se kao u drugo doba, jer su 
se ovili koprenom. Zvono umuknulo: a kako bi moglo 

da zvoni, dok je svako stvorenje mirno, kao da je sve 
pribito s Gospodinom na križu. Svećenik u crkvi otkri- 
va križ, i vjernici dolaze da ga cjelivaju. Pjesnikovu 
vjeru smućuje, što izvana dopire štropot kola i buka 
svjetine, koja brza kao da će uloviti sreću, a zabora- 
vila je Njega krvava na krizu. Iz katedrale čuju se tužni 
vapaji: Zašto te, ljudstvo, .stvorili, ili u čemu te oža- 
lostih? — A svjetina i dalje buči ... 

Ovi izvanji neskladi smetaju njegovoj živoj, ne- 
pokolebivoj vjeri, ali je nikad ne pomućuju. 

Uopće rimske ljepote i religijozni spomenici skla- 
daju se potpuno s osjećajima i čuvstvima ljepote i vjere, 
s kojima je, noseći ih u vrućem srcu, došao u Rim. 
je njegova zbirka pjesama »Roma« samo veliki Ma- 
g n i f i k a t rimskoga katolicizma. 

Ipak se dva puta spotaknu o nesklad, što ga opa- 
zio, i za čas se odvraća od Rima rodnom selu: 

Na Pinciju u sjeni paoma svira glazba. Šumna se 
pjesan drsko razliježe naokolo. Gospoda dolaze u sjaj- 
nim kočijama: čar, raskošje. umjetni miomiris. To ga 
smućuje. Kosov glas iz sredine parka trgnu ga i pred 
njime oživje sred Rima rodni kraj: 

Bistri viri, senčni gozdi, 
poljski mak, 

zdrava lica, čvrsta pesem, 
pozni mrak. 

Tihe sanje in stopinje, 
glas tresoč; 

rožna greda, brhek nagelj, 
jasna noč. 

Kak te ljubim srčnovneti 
kosov glas, 

kak te ljubim, draga moja 
rodna vas. 

(»Pod zelenim baldahinom» .) 

Drugi put gleda sprovod, što prolazi predvogjen 
od križeva. Cestom svijet prohodi, tko uz smijeh, tko 
uz vrisak. Jedva svako deseto oko da se obrne križu. 

•vidik sprovoda ne odganja iz srdaca ni jednu zlu misao. 
A to ide smrtnik da se sastane sa svojim bratom — 
grobom. Pjesnik sred takvoga prizora u velegradu, 
smućen u svojem vjerskom osjećaju, ragje želi da umre 
u rodnom selu: tu će pratiti zvono sa malenoga zvoni- 
ka i šaptati mu sred tišine iskrenu molitvu, koja će 
mu dušu lakše odvesti u raj (»Pogreb«). 

Silvin Sardenko je čisto religijozan pjesnik; ali nije 
pjesnik religijozne filozofije, već lirik nježnoga vjer- 
skog osjećanja. U njegovoj se lirici rijetko namjeriš 
na veće i dublje refleksije. Ako razmatra, to su razma- 
tranja njegova srca. Kod njega uvijek govori srce, 
srce nježno, djetinje, iskreno. Pamet šuti, ne mudruje. 
Njegova se živa vjera ne spotiče nigdje ni o kakovu 
poteškoću, pa konsekventno tome uginje se razmišlja- 
nju. Problemi, životna pitanja, unutmje duševne 
borbe njemu se nikad ne nameću. Ako ga kakva mi- 
sao zaokuplja, to je jedino prolaznost svega na svijetu 
(»Kako šum cefirov«, »Via Appia«): no ta misao još 
jače utvrgjuje njegovu vjeru. Za njega dakle jedino 
postoji vjersko čuvstvo, što se privilo za srce još u dje- 
tinjstvu, koje on uvijek izriče i zaodjeva umjetnički. 
Jedanput se upustio u dulje razmatranje (»Trenutki«): 
Čini mu se, da njegova radost počiva na cvijetu; u 
tome se ufanju k njemu prigne, ali radosti nema. Na 
čas misli, da se veselje skriva u srodnim očima, ali 
u njima nahodi za se mrtav smijeh. Katkada scijeni, 
da njegova radost diše u poeziji; piše stihove, a oni svi 
izlaze tužni. Opet mu misao sine,, da se u nebu sjaji 
sva radost; gleda gore i sluti je, ali ne može do nje. 
Ovo ga meditiranje odmah umara, pa moli milostivo 
nebo, da mu ili poda krila kao ptici, ili da mu skrati 
život, koji mu dušu mori. Tako sa čuvstvom »gore sr- 
ca« goni svaki duševni nemir, što bi ga časom pomutio 
u njegovoj vedrini. 

Formalnom stranom svoje lirike Sardenko zau« 
zimlje jedno od prvih mjesta uz »novostrujarje«, koji 
uliše novi život slovenskoj lirici i obogatiše je novim 
muzikalnim formama (Župančić, Kette, Aleksanđrov- 

Mum). Svi su oni u tome dobri poznavaoci francuske 
moderne lirike. 

Već u zbirci »V mlađem jutru« slilo se, obično,,, 
mekano čuvstvo s muzikom stihova: 

Zapel je glas 
z domačih tal 
in pred menoj 
obžaloval, 
kaj se godi, 
odkar me ni: 

— Ispražnjena 
vsa sobica 
postala je 
podobica 
jesenskih dni, 
odkar te ni. 

— In tačice 
jim pesturin 
ne proži več 
na opomin, 
naprej zbeži 
odkar te ni. 

— In lastovka 
pod strešni kap 
ne spava več, 
gorke jških sap 
sedaj želi, 

— Pa kaj je to! 

Le trnič siv. 

A marsikje 
na srcu živ 
jih trn skeli, 
odkar te ni. 

Pa kaj je to: 
on trn skeleč — 
ko v srcu tem 
jih raste več, 
odkar me ni, 
odkar me ni! 

Ne čini li se da slušate muziku Paul Verlaineove 
>Chanson d’ automne« (u »Poemes Saturniensc): 

Les sanglots longs 
Des violons 
De P automne 
Blessent mon coeur 
D’ une langueur 
Monotone. 

Tout suffocant 
Et bleme, quand 
Sonne P heure. 

Je me souviens 
Des jour anciens 
Et je pleure. 

Et je m y en vais 
Au vent mauvais 
Qui m y emporte 
Dega, dela, 

Pareil a la 
Feuille morte. 

% A instrumentacija kao da je uzeta iz ove nježne u 
zbirci >La bonne chanson< od istoga pjesnika: 

La lune blanche 
Lui dans les bois; 

De chaque branche 
Part une voix 
Sous la ramee . . . 

O bien — aimee. 


L’ etang reflete, 

Profond miroir. 

La silhouette 
Du saule noir 
Ou le vent pleure . . . 

Revons: c’ est P heure. 

Un vaste et tembre 
Apaisement 
Semble descendre 
Du firmament 
Que P astre irise . . . 

C’ est P heure exquise. 

Još ie bol i i artista forme Sardenko u »Roma«, gdje 
mu je forma bez prigovora i potpuno odgovara njež- 
nosti izraženih osjećaja. 

Sardenko je izrazom i stilom neoromantik, ali je 
sadržajem i realista (»V mlađem jutru«), jer prikaza 
vjerski život sela, kakav je u istinu u našim se ^ a .: 
ligija obuhvata dobar dio seoskoga življenja. Kad pisci 
crtaju druge strane seoskoga života, nazivlju ih re 
stima; nije li Sardenko u iskazivanju vjerskih osje- 
ćaja iznio istiniti duševni život seoskoga pučanstva. 

Zbog tehničkih poteškoća knjiga se je morala 
da štampa u Zagrebu. Radi olakšanja nakladnik po- 
vjerio je korekturu g. Stjepku Ilijiću uz dobar honorar. 
Taj gospodin, inače književnik, obavio je tu dužnost 
tako lahkoumno , da se u knjizi nahodi sto i dvadeset 
štamparskih pogrješaka, od kojih glavne ovdje ispra- 
vljamo: 

